
Sepatah kata daripada Penerbit 


Alhamdulillah dengan pertolongan dan pemeliharaan 
Allah dapat pihak kami mengulang cetak buat kali yang 
kesepuluh terjemahan Apa Ertinya Saya Menganut 
Islam. Oleh kerana sambutan yang begitu 
menggalakkan pihak kami telah sedaya upaya berusaha 
untuk memperbaiki mutu persembahan buku ini. Di 
antara lain usaha yang ditumpukan untuk kepentingan 
para pembaca ialah mengesan sumber rujukan setiap 
hadis yang diutarakan oleh penulis serta menukilkan 
kata-kata ulama-ulama hadis mengenainya seperti Al- 
Iraqi, Az-Zahabi, As-Sayuti, Ibn Hajar dan lain-lain. 

Usaha-usaha ini bukanlah satu pencemaran kepada 
teks asal kerana ia tidak sedikitpun melibatkan isi 
kandungan yang ditulis oleh penulis asal. Malahan 
penulisnya sendiri mengalu-alukan suntingan yang 
sedemikian rupa untuk kebaikan pembaca kerana ia 
memberi keyakinan serta pengetahuan terhadap 
sumber asal hadis-hadis tersebut dipetik. 

Moga-moga Allah menerima amalan ini semata- 
mata untuk mendapatkan keredhaan-Nya serta 
memberi kekuatan kepada penulis buku ini supaya 
dapat terus dimanfaatkan oleh umat Islam dalam 
mengembalikan kegemilangan Islam. 

Penerbit 

Buku ini ditujukan 


Kepada semua 

Yang teguh berjuang dan gagah 
mempertahankan unsur tetap dakwah. 

Juga kepada mereka.... 

Yang telah mencurah seluruh tenaga mencipta, 
memperbaharui dan memperkembang lalu 
menampakkan kesesuaian dakwah dengan realiti di 
sekelilingnya tanpa menggadaikan asas-asasnya. 

Kepada mereka semua.... 

Kita ucapkan: Semoga Allah membalas amalan 
kamu dengan sebaik-baik ganjaran bagi golongan 
amilin (orang yang berkerja untuk memenangkan 
Islam) dan sodiqin (orang yang membenarkan 
keagungan Islam). 

Kepada yang lain.... 

Kita doakan semoga Allah taala memberi 
hidayah sehingga mereka dapat menyertai jalan 
dakwah ini. 

Pendahuluan 


Syeikh Muhammad Abdullah al Khatib 

Segala puji bagi Allah Tuhan Sekalian Alam. Selawat dan salam ke atas 
junjungan besar kita Muhammad s. a. w. dan seluruh keluarga baginda serta para 
sahabat r.a. 

Buku ini ialah hasil usaha al akh yang mulia al-Ustaz Jum'ah Amin untuk 
menjelaskan unsure-unsur tetap dan berubah dalam manhaj al Imam al-Banna, 
semoga Allah memberi ganjaran setimpal terhadap usaha yang baik ini insyaAllah. 

Perbincangan dan penjelasan mengenai unsur-unsur tetap dan unsur-unsur 
berubah amat penting pada hari ini kerana pengaruh teori perubahan manusia telah 
meresap ke dalam fikiran manusia sehingga sebahagiannya menafikan wujudnya 
unsur-unsur tetap. Oleh itu penulisan buku ini amat dialu-alukan. 

Isu unsur-unsur tetap ini adalah perkara yang telah diputuskan semenjak 
turunnya al-Quran. Agama, aqidah, ibadah, neraca, kefahaman dan nilai-nilai 
akhlak semuanya merupakan unsur yang tetap tidak berubah. 

Teori musuh Islam yang berpendapat bahawa setiap sesuatu mesti menerima 
perubahan ialah pendapat yang bertentangan dengan tabiat alam dan sunnatullah 
di atas muka bumi. 

Dalam buku ini penulis telah menggariskan beberapa unsur tetap dalam dakwah 
Ikhwan Muslimin, yang juga merupakan dakwah Islam yang syumul diwahyukan 
oleh Allah. Penulis telah menyentuh aspek syumul, tarbiyah, matiamat, objektif dan 
usrah berserta konsep taaruf (perkenalan), tafahum (persefahaman) dan takaful 
(bantu membantu)nya. Penulis juga mengupas Risalah Taalim sebagai asas 
kefahaman Islam yang tulen, menyentuh rukun-rukun faham, ikhlas, amal, jihad, 
pengorbanan, taat, thabat, tajarrud, ukhuwah dan thiqah (merupakan rukun-rukun 
baiah dalam jamaah Ikhwan Muslimin). Selanjutnya beliau berbicara tentang syura 
mulzimah yang merupakan nilai Islam yang agung dan suatu kemestian dalam 
agama. Perbincangan tentang syura ini disertakan dengan contoh-contoh 
perlaksanaannya dalam lipatan sejarah Islam. 

Kemudian penulis berbicara mengenai matiamat dakwah dan kehidupan ini di 
samping menyentuh konsep ibadah yang syumul. Allah adalah matiamat agung 
dakwah dan kehidupan, di samping kesempurnaan ubudiah kepada-Nya. 

Saya tidak berniat untuk memintas para pembaca mengenai isi buku ini. Oleh itu 
saya akan biarkan pembaca sendiri mendapatkan faedahnya. Saya yakin para 
pembaca akan mendapati banyak kebaikan dan manfaat dari buku ini yang 
mendedahkan beberapa sudut penting dakwah pada kurun 15 hijrah ini. 

Saya ingin mengemukakan dalam pendahuluan ini beberapa pandangan 
mengenai topik unsur tetap dan unsur berubah berserta peraturan yang berkaitan. 

1. Undang-undang unsur tetap dan berubah. 


Unsur tetap ialah rangka, manakala unsur 
berubah yang berlaku dalam rangka tersebut. Dalam Asas 
yang satu, bentuknya berbagai-bagai, merupakan kaedah 
umum. Alam ini pada umurnya tidak berubah. Tetapi 
terdapat gerakan yang berterusan di dalamnya seperti 
pertukaran siang dan malam, bulan dan matahari, musim 
sejuk dan panas. Manusia juga pada keseluruhannya tetap, 
tidak berubah. Susuk tubuhnya, suara dan paras rupa tetap 
tidak berubah. Tetapi riak dan roman wajahnya yang 
berubah-ubah seperti bertukarnya nada suara." 

"Falsafah hidup barat berasaskan konsep 
menerima sains dan menolak agama. Barat juga hanya 
menerima perkara yang boleh ditanggap oleh pancaindera 
semata-mata lalu mereka menafikan perkara ghaib. Setiap 
neraca dan nilai bersumberkan pancaindera manusia 
semata-mata. Cara gaya hidup yang diterima adalah yang 
berasaskan sekularisme. Oleh itu mereka hanya melihat 
hakikat kehidupan ini daripada satu sudut semata-mata. 
Mereka tidak dapat menerima kehadiran nilai ruh dan 
agama. Di sisi mereka antara kedua-dua unsur material dan 
ruh, sains dan agama tidak boleh dicampur adukkan atau 
digabung jalin. Sedangkan syariah Islam membawa 
kesemuanya itu dalam bentuk yang sempurna dan 
seimbang". 

- Petanda Islam oleh Anuar al- 

Jundi. 

2. Muslimun dan kehidupan 


Orang-orang Islam terdahulu telah mencapui 
kemajuan sains dan teknologi dalam bidang-bidang 
perubatan, maritim, pembuatan, kimia dan sebagainya. 
Kemajuan ini dicapai bersama nilai ruh agama yang suci, 
yang mengangkat kedudukan manusia kepada tahap yang 
mulia. Mereka beriltizam dengan ubudiah hanya kepada 
Allah, nilai-nilai akhlak yang tinggi dan keimanan kepada 
perkara-perkara ghaib, kebangkitan dan pembalasan. 

Kemudian datang barat yang hanya menitik 
beratkan sudut kebendaan semata-mata, yang mana 
tamadun yang mereka bina terlalu jauh daripada unsur- 
unsur alam ruh dan ghaib juga kebangkitan yang sudah 
pastinya akan berlaku krisis nilai kemanusiaan -yang mana 
manusia dijadikan daripada gabungan tanah dan ruh-. 
Kesan daripada penyelewengan ini, ianya merupakan titik 
permulaan kepada krisis konflik diri dan keruntuhan nilai 
ruhani. Yang membawa kepada kehancuran tamadun 
kebendaan. 

3. Sesungguhnya Islam ialah nilai yang hidup dan tamadun 

yang agung. 


Islam merupakan pendorong jiwa yang kuat 
membantu manusin mendepani ujian kehidupan. Ia juga 
merupakan faktor keseimbangan dan kesempurnaan 
seseorang insan. Nilai akhlaknya tonggak kemajuan 
manusia sebagai khalifah dan kemakmuran muka bumi ini. 

"Nilai dalam Islam ada yang tetap dan ada yang 
berubah. Nilai yang tetap tidak boleh berubah dengan 
bertukarnya suasana, tempat dan zaman kerana 

hubungannya kuat dengan kejadian manusia yang terdiri 
dari ruh dan jasad, jisim dan jiwa. Nilai tetap ini berhubung 
dengan aqidah dan akhlak, yang kedua-duanya tegak di 
atas asas kemanusiaan semata-mata, tonggaknya kasih 
sayang, ukhuwah dan rahmat." - Petanda Islam 

Nilai yang berubah pula berbeza-beza 

berdasarkan perubahan masa, tempat, suasana dan 
tuntutan sosial. Dalam hal ini Islam jelas memberi perhatian 
kepada nilai-nilai kemanusiaan. Oleh sebab itu Islam 
mengizinkan perkahwinan, makan minum, perhiasan dan 
kemajuan. Dalam pada itu Islam menggariskan beberapa 
panduan bagi nilai kemasyarakatan seperti kesederhanaan, 
tidak membazir atau keterlaluan. Pendek kata Islam 
mengakui keperluan jasad dan jiwa manusia. Islam tidak 
menganggap perkara kebendaan sebagai suatu yang 
makruh atau dibenci atau dinafikan. Islam tidak menegah 
perubahan pada nilai-nilai kecil yang bersangkutan dengan 
suasana dan masa yang tidak menyentuh nilai-nilai yang 
agung yang tetap atau melanggarinya. 


4. Asas nilai-nilai dalam Islam. 


Tauhid, taqwa, iman, kehormatan manusia, 
kebebasan, ilmu dan amal. Islam mengajak perdamaian 
antara kaum, persefahaman dan persaudaraan antara 
manusia. Islam menyeimbangkan antara kebendaan dan 
ruh. Jika barat hanya mengakui nilai dan neraca yang 
menepati kehendak dan kemahuannya, Islam pula 
mengakui dan menerima pakai nilai dan neraca yang 
bertepatan dengan perintah dan kehendak Allah s. w. t. 
Firman Allah: 


S 9 S S ' S ^ Jl 5 Jl V / 


S$jU OiA) 'i Cf| j*-* p-* oi^l 

' s ^ s S- s 9 ^ ^ S S ^ ' 

> T! $ oiA]'3 0 

^ *" ^ ^ ' 9 s r> 's*' i' s ->£ 

^ j' r!3j' 

9 ^ ^ s ji s 9 * ji ^ s * — ^ 

Cf-^3 0 p-* fljJ 


www.dakwah.info 



^ ^ s '9 ^ f 

y* dl 0>^’j (»-*r 1 -^ p J ( » &:"*' 






Maksudnya: Sesungguhnya berjayalah orang-orang yang 
beriman. Iaitu mereka yang khusyuk dalam 
sembahyangnya. Dan mereka yang menjauhkan diri 
daripada perbuatan dun perkataan yang sia-sia. Dan 
mereka yang membersihkan hartanya (dengan 
menunaikan zakat). Dan mereka yang menjaga 
kehormatan. Kecuali kepada isterinya atau hamba 
sahayanya, maka sesungguhnya mereka tidak tercela, 
Kemudian, sesiapa yang mengingini selain daripada yang 
demikian, maka merekalah orang-orang yang melampaui 
batas. Dan mereka yang menjaga amanah dan janjinya. 
Dan mereka yang tetap memelihara sembahyangnya. (Al 
Mukmin un; 1-9) 

Ayat di atas mengemukakan susunan tahap 
nilai-nilai dalam Islam, mendahulukan solat, meninggalkan 
perbuatan sia-sia, menunaikan zakat, memelihara 
kemaluan dan maruah, menjaga amanah dan perjanjian, 
dan menunaikan solat pada waktunya. 


5. Sesungguhnya nilai-nilai Islam yang agung tetap selama- 
lamanya. 

Ia tidak berubah dengan berubahnya masa. 
Yang berubah ialah ideologi-ideologi ciptaan manusia. 
Sebaliknya risalah langit mengajak manusia berubah dan 
maju sehingga mencapai tahap ketinggian dan 
kemuliaannya. Oleh kerana itu segala yang boleh 
merosakkan dan menjatuhkan martabat manusia 
diharamkan Islam. Islam mengharamkan riba, zina, arak, 
judi, bangkai, daging babi, pembunuhan dan perkosaan 
maruah. Rasulullah s. a. w. bersabda. 


4^3 aJI^j , j»l 'J>- p_LJj y*- ^LJ.1 J5~ 

Maksudnya: "Darah, harta dan maruah seorang muslim 
adalah haram bagi muslim yang lain". 

Ini merupakan penghormatan, peningkatan 
taraf manusia dari alam haiwan dan memelihara mereka 
daripada kehancuran. 

Sesungguhnya Islam bersikap terbuka 
terhadap perubahan yang berlaku berdasarkan perubahan 
suasana dan masa. Islam tidak menyanggahnya. Apabila 
dikatakan bahawa masyarakat perindustrian berbeza 
kelakuannya berbanding masyarakat petani, tidak 
bermakna kebebasan tanpa akhlak, menghalalkan riba, 
menganggap zina suatu perkara yang munasabah, 
kebebasan pergaulan, melanggar hudud yang telah 

ditetapkan oleh Islam atau mencuaikan kefardhuan dan 
ibadat. Tetapi perubahan yang dimaksudkan adalah yang 
tidak bertentangan dengan Islam seperti gaya hidup, 
susunan penempatan, teknologi pembuatan makanan, 
pengangkutan dan pertukaran maslahat. Kesemuanya itu 
termasuk di dalam rangka umum yang berhubung dengan 
peraturan muamalat, hubungan antara lelaki dan wanita, 
dan perkara halal dan haram. 

6. Usaha berterusan 

Sesungguhnya musuh-musuh Islam sentiasa 
berusaha untuk mempengaruhi umat Islam supaya 
mengambil falsafah dan cara hidup berasaskan 
sekularisme, kebebasan mutlak, menolak ketuhanan dan 
kebendaan yang mereka anuti. 

Mereka bukan sahaja tidak menerima 
gandingan akal dan wahyu, bahkan sentiasa mengajak 
untuk melakukan perubahan dalam segala sesuatu. Pada 
mereka agama bertentangan dengan teori perubahan. 
Maka berlakulah persengketaan yang hebat. Akhirnya 
agama dipisahkan daripada kehidupan, daripada politik, 
ekonomi, seni dan sains. Agama hanya tinggal sebagai 
kecenderungan peribadi atau beberapa nasihat berhubung 
kehidupan peribadi. Kehidupan keseluruhannya ditentukan 
oleh nilai dan neraca yang tidak ada hubungan dengan 
agama. 

Mereka berusaha bersungguh-sungguh agar 
fahaman mereka ini turut didokongi oleh umat Islam. 
Usaha mereka tidak akan berakhir melainkan umat Islam 
kembali kepada kefahaman Islam yang sebenar seperti 
mana diturunkan oleh Allah s. w. t. dalam bentuknya yang 
syumul, sempurna dan merangkumi urusan agama dan 
dunia. Kemudian mereka membawanya kepada dunia 
selepas melaksanakannya dalam diri mereka. 


7. Pandangan pendukung dakwah 

Di sisi Islam situasinya berbeza seperti yang 
telah dijelaskan. Islam menerima kewujudan naluri 
kemanusiaan yang memiliki tuntutan jiwa dan jasad. 
Islam tidak mengongkong naluri tersebut, bahkan 
memberikan kebebasan berpandukan garis panduan 
syarak, sistem dan batasan-batasan yang telah 
ditentukan. Islam tidak perlu menyahut mana-mana 
seruan ideologi lain kerana semuanya 
beracun belaka. 

Umat Islam mendapati logik barat yang asing 
itu amat lemah berbanding dengan Islam yang syumul 
dan agung yang merangkumi aspek kebendaan dan ruh, 
akal dan hati, dunia dan akhirat. Logik para pendakwah 
ialah kita mengambil dari barat segala yang baik 
berdasarkan ajaran Islam dan menolak segala yang 

bertentangan dengan fahaman tauhid, nilai tetap dan 
akhlak, sebagaimana kita menolak fahaman tabii yang 
menggantikan Allah s. w. t, Juga kita menolak fahaman 
kemasyarakatan dan kemanusiaan yang bertentangan 
dengan fahaman tauhid yang mana fahaman tersebut 
tegak di atas asas kebendaan dan keberhalaan. 

Sesungguhnya mereka yang beranggapan bahawa 
kemahuan mereka dapat dicapai dengan meniru segala 
yang datang dari barat, sebenarnya tertipu. Masyarakat 
Islam tidak akan terbentuk dan tidak akan mampu 
berdikari melalui kemajuan kebendaan semata-mata. 
Manhaj Allah mesti dilaksanakan, keimanan dan akhlak 
mesti dipertegaskan. 

Contoh terdekat ialah peperangan 10 Ramadan 
(peperangan ini berlaku antara tentera Mesir dan Israel 
pada 6 Oktober 1971. Akhirnya Mesir berjaya 
membebaskan kembali tanah miliknya, Semenanjung 
Sinai yang telah ditawan oleh tentera Israel). 
Kemenangan pada hari itu tidak dicapai melainkan kerana 
faktor iman yang merupakan pendorong dan penggerak, 
bahkan iman adalah kehidupan. Inilah sebenarnya 
pertarungan yang berlaku sekarang. Semenjak serangan 
Perancis dan penjajahan barat di bumi umat Islam, 
kemahuan mereka hanyalah satu iaitu menjauhkan umat 
Islam daripada risalah mereka, memisahkan agama 
daripada kehidupan mereka dan membuang kefahaman 
Islam yang sahih daripada tasawur mereka. 


8. Peranan harakah Islam. 


Khatib 


Kini harakah Islam berusaha untuk membawa 
umat Islam kembali kepada kefahaman Islam yang sahih, 
pembetulan hala tuju dan penegakan manhaj Allah. Ia 
menggariskan unsur-unsur yang tetap dan unsur-unsur 
yang berubah sehingga Islam kembali sebagai manhaj 
kehidupan dan sistem masyarakat. 

Harakah Islam telah melahirkan generasi teras 
yang beriman dalam usaha membina kembali masyarakat 
Islam yang gemilang. Sesungguhnya hakikat pandangan 
barat terhadap Islam dan hubungan antara Islam dan 
barat perlu jelas di fikiran. Begitu juga pandangan barat 
terhadap unsur-unsur tetap dan bagaimana Islam 
menangani kedua-dua unsur tersebut, di samping usaha 
harakah untuk mewujudkan semula kehidupan Islam di 
atas asas yang sahih dan sejahtera. 

Muhamad Abdullah al- 

Muqadimah Penulis 


Jum'ah Amin Abdul Aziz 

Semua fikrah yang asli berpaut pada tiang yang tegap, dinding yang kukuh 
dan tapak asas yang mantap dan utuh. Dengan wujudnya ketiga-tiga tiang, dinding 
dan tapak asas tadi dibina pula bilik-bilikyang mempunyai pelbagai saiz, dicat 
dengan pelbagai warna. Tetapi tiang, dinding dan tapak asas tetap kekal terpasak 
kukuh, tidak bertukar ganti. 

Al-Quran juga mengajar kita bahawa alam ini wujud di atas satu sistem dan 
peraturan yang tidak berubah atau bertukar ganti, agar kekal terpelihara daripada 
kemusnahan dan kehancuran. 


"Dan (sebahagian daripada dalil yang tersebut ialah) matahari; ia kelihatan 
beredar ke tempat yang ditetapkan baginya; itu adalah takdir Tuhan yang Maha 
Kuasa, lagi Maha Mengetahui. Dan bulan pula kami takdirkan dia beredar 
melalui beberapa peringkat, sehingga diakhir peredarannya kelihatan 
kembalinya pula keperingkat awalnya-(berbentuk melengkung) seperti tandan 
yang kering. (Dengan ketentuan yang demikian), matahari tidak mudah baginya 
mengejar bulan, dan malam pula tidak dapat mendahului siang; kerana tiap-tiap 
satunya beredar terapung-apung di tempat edarannya masing-masing. (Yassin; 
38 - 40) 


Apabila sistem dan peraturan itu berkecamuk maka segala yang ada di 
dalam alam ini seperti tanaman, ternakan dan kehidupan akan musnah dan hancur. 

Firman Allah s. w. t. 


"Apabila langit terbelah. Dan apabila bintang-bintang gugur bertaburan". (Al 
Infitor; 1-2) 


Ini menunjukkan bahawa unsur tetap yang menjadi asas kepada binaan 
tidak boleh berubah walaupun sudah berlalu masa yang lama, tidak boleh bertukar 
walaupun dipisahkan jarak yang jauh. Ia ibarat intipati atau isi kandungan sesuatu 
perkara. 

Fikrah yang asli semestinya tegak di atas unsur-unsur yang tetap. Tanpa 
memelihara dan berkorban mempertahankan unsur-unsur tetap ini, nescaya 





www.dakwah.info 


12 


jamaah ini tidak akan kekal membawa tasawur dan fahaman yang sahih. Oleh itu 
isu unsur tetap ini dalam jamaah kita merupakan perkara yang jelas dan terang 
seperti matahari di siang hari. 

Al Imam al-Banna telah menerangkan unsur-unsur tetap dan unsure-unsur 
berubah dalam dakwahnya. Oleh sebab ianya jelas maka pengikutnya telah 
berpegang teguh dan jiwa raga demi mempertahankannya. Jika tidak kerana usaha 
sedemikian sudah tentu dakwah ini tidak lagi wujud hingga ke hari ini sebagai 
manhaj dan harakah. Mereka yang telah menjaga unsur tetap jamaah daripada 
pupus ialah mereka yang sabar dengan tribulasi, diseksa dan syahid di dalam 
penjara. 

Jika tidak kerana pengorbanan ini, nescaya nama, rijal dan kewujudan 
jamaah sudah tiada lagi pada hari ini. Pernah suatu ketika, sebahagian ikhwan yang 
diseksa dengan teruk, untuk menyeleweng daripada fikrah jamaah dan tasawurnya, 
lalu berpegang kepada fikrah takfir (kafir mengkafir) dan mengajak sahabat- 
sahabat yang lain untuk ikut serta. Ketika itu bangunlah seorang tokoh dan mursyid 
(Hasan al-Hudhaibi) menegah sambil menerang dan menjelaskan unsur-unsur tetap 
jamaah di dalam kitab "Pendakwah bukan penghukum". Beliau berpegang teguh 
kepada amanah yang diterima dan memelihara unsur-unsur tetap jamaah dan 
memimpin jamaah berdasarkan garis panduan yang ditinggalkan oleh pengasasnya 
al-Imam al-Banna rahimahullah. Perjalanan itu disambung oleh rijal selepasnya 
sama ada pimpinan atau tenteranya. Jelaslah daripada sejarah dan peristiwa itu 
bahawa jamaah mempunyai beberapa unsur tetap sebagai pegangan yang tidak 
boleh ditukar ganti atau ditolak ansur. 

Adapun unsur berubah pada jamaah dikawal oleh kaedah-kaedah syarak 
dan pendapat-pendapat fiqh. Ia merupakan perubahan wasilah kepada yang lebih 
baik tanpa kecuaian, maju ke hadapan tanpa memusnahkan, berusaha dan 
meneruskan tanpa jumud, permodenan tanpa penyelewengan atau ambil ringan, 
keaslian dan pegangan tanpa tolak ansur atau, berbilang wasilah tanpa melanggar 
asas. Semuanya rangka unsur-unsur tetap yang mengawal kerana perubahan tidak 
mungkin berlaku dan meninggalkan kesannya dalam rangka unsur-unsur tetap. 

Memandangkan pentingnya topik ini, inilah kajian yang dilakukan terhadap 
manhaj al-Imam al-Banna - Unsur Tetap dan Unsur Berubah-. Saya memohon 
kepada Allah agar taufik-Nya. Jika saya betul maka ia adalah taufik daripada-Nya, 
manakala jika terdapat kesalahan maka saya mohon keampunan-IMya dan berharap 
kepada mereka yang hidup mempertahankan unsur tetap jamaah di kalangan 
pimpinan tampil membetulkan kesilapan saya. Dan dalam kedua-dua keadaaan 
saya mohon ganjaran daripada Allah Taala. 

Selawat dan salam ke atas junjungan besar Muhammad s. a. w. 


1419 H 


3 Rajab 


1998M 


25 Oktober 


Aziz 


Jum'ah Amin Abdul 

Unsur Tetap dan Unsur Berubah 


Pengertian 

Unsur Tetap ialah perkara yang sepatutnya kekal tanpa sebarang perubahan atau 
penggantian walaupun berubahnya masa dan tempat. Ia merupakan kayu pengukur 
bagi individu, rangka yang mengawal tindak tanduk individu dan neraca yang 
membezakan mereka daripada orang lain. Oleh itu unsur tetap bukanlah barang 
yang boleh ditukar ganti atau ditawar menawar. 

Unsur tetap sesuatu agama atau mazhab ialah elemen yang memelihara 
kesinambungan, membezakan pengikut daripada orang lain dan ia juga bertindak 
mengawal tingkah laku penganutnya. Kedudukannya samalah seperti aqidah-aqidah 
dan prinsip-prinsip yang tidak boleh ditakwil, ditukar ganti dan diubah berdasarkan 
perubahan masa, tempat dan peribadi. 

Unsur berubah pula ialah perkara-perkara yang boleh berlaku padanya 
perubahan, penggantian dan pembaharuan. Tetapi perubahan itu tidak melanggar 
asas-asas yang 

menjamin kesinambungannya dan ciri-ciri keistimewaannya. Ia adalah elemen yang 
anjal, kerana perubahan masa dan tempat memerlukan keanjalan dan penyesuaian 
di samping memelihara unsur-unsur tetapnya. 

Allah Taala menetapkan unsur tetap bagi Islam demi menjamin 
kesinambungannya dan memberi ruang perubahan demi menjamin kesesuaiannya 
pada semua waktu dan tempat. 

Jadi gabungan unsur tetap dan unsur berubah merupakan usaha penerusan 
tanpa jumud (beku), penyesuaian dan pembaharuan tanpa penyelewengan, 
mengekalkan keaslian tanpa melampau. Kedua-duanya ibarat lagu dan irama, tidak 
boleh dipisahkan. 

Kedua-duanya mesti wujud demi menjamin kelangsungan tanpa jumud. Tanpa 
keduanya berjalan seiringan, kita akan melakukan perubahan dan pembaharuan 
ynng akhirnya membawa kepada penyelewengan. Ini adalah takrif unsur tetap dan 
unsur berubah secara umum. Apakah unsur tetap dan unsur berubah Islam? 


Unsur tetap dan unsur berubah Islam 
I. Unsur Tetap 

Islam mempuyai beberapa unsur tetap dalam setiap bidangnya. Muslim dan 
muslimah wajib berpegang dengan unsur-unsur tetap itu. Oleh kerana jamaah 
IkliwanMuslimin ialah satu jamaah daripada jamaah-jamaah orang Islam, ia terikat 
dan beriltizam dengan unsur-unsur tetap Islam seperti mana iltizam para salaf dan 
ahli sunnah wal jamaah. 

Ikhwan tidak memonopoli Islam untuk diri mereka. Mereka tidak berpandangan 
bahawa semua orang Islam mesti bergabung dalam jamaah mereka. Ini kerana 
jamaah mereka bukan jamaah muslimin tetapi ialah satu jamaah dari jamaah- 
jamaah orang Islam. Jadi sesiapa yang tidak bergabung ke dalam jamaah ikhwan 
atau keluar darinya tidak gugur Islamnya selama mana ia berpegang dengan unsur- 
unsur tetap Islam yang tidak boleh ditukar ganti. 

Unsur-unsur tetap Islam memelihara masyarakat ketika menghadapi 
kegawatan-kegawatan yang tercatat dalam sejarah. Masyarakat Islam telah berjaya 
melepasi rintangan perselisihan pendapat mazhab fikrah (pemikiran), fiqh dan 
dengan bantuan unsur-unsur tetap Islam. Perselisihan itu berlalu tanpa 
merosakkan perkara-perkara asas dan ciri-ciri Islam yang penting. Kemudian 

muslimin berjaya menghadapi fitnah kemewahan ketika zaman pembukaan dan 
perluasan wilayah Islam serta mampu menangani pengaruh tamadun kebendaan 
dan keberhalaan negara Yunan, Parsi dan India. Dengan unsur-unsur tetap Islam 
juga mereka menghadapi serangan tentera Salib, Mongol dan penjajahan pada 
abad kedua puluh masihi. Semuanya itu sebagai mencontohi Rasulullah s. a. w. 
ketika Allah Taala berfirmankepada baginda: 



J p tiJj I lLLJ I j I 4] L ki Li 


Bermaksud: ..dengan yang demikian, berpegang teguhlah engkau kepada al- 
Quran yang telah diwahyukan kepadamu; kerana sesungguhnya engkau berada di 
atas jalan yang lurus. (Az Zukhruf; 43) 

Pegangan kuat kepada unsur-unsur tetap juga menjadi faktor kejayaan 
muslimin pada hari ini menghadapi serangan yang paling bahaya iaitu serangan 
pemikiran global daripada aliran Yahudi, Nasrani dan Sekularisme. Adakah tanpa 
unsur-unsur tetap ini kita mampu mendepani serangan yang dahsyat ini? 

Dalam Islam terdapat dua ruangan: 

Ruangan pertama: Ruangan yang boleh menerima perubahan, pembaharuan 
dan ijtihad. Ruangan ini amat luas sekali. Kebanyakan hukum syarak dan urusan 
kehidupan dunia termasuk dalam ruangan ini seperti mana yang disabdakan oleh 
Rasulullah s. a. w; 


"Kamu lebih tahu tentang urusan dunia kamu". 

Begitu juga termasuk dalam ruangan ini ialah perkara-perkara yang tidak ada 
nas padanya atau sekadar mempunyai nas-nas umum dan nas-nas khusus yang 
boleh ditafsirkan dan difahami berdasarkan kaedah-kaedah ijtihad yang dimaklumi. 

Ruangan kedua : Ruangan bersifat tertutup, tidak boleh menerima sebarang 
pembaharuan, ijtihad dan perubahan. Termasuk dalam ruangan ini adalah perkara- 
perkara akidah, prinsip-rinsip umum, hukum-hukm qat'i (hukum yang jelas melalui 
dalil-dalil yang jelas daripada al-Quran dan al-Sunnah yang tidak boleh ditakwilkan 
lagi) yang menyatukan fikiran, perasaan dan suluk (peradaban ummah). Ia adalah 
tunggak kepada tamadun umat ini, oleh itu ia tidak boleh berubah pada semua 
masa dan di semua tempat. 

Jika tiada unsur-unsur tetap ini nescaya akan terbentuk puak-puak dalam umat 
Islam, tamadun dalam tamadun. Agama akan menjadi tepung yang diuli. Diuli dan 
dibentuk mengikut mengikut kemahuan tangan yang melakukannya. Maka akan 
wujud bagi setiap zaman dan kawasan, agama masing-masing. Islam akan 
berpecah menjadi banyak jenis. Tiada lagi Islam yang satu, tetapi Islam yang 
berbagai-bagai berdasarkan tempat, masa, kawasan, puak dan ras. Jika berlaku 
sedemikian, maka tercapailah matlamat musuh Islam. Mereka mendakwa; al-Quran 
ini datang untuk period tertentu sahaja iaitu zaman Rasulullah saw jadi ia bukanlah 
agama yang kekal dan bukan lagi kitab bagi semua manusia. Jika demikian maka 
tiadalah tamadun kukuh bagi Islam, sedangkan risalah Islam datang menyenthu 
semua urusan kehidupan secara menyeluruh tanpa dikhususkan kepada umat dan 
zaman tertentu. 

Kesimpulannya : Bolehlah kita katakan; unsur-unsur tetap dalam Islam ialah 
perkara-perkara yang diterangkan oleh Allah kepada makhluk-Nya secara nas yang 

putus dan ianya tidak boleh diijtihadkan. Ia juga tidak boleh berubah dengan 
berubanya masa, tempa, peribadi dan suasana. Hukum-hakam ini datang secara 
terperinci, tidak perlu kepada perdebatan kerana ia dibina di atas sebab yang tidak 
berebeza dengan berbezanya masa seperti ayat wajibnya solat,zakat,puasa, pusaka 
yang ditentukan nisbah bagi setiap waris, pengharaman perbuatan keji sama ada 
yang zahir atau batin seperti pengharaman zina,qazaf (menuduh seseorang 
melakukan zina), arak, memakan harta manusia secara batil, membunuh tanpa 
hak, memakan bangkai, daging babi dan lain-lain perkara yang bersangkutan 
dengan asasa-asas akidah dan permasalahan iman. Begitu juga kewajipan 
melaksanakan al-Quran dan al-Hadith yang sahih, di samping akhlak yang keji. 
Dalam erti kata yang lain unsur-unsur tetap adalah: 

Pertama: Nas-nas al-Quran dan al-Sunnah mutawatirah yang qat'i pada 
ketsabitan dan petunjuknya sama ada hukum itu diketahui secara dharuri dalam 
agama atau hukum yang tidak diketahui oleh sebahagian manusia seperti 
pembahagian harta pusaka. 

Kedua: Termasuk juga unsur tetap ialah kadar-kadar syarak yang telah 
ditentukan melalui sunnah mutawatirah seperti bilangan rakaat solat, waktu-waktu 
solat dan sebagainya. 

Ketiga: Selain daripada itu, ijma yang jelas yang sampai kepada kita secara 
mutawatir juga termasuk unsur tetap. Tidak boleh berijtihad dengan wujudnya 
ijmak tersebut, bahkan sesiapa yang yang mengingkari hukum yang thabit secara 
ijmak dan qat'i dalam sesuatu perkara yang dimaklumi secara dharuri dalam agama 
boleh menjadi kufur berdasarkan berdasarkan salah satu dari tiga pendapat 
ulamak. 

Oleh yng demikian unsur-unsur tetap ini ialah penentu dan pembeza bagi suluk 
dan iktikad. Penganut agama ini berbeza daripada penganut agam dan fahaman 
lain, berdasarkan unsur-unsur tetap ini, kerana kedudukannya yang sama dengan 
perkara akudah dan wajib ditaati oelh setiap individu. Sesiapa yang mengingkarinya 
maka ia telah keluar daripada agama berdasarkan garis panduan hukum syarak. 
Seorang mukmin berbeza daripada orang lain kerana, tidak seperti unsur berubah 
yang boleh dilihat dari pelbagai sudut yang tidak keluar dari lingkungan Islam. 

ii. Unsur berubah 

Unsur berubah ialah tempat untuk berfikiran dan berijtihad, dalam lingkungan 
unsur tetap. Oleh itu sesiapa yang mengingkari salah satu fahaman daripada 
beberapa fahaman yang terkandung dalam suatu ayat, tidak keluar dari agamanya 
kerana ia kekal berpegang dengan unsur tetap. Ini disebabkan unsur berubah 
merupakan perkara yang berasaskan zan (tidak qat'i). Setiap mujtahid mengikut 
pendapat ijtihadnya. Amalan para pengikutnya adalah benar selama mana ia 
seorang yang layak berijtihad. 

Jika semua dalil bersifat qat'i, sudah tentu ia menjadi faktor pengongkong 
minda dan akal fikiran manusia. Sudah tentu kita akan menghadapi kerumitan 
apabila kita berhadapan dengan pelbagai masalah yang baru timbul. Permasalahan 
baru ini sudah tentu menuntut para mujtahidin mengeluarkan hukum dari dalil yang 
zanni. Begitulah syariat berhadapan dengan segala perubahan masa dan tempat. 
Jika ianya tidak bersifat begitu, sudah tentu ada yang mengatakan mengapa syariat 
ini tidak bersifat anjal agar kita tidak menjadi seperti robot yang tidak mempunyai 
kehendak dan kebebasan? 


www.dakwah.info 


16 



Ji ^ s ^ n s j. f- 

Cjl !jfr^>-l ^-^4=1! I Jjkj (j-« j*i*J I 


Tidakkah Allah yang menciptakan sekelian makhluk itu mengetahui ? 
Sedangkan Ia Maha Halus urusan tadbiran-Nya, lagi Maha Mendalam 
Pengetahuan-Nya! . (Al Mulk; 14) 


Begitulah perselisihan fiqh yang berlaku hasil daripada ijtihad dalam perkara 
yang berubah yang mendatangkan mudharat dan bencana. Bahkan perkara ini 
merupakan suatu kelapangan dan kemudahan bagi umat dalam melaksanakan 
hukum-hukum. Kesemua hukum-hukum itu bersesuaian dengan maslahat dan 
tuntutan hidup mereka. Perselisihan itu juga menggambarkan kekayaan sumber 
syariat dan fiqh yang menakjubkan dan ianya memenuhi segala hajat manusia 
selama-lamanya. Umar bin Abdul Aziz berkata: 


Bermaksud: ", Aku tidak suka jika para sahabat tidak berselisih pendapat, kerana 
apabila mereka bersatu pada satu pendapat dan disanggahi oleh seorang daripada 
mereka sudah tentu orang itu menjadi sesat. Apabila mereka berselisih pendapat, 
seseorang mengambil pendapat ini dan seorang mengambil pendapat itu, ia 
merupakan suatu kelapangan". 


Oleh sebab itulah Imam Ahmad berkata: 


ijyd. i 

"Perselisihan adalah suatu kelapangan". Yahya bin Said berkata: "Ahli ilmu ahila 
ahli yang berlapang dada". Para mufti sentiasa berselisih pendapat, seorang 
menghalalkan dan seorang mengharamkan pula, tetapi tiada seorang pun dari 
mereka yang mencela yang lain selama mana kesemuanya bersatu pada unsur- 
unsur tetap dan ijtihad mereka pada unsur-unsur berubah. 


Pengajaran 

Semua jamaah Islam yang menganuti fahaman ahli sunnah wal jamaah 
mestilah bersatu dalam unsur-unsur tetap Islam kerana ia merupakan unsur-unsur 
tetap mereka semua. Selain daripada unsur-unsur tetap Islam ini, setiap jamaah 
sudah tentunya mempunyai unsur-unsur tetap mereka sendiri, yang membezakan 
mereka antara satu sama lain. Faktor yang membezakan Ikhwan Muslimin daripada 
jamaah lain ialah unsur-unsur tetap mereka, yang berada dalam lingkungan unsur 
tetap Islam. Ikhwan juga mempunyai unsur berubah yang menjamin kelangsungan 
dakwah agar relevan di setiap masa dan tempat. Relevansi ini perlu dipelihara dan 
sanggup berkorban untuk mempertahankannya. 

Islam yang mempunya hukum qat'i dan zanni itu juga mengajar kita supaya 
berlapang dada untuk mendengar pandangan orang lain selama mana kita semua 
berpegang pada unsur-unsur tetap jemaah dan tidak cuba untuk menyentuhnya 
dengan niat melakukan pembaharuan. 

Begitulah individu dalam jamaah perlu relajar bagaimana menghormati 
pendapat orang lain selama mana ia tidak melanggar unsur-unsur tetap jamaah. 
Jika pendapat itu melanggar dan menyanggah unsur-unsur tetap jamaah maka 
pendapat itu tidak bernilai dan tidak boleh diterima pakai. Keadaan ini samalah 
seperti pendirian ahli sunnah wal jamaah yang menolak puak khawarij apabila 
mereka mengkafir orang yang melakukan dosa besar, tidak menerima puak 

Muktazilah apabila mereka mengemukakan pendapat "di antara dua kedudukan" 
dan juga tidak menerima pandangan Murgia apabila mereka berkata: "Tiada upaya 
kerana semua perkara telah ditentukan." Semuanya kerana golongan tersebut 
menyanggah unsur tetap ahli sunnah wal jamaah secara jelas. 

Pendapat para fuqaha yang mujtahidin pula seperti dahan-dahan dan ranting- 
ranting sepohon kayu. Pendapat mereka berbagai-bagai tetapi sumber dan asalnya 
anillala satu. Begitulah keadaan jamaah-jamaah muslimin. Tetapi puak muktazilah, 
murjiah dan khawarij tidak begitu, kerana percanggahan mereka dalam sudut 
akidah dan politik yang merupakan salah satu daripada unsur-unsur tetap dalam 
agama. 

Peristiwa itu merupakan pengajaran bagi individu jamaah agar mereka tahu 
bagaimana, bila dan dalam perkara apa yang mereka boleh berselisih pendapat. 
Mereka juga perlu mempelajari bagaimana untuk mengemukakan pandangan 
sehingga tidak menyentuh unsur-unsur tetap jamaah mereka. Jika sesuatu 
pandangan itu menyalahi unsur-unsur tetap jamaah maka ia tidak boleh diterima, 
tidak perlu diperbincangkan dan tidak bernilai sama sekali. 

Kefahaman yang jelas akan unsur-unsur tetap dan unsur-unsur berubah jamaah 
menjadikan tindak-tanduk individu dapat dikawal dalam lingkungan unsur-unsur 
tetap. Ia juga menjadi neraca yang membezakan mereka daripada orang lain. 

Sampai masanya untuk kita bincangkan apakah unsur-unsur tetap Ikhwan 
Muslimin berdasarkan pengamatan terhadap fikran Hasan al-Banna. 

Sepuluh Unsur Tetap Dakwah 


Pertama: 

Kedua: 

Ketiga: 

Keempat: 

Kelima: 

Keenam: 

menyeluruh. 

Ketujuh: 

Kelapan: 

Kesembilan: 

Kesepuluh: 


Nama jamaah sebagai fikrah, sejarah dan lambang kesetiaan. 

Amal jamaie ialah wasilah kita. 

Tarbiyah dan menjauhi kekerasan ialah jalan kita. 

Usrah ialah tunggak tarbiyah di sisi kita 

Risalah Taalim, Sepuluh Rukun khususnya Usul 20 dan Risalah 
Aqaid ialah asas dan sumber pembelajaran kita. 

Syumul dan umum ialah asas pandangan dan fahaman kita yang 

Syura yang mulzim pemutus perselisihan antara kita. 

Menghormati sistem dan peraturan ialah akhlak baiah kita. 

Pilihan fiqhiah ialah huk jamaah menentukannya 

Allah ialah matlamat dalam semua unsur tetap dan berubah, 
dalam setiap perkataan dan perbuatan kita. 

Unsur Pertama 


Nama sebagai fikrah, perlakasanaan, sejarah dan tasawurnya. 

Nama jamaah adalah simbol bagi fikrah, sejarah dan tasawurnya. Hanya 
dengan menyebut namanya akan terbayang di fikiran kita apakah fikrah yang 
dibawa, apakah tasawur yand diseru, siapakah rijal yang memikul fikrah itu, 
bagaimanakah sejarahnya sejak ditubuhkan dan apakah peristiwa-peristiwa yang 
dilalui, penuh dengan jihad, pengorbanan, keperitan dan ketokohan individunya. 

Hanya dengan meneybut namanya saja, semua itu akan terbayang di 
fikiran kita. Jadi tak mungkin nama ini kita sia-siakan. Kita tidak rela nama ini 
ditukar, walaupun ikhwah di beberapa negara terpaksa mengambil nama yang 
lain kerana susana yang tidak mengizinkan. Menurut mereka yang penting ialah 
isi dan bukan nama. Itu ialah keuzuran untuk mereka, tetapi jamaah induk tidak 
boleh menukar namanya. Biarlah nama anak-anak berbagai-bagai, tetapi nama 
induk mestilah kekal. Agar ianya dikenali oleh anak-anak dan pengikut dengan 
nama itu sahaja. 

Semua pemilik kedai atau syarikat perniagaan tidak akan sekali-kali 
menggadaikan nama syarikat atau kedai mereka yang masyhur. Walaupun 
kadang-kadang tuannya telah berpindah atau berhijrah ke luar negara, nama itu 
tetap kekal dan tidak diubah. Perkara ini berterusan walaupun sudah bertukar 
pemilik atau syarikat sudah dijual beli. Namanya telah menjadi barang dagangan 
dan bernilai sekali. Sudah tentulah lebih hebat lagi jika nama itu turut membawa 
nilai spiritual dan sejarah yang tiada terhingga. Adakah wajar kita mempersia- 
siakan nama yang berharga yang mengingatkan kita pada ukhuwah Islam. 

Hanya dengan menyebut namanya saja, terbayang di fikiran fikrah dan 
sejarahnya. Hanya dengan menyebut namanya saja, terbayang di fikiran apa 
yang membezakan jamaah ini dari yang lain. Nama dan fikrah ikhwan sudah 
menjadi seolah-olah dua permukaan bagi sekeping wang syiling. Musuh telah 
berusaha menawarkan agar ikhwan menukar namanya, tetapi ditolak demi 
memelihara sejarah. 

Hanya dengan menyebut namanya saja, akan teringat al-Imam as-Syahid 
yang telah diganti oleh mursyidnya yang kedua, al-marhum Hassan Hudhaibi 
yang sentiasa sabar dan teguh pendirian berhadapan dengan ujian dan fitnah. 
Apabila disebut namanya, orang akan teringat mursyidnya yang ketiga, al 
marhum Umar al Tilmisani empunya ketokohan yan gemilang. Begitulah juga 
mursyidnya yang keempat, al-marhum Hamid Abu Nasr yang gagnh, 
sepertimana mursyidnya sekarang Ustaz Mustafa Mashyur, semoga Allah 
memanjangkan usianya. 

Nama itu ialah simbol kepada sejatah rijal yang meyakini dan 
mempertahan kemuliaan fikrah. Jihad mereka bertaut rapat dengan nama 
jamaah. Ia mengingatkan sejarah pahlawan Palestin, syuhada' pemjara Turrah 
dan rijal yang menepati janji Allah ke atas mereka. Sebahagiannya telah 
meninggal dunia manakala sebahagian yang lain masih lagi menunggu-nunggu, 
mereka tidak sekali-kali menukar ganti janji itu. Mereka semuanya diingati 
apabila disebut nama al-Ikhwan Muslimun. Lalu bagaimana kita boleh melupakan 
nama ini yang telah disemai ke dalam jiwa dengan darah syuhada dan keteguhan 

rijalnya. 


Harakah Islamiah Terbesar 

Kebanyakan buku-buku yang menceritakan perihal jamaah, pasti menyebut 
dengan namanya sekali. Pada tahun 1948, Profesor Dr. Musa al-Husaini telah 
menerbitkan sebuah buku yang bertajuk "Al-Ikhwan Muslimun: Harakah 
Islamiah Terbesar Masa Kini". Profesor Dr. Yusof al-Qardhawi berkata: 
"Secara umumnya buku ini ialah satu kajian yang berkecuali, ia telah 
menceritakan tentang ikhwan secara adil sehingga orang ramai mengetahuinya 
dengan mcngulang-mengulang namanya seperti mana yang dikenali oleh mereka 
yang memusuhinya, seperti pengarang buku yang bertajuk "Al-Ikhwan di atas 
Neraca". Sekadar menyebut namanya manusia akan terbayang jalan mereka 
yang berdusta dan mereka yang benar, maka mereka akan mengenali sama ada 
penulis itu mempunyai maslahat atau sememangnya dia berkecuali atau berpura- 
pura. 

Begitulah keadaannya sehingga harakah tersebar ke merata tempat di 
negara-negara Arab dan Islam, bahkan sampai ke negara bukan Islam seperti 
Amerika, Eropah, Timur jauh dan lain-lain negara di seluruh dunin, Nama itu 
telah menjadi aset yang berharga, maka tidak mungkin digadaikan. 

Mungkin ada yang bertanya: Adnkah begitu sekali hebatnya nama ini, 
sedangkan ia hanyalah pilihan dan ijtihad pengasas jamaah (Hasan al-Banna) 
untuk dikenali? Adakah sampai menjadi unsur tetap yang tidak boleh ditukar 
ganti? 

Kita katakan "(wabillahi taufik): Kita tidak mendakwa bahawa nama ini 
adalah unsur tetap Islam yang tidak boleh diperselisihkan oleh setiap muslim. 
Tetapi kita menegaskan bahawa ia adalah unsur tetap Ikhwan yang tidak boleh 
dicuaikan ke rana keistimewaan yang telah kami sebut sebentar tadi" 

Bagi mereka yang hairan dengan pendapat ini kita katakan kepada 
mereka:"Sesungguhnya parti-parti yang wujud tidak pernah memandang ringan 
namaya, kerana ia merupakan sejarah bagi pengikut mereka. Sebagai contoh 
parti Wafdu (salah sebuah parti pembangkang di Mesir ketika ini) yang pernah 
menghilangkan diri selama puluhan tahun, apabila ia hendak kembali cergas, 
pendokongnya telah memilih nama al-Wafdu juga. Pihak berkuasa tidak bersetuju 
dengan nama ini, lalu mereka menambah perkataan baru menjadi Wafdu Baru. 
Ini disebabkan nama itu mempunyai kaitan amat bererti dengan pengasas (Saad 
Zaghlul, tokoh pejuang kebangsaan Mesir) dan sejarah parti tersebut. Begitu juga 
halnya parti Nasiri yang dipilih oleh pendokongnya kerana bersempena dengan 
nama pemimpinnya (Jamal Abd Nasier, bekas Presiden Mesir) sehingga mereka 
sendiri menamakan diri mereka sebagai Nasiriyun." 

Cubalah bandingkan fenomena ini dengan fenomena yang lain-lain. Bagaimana 
boleh kita mendakwa bahawa sebuah nama tidak bersangkutan dengan peribadi, 
sedangkan ianya saling berhubung jalin dengan fikrah, manhaj. Lihat sahaja 
sejarah para rasul, sudah tentu para pengikutnya mempertahankannya. Kekalnya 
nama bermakna kekallah kenangan, sejarah, fikrah dan perlaksanaannya. 

Satu perkara lagi yang menarik ialah dakwaan mereka yang memusuhi fikrah 
dan manhaj ini, yang membenci Islam berkata: "Jika kamu menamakan diri 
kamu sebagai Ikhwan Muslimun bermakna selain daripada kamu tidak ada 
ukhuwah dan bukan muslimun". Ini adalah satu tuduhan palsu dan tidak masuk 
akal. Jika logik yang sama digunakan, sudah tentu al-Hizbu al-Watani (Parti 
pemerintah di Mesir) yang bermakna Parti Kebangsaan menunjukkan mereka 
yang tidak menjadi ahlinya sebagai mereka yang tidak mempunyai semangat 

sayangkan bangsa dan tanahairnya. Begitu juga Hizbu Tajammu' (salah sebuah 
parti di Mesir) yang bermakna Parti Kesatuan yang beraliran komunis, sedangkan 
parti tersebut memecah belah dan merosakkan perpaduan masyarakat. Adakah 
dengan nama kesatuannya itu menunjukkan orang lain bertindak sebagai parti 
pemecah belah. Tidakkah logik ini suatu yang dangkal. 

Kita pergi lebih jauh daripada itu, adakah Parti Kristian yang terdapat di barat 
(seperti di Jerman), manganggap hanya mereka yang menganggotai parti 
mereka sahaja beragama Kristian dan mereka yang tidak menganggotai parti 
tersebut bukan beragama Kristian. 

Kita tidak berhenti setakat hujah itu sahaja. Untuk menolak dakwaan mereka 
yang memusuhi Ikhwan Muslimin, kita bawa lagi contoh kedangkalan logik 
mereka. Jam'iah Syar'iah (NGO di Mesir) sebagai contoh, adakah bermaksud 
pertubuhan-pertubuhan lain tidak syar'i apabila ia tidak bergabung bersama 
Jam'iah Syar'iah. Adakah boleh kita menuduh mereka yang tidak menganggotai 
Jam'iah Ansar Sunnah (NGO di Mesir) sebagai penentang kepada al-Sunnah. 
Bagaimana pula orang yang tidak menyertai Jamaah Salafiah bolehkah kita 
menyifatkan mereka sebagai muslim yang tidak mengikut jejak salafi. Bagaimana 
pula pemuda yang tidak menganggotai Nadi Syubban Muslimin, (Kelab Pemuda 
Islam, NGO di Mesir) adakah mereka bukan pemuda Islam? Ia adalah 
sepertimana firman Allah: 

Dan orang-orang Yang kafir berkata: "Janganlah kamu mendengar Al-Quran ini dan 
tentanglah Dia (dengan nyayian-nyanyian dan jeritan-jeritan riuh rendah serta tepuk sorak), 
supaya kamu berjaya (mengganggu bacaan atau menenggelamkan suara pembacanya)! "(Al- 
Fussilat:26) 

Kita amal mencintai nama ini ke rana ia memberi erti persaudaraan dan erti 
Islam. Oleh itu kita (IkhwanMuslimun) ialah sebuah jemaah daripada jamaah- 
jamaah muslimin dan setiap muslim saudara kami. 

Al-Imam al-Banna telah diilhamkan oleh Allah dengan nama ini, kerana ia 
mengandungi nilai tunggak binaan Islam. Nama Ikhwan Muslimun menunjukkan 
kepada dua ikatan: (pertama) Ikatan iman dan (kedua) ikatan ukhuwwah yang 
merupakan dua rukun manhaj Islam, tanpanya tidak akan tertegak dan 
sempurna binaan Islam. 

Iman berperanan membersihkan hati-hati dan kesannya jelas kelihatan 
apabila hati-hati ini bertaut berasaskan kecintaan, ketaatan kepada Allah, 
mendokong dakwah-Nya dan memperjuangkan syariat-Nya. Ini adalah ikatan 
yang amat tinggi nilainya di antara mukminin sehingga Allah menjadikan ikatan 
ukhuwwah syarat kepada iman. Firman-Nya yang bermaksud: "Sesungguhnya 
orang-orang mukmin itu bersaudara". Inilah dia keistimewaan jamaah Ikhwan: 
Iman dan Ukhuwwah. Dari situlah namanya diambil. Nama al-Ikhwan al- 
Muslimun mengandungi isyarat kepada wasilah untuk melaksanakan manhaj. 

Seterusnya nama itu perlu dikekalkan sebagai tanda setia kepada pengasas, 
murabbi, muallim dan mursyid jamaah ini, Hassan al-Banna. Pengekalan nama 
itu merupakan penghargaan dan pengiktirafan kepada ketokohannya. Menjadi 
kebiasaan orang ramai menamakan anaknya dengan nama bapa atau datuk 

sebagai mengingati jasa-jasa, kata-kata nasihat dan sejarah mereka. Mengubah 
nama akan menyebabkan sejarah dan rijal, mujahidin Ikhwan dilupakan, ianya 
juga satu tindakan yang tidak mengenang jasa. 

Unsur Kedua 


Kewajipan Amal Jama'i. 

Rasulullah s. a. w. diutuskan untuk menyempurnakan kemuliaan akhlak seperti 
keikhlasan hati, kesucian jiwa, kebersihan diri, benar dalam kata-kata dan 
menunaikan amanah agar setiap individu menjadi anasir yang berkualiti di dalam 
masyarakat. 

Sejarah menyaksikan anasir soleh sedemikian telah dan akan wujud pada 
setiap zaman dan umat. Namun perlu diingat yang menjadi penentu jatuh 
bangun sesebuah tamadun bukan individu-individu yang ikhlas, soleh dan 
bertaqwa itu. Tetapi penentunya adalah pada gerakan secara kolektif dan 
kesolehan yang mampu membentuk arus yang kuat bagi mempengaruhi 
persekitaran. Amal jama'i dan arus yang kuat itu tidak dapat dipengaruhi oleh 
persekitarannya, malah sebaliknya ia mampu mempengaruhi dan menyatakan 
kebenaran dengan penuh rasa mulia bersandarkan kekuatan Allah dan kekuatan 
jamaah. 

Ini tidak bermaksud memperkecilkan usaha individu dan akhlak mulia yang 
dimilikinya tetapi (ia teguran) dalam usaha kita untuk memenangkan kebenaran 
yang kita pegangi bersama. Jika seseorang individu soleh tidak berjaya 
menjadikan dakwahnya didukungi oleh arus perdana dan membawa orang-orang 
soleh yang lain bersama dengannya, sehingga hati-hati mereka bertaut menjadi 
satu, maka ia tergolong dalam kalangan mereka yang rugi. 

Demi masa. Sesungguhnya manusia itu dalam kerugian. Kecuali orang-orang yang 
beriman dan beramal soleh, dan mereka pula berpesan-pesan dengan kebenaran serta 
bepesan-pesan dengan kesabaran. (Al 'Asr; 1-3) 

Pengecualian dari kerugian hanya bagi jamaah yang saling berpesan dengan 
kebenaran dan kesabaran, bukan bagi individu walaupun seorang yang ikhlas. 

Jika ada yang berkata: "Saya mampu mengamalkan Islam bersendirian. Saya 
tidak berzina, berbuat zalim, minum arak dan memakan riba. Sebaliknya saya 
menunaikan solat, berpuasa, berzakat, menunaikan haji dan semua kewajipan 
saya. Setelah itu saya boleh menyeru orang lain agar berbuat seperti saya". 

Kita katakan: "Keadaan itu memang baik. Tetapi sesiapa yang berbuat 
demikian samalah seperti longgokan batu bata yang berkualiti tinggi tapi 
berselerakan. Sudah tentulah susunan batu bata berkualiti tinggi yang 
membentuk sebuah binaan lebih baik". 

Persoalannya, jika semua orang berbuat begitu (amal secara sendirian), 
siapakah yang akan melaksanakan manhaj politik, ekonomi, sosial dan tarbiyah? 
Bahkan siapa yang akan menjalankan hukum hudud? Siapa pula yang akan 
mengadili perbalahan dan sebagainya? 

Jika keadaan ini berterusan, orang-orang Islam akan berhadapan dengan 
situasi pertentangan iktikad iaitu menerima sebahagian dan menolak sebahagian 
yang lain, sedangkan Allah s. w. t. telah berfirman mengenai kaum terdahulu yang 
melakukan perkara serupa: 

Sesudah itu, maka Patutkah kamu hanya percaya kepada sebahagian (dari isi) Kitab 
Taurat dan mengingkari akan sebahagian Yang lain? maka tiadalah balasan bagi orang 
Yang berbuat demikian itu dari antara kamu, selam dari kehinaan ketika hidup di dunia, dan 
pada hari kiamat akan ditolak mereka ke Dalam azab seksa Yang amat berat, dan ( ingatlah), 
Allah tidak sekali-kali lalai akan apa Yang kamu lakukan. (Al-Baqcirah:85) 

Mereka juga telah mendengar peringatan-Nya kepada Rasulullah s. a. w: 

Dan hendaklah Engkau menjalankan hukum di antara mereka Dengan apa Yang telah 
diturunkan oleh Allah dan janganlah Engkau menurut kehendak hawa nafsu mereka, dan 
berjaga-jagalah supaya mereka tidak memesongkanmu dari sesuatu hukum Yang telah 
diturunkan oleh Allah kepadamu.) Al-Maidah:49) 


Allah sama sekali tidak akan mensia-siakan amalan setiap individu muslim 
sama ada lelaki atau wanita seperti firman-Nya dalam surah Az Zalzalah yang 
bermaksud: Maka sesiapa berbuat kebajikan seberat zarrah, nescayai akan 
dilihatnya (dalam surat amalnya). Juga dalam firman-Nya "Sesungguhnya Allah 
tidak sekali-hali mmganiaya (seseorang) sekalipun seberat zarrah. 

Tetapi realiti muslimin pada hari Ini menunjukkan bahawa amal fardi 
(bersendiri) tidak mencukupi untuk mencapai matlamat dan cita-cita. Amal mesti 
dilakukan secara jama'i (kolektif) kerana ia adalah tuntutan Islam. 


Agama menyeru kepada jamaah 

Rasulullah s. a. w. pernah menegaskan 

Bermaksud: "Tangan Allah bersama jamaah, sesiapa yang menyendiri akan 
menyendiri di dalam neraka ", 




"Serigala hanya memakan kambing yang bersendirian" 

"Mukmin sesama mukmin seperti sebuah bangunan, saling kuat 
memperkuatkan". Manakala bantu-membantu dalam perkara kebaikan dan taqwa 
ialah tuntutan syarak. Berpesan-pesan dengan kebenaran dan kesabaran 
merupakan salah satu syarat kejayaan terlepas dari kerugian di dunia dan 
akhirat. Hukum pula menyatakan tidak sah solat seseorang bersembahyang 

bersendirian di belakang saf. Begitu juga mereka berada di depan imam. 

Realiti mengatakan, perkerjaan yang mendatangkan hasil yang lumayan ialah 
kerja yang dilakukan secara kolektif. Bertepuk sebelah tangan tak akan berbunyi. 
Lemah apabila berseorangan kuat tatkala ramai, dan kerja yang besar dan berat 
tidak dapat dilaksanakan kecuali melalui gabungan tenaga dan usaha. Firman 
Allah Taala: Bermaksud: 




Sesungguhnya Allali mengasihi orang-orang Yang berperang untuk membela 
agamaNya, Dalam barisan Yang teratur rapi, seolah-olah mereka sebuah bangunan 
Yang tersusun kukuh. (As-Saaf:4) 


Lebih daripada itu, realiti musuh juga menuntut kita beramal jama'i. Musuh tidak 
bekerja secara individu atau dalam kelompok yang berpecah-pecah. Sebaliknya 
mereka mempunyai susunan organisasi dengan struktur, sistem dan kepimpinan 
di semua peringkat; tempatan, serantau dan antarabangsa. Justeru itu kita wajib 
memerangi mereka dengan cara yang sama juga iaitu amal jama'i. Tidak 
mungkin amal fardi boleh melawan amal jama'i dan amal yang berkecamuk 
melawan yang tersusun kemas seperti hakikat batu yang kecil tidak boleh 
menandingi bukit yang tersergam. Allah s. w. t. pernah memberi amaran dalam hal 
ini dengan firman-Nya. 

Dan orang-orang Yang kafir, setengahnya menjadi penyokong dan Pembela bagi 
setengahnya Yang lain, jika kamu (Wahai umat Islam) tidak menjalankan (dasar bantu- 
membantu sesama sendiri Yang diperintahkan oleh Allah) itu, nescaya akan berlakulah 
fitnah (kekacauan) di muka bumi dan kerosakan Yang besar(Al-Anfaal :7 3) 


Makna "Jika kamu tidak berbuat demikian" ialah jika kamu tidak bersatu dan 
saling bantu-membantu nescaya akan berlaku fitnah dan kerosakan yang besar 
di atas muka bumi. Sememangnya tiada kerosakan yang lebih besar apabila 
kekuatan kufur bersatu manakala kekuatan Islam berpecah-belah. 

Amal Jama'i yang tersusun 

Amal jama'i mestilah tersusun kemas, mempunyai barisan kepimpinan yang 
bertanggungjawab, pengikut yang bersatu dan kefahaman yang jelas. Syura dan 
ketaatan pula sebagai mekanisme yang menghubungkan antara qiyadah 
(pimpinan) dan pendukung harakah. 

Islam tidak mengenali jamaah tanpa sistem. Solat berjamaah, sebagai contoh 
amal jama'i yang kecil, sudah cukup membukti pentingnya sistem dan peraturan 
dalam Islam. Allah tidak memandang kepada saf yang tidak lurus. Ahli jamaah 
pula mestilah berdiri rapat-rapat supaya tiada ruang kosong yang akan diisi oleh 
syaitan. Imam solat ditaati sebagaimana sabda Rasulullah s. a. w. : 
"Sesungguhnya Imam itu dijadikan untuk diikuti, apabila dia bertakbir maka 
bertakbirlah, apabila dia ruku' maka ruku 'la h juga, apabila dia sujud maka 

sujudlah bersamanya dan apabila dia membaca maka hendaklah kamu diam". 
Tiada sesiapa pun di kalangan makmum yang boleh mendahului imam. Tetapi 
apabila imam melakukan kesilapan, para makmum berhak untuk 
membetulkannya. Hatta wanita yang berada di saf belakang juga boleh menepuk 
tangan agar imam mengambil perhatian terhadap kesalahannya. 

Begitulah sistem amal jama'i dalam rupa bentuk yang kecil. Perlu di sana 
ikatan qiyadah dengan jundi (pengikut). Namun perlu diingatkan ketua bukanlah 
maksum, dan juga jangan melakukan ketaatan membuta tuli. Inilah yang diseru 
oleh al-Imam al-Banna ketika menubuhkan jamaahnya. Beliau tidak berpada 
dengan ceramah-ceramah dan bimbingan nasihat semata-mata. Beliau 
berpendapat ceramah-ceramah itu mesti diikuti dengan proses pembinaan atau 
takwin. 

Sesungguhnya perhatian berat Islam terhadap kesejahteraan individu, supaya 
ia akan menjadi batu bata yang berkualiti dalam susunan membentuk binaan 
yang kukuh. Oleh itu sebab itu juga kita lihat ibadat-ibadat dalam Islam sama 
ada ditunaikan secara berjamaah atau memperkukuhkan jamaah secara tak 
langsung. 

Solat berjamaah lebih baik daripada solat bersendirian sebanyak dua puluh 
tujuh kali ganda. Solat Jumaat tidak sah kecuali secara berjainaah, begitujuga 
solat hari raya. Zakat pula melahirkan perasaan simpati dan berkongsi masalah 
sesama umat. Puasa menyebabkan orang kaya dapat memahami penderitaan 
orang miskin, lalu menyemai kasih sayang dan mahabbah antara mereka yang 
seterusnya memperkukuh kesatuan jamaah. Haji sememangnya ibadat secara 
jama'i, semua orang kelihatan sama dalam soal pakaian dan situasi 
meninggalkan dunia seraya mengharapkan keredaan Allah. Semuanya itu 
memperkukuhkan tali silaturrahim antara umat Islam. Allah s. w. t. menyukai 
muslimin yang berjihad dalam bentuk yang tersusun kemas seperti bangunan 
yang kukuh. 

Kesempurnaan ikhlas dengan jamaah. 

Sesungguhnya amal jama'i adalah wasiat Rasulullah s. a. w. kepada muslimin 
yang bermaksud: "Tangan Allah bersama jamaah, sesiapa yang menyendiri akan 
menyendiri di dalam neraka". Sabdanya lagi. Bermaksud: "Serigala hanya 
memakan kambing yang bersendirian". Dan sabdanya; 

(Jl pjLls 4j>- .ilj! 

Bermaksud: "Barang siapa yang inginkan haruman syurga, maka hendaklah ia 
melazimi jemaah 

Abdullah bin Mas'ud pernah berkata mengenai jamaah. Bermaksud: "Ia ialah 
tali Allah yang kukuh yang diperintahkan-Nya, dan apa yang kamu benci dalam 
jamaah lebih baik daripada apa yang kamu suka dalam perpecahan". Ali r. a. pula 
berkata. 

Bermaksud: "Kekeruhan jamaah lebih baik dari kejernihan individu". 

Jamaah, yang mengandungi individu, pemimpin dan manhaj, melahirkan satu 
umat yang melakukan amar makruf dan nahi mungkar dan beriman dengan 
Allah. Kemenangannya dijanjikan oleh Allah dengan kefahaman yang sejahtera 
dan keikhlasan kepada agama ini, Firman-Nya. 

Dan baliawasanya tentera Kami ( Pengikut-pengikut Rasul), merekalah orang-orang 
Yang mengalahkan (golongan Yang menentang kebenaran). (As-Soffat: 173) 


Firman-Nya lagi, 

Dan sesiapa Yang menjadikan Allah dan RasulNya serta orang-orang Yang beriman itu 
penolongnya (maka berjayalah dia), kerana Sesungguhnya golongan (yang berpegang 
kepada u gama) Allah, itulah Yang tetap menang. (Al-Maidah:56) 


Individu-individu yang beriman membentuk satu jamaah yang bergerak di 
bawah satu pimpinan, memikul beban dan berazam untuk berkerja secara ikhlas 
siang dan malam seperti kata Umar bin al-Khattab kepada Muawiyah bin Khadij 
ketika dia datang memberi khabar gembira pembukaan Iskandariah. 

"Jika aku tidur siang aku akan mensia-siakan rakyatku, dan jika aku tidur 
malam aku akan mensia-siakan diriku, maka bagaimana aku nak tidur dalam 
keadaan ini wahai Muawiyah". 

Begitulah keadaan para salaf r. a. Mereka bukan sekadar menasihati orang 
yang melakukan kesalahan, bahkan mereka menyediakan suasana dan 
masyarakat bagi membantu memperbaiki diri. Usaha itu bergantung kepada 
konsep bantu-membantu dalam perkara kebaikan dan taqwa sehingga kata-kata 
boleh diubah menjadi perbuatan, teori menjadi amalan. Perkara ini tidak 
mungkin boleh dilakukan secara bersendirian. 

Oleh itu binaan jamaah tidak akan sempurna tanpa taaruf, tafahum dan 
takaful yang menjadi faktor kejayaan konsep bantu-membantu itu demi 
mencapai objektif jamaah yang besar dengan ruh ukhuwah. 

Untuk hikmah inilah Allah Taala menjadikan seluruh umat Islam sebagai 
pendakwah yang dibangkitkan untuk umat manusia. Perkara ini jelas seperti kata 
kata Rub'ie bin Amir ketika dia ditanya oleh Rustum panglima tentera Parsi. 

"Allah membangkitkan kami untuk mengeluarkan sesiapa yang dikehendaki- 
Nya daripada perhambaan sesama hamba kepada perhambaan kepada Allah 
semata- mata, daripada kesempitan dunia kepada keluasannya, daripada 
kezaliman agama-agama kepada keadilan Islam". 

Kata-kata seperti ini lahir kerana Rasulullah s. a. w pernah bersabda. 

AjIjJj jil) 


" Sampaikan dariku walaupun satu ayat". 

Jadi keikhlasan yang menghiasi diri seseorang muslim bukan sekadar 
untuk dirinya sahaja walaupun ia mendapat ganjaran daripada keikhlasannya 
itu. Keikhlasannya seperti air yang suci tapi tidak menyucikan. Islam 
menuntut agar muslim menjadi seperti air yang suci lagi menyucikan. Seorang 
muslim mestilah menjadi seperti batu-bata bagi sebuah binaan. Kesatuan, 
kasih sayang, bantu-membantu dan ithar (melebihkan saudara lain daripada 

diri sendiri), yang merupakan nilai-nilai akhlak yang mulia dan tanda 
keikhlasan, ianya tidak akan berfungsi jika tidak wujud kesatuan akhlak, 
kefahaman, suluk (adab perlakuan) dan hala tuju antara individu muslim. 
Semuanya itu memerlukan sebuah jamaah yang melaksanakan tuntutan 
tuntutnn tersebut. 


Mereka yang memahami islam sebagai ibadat zahir sahaja dan menganggap 
itulah intipati islam, sudah tentu tidak akan berasa perlu kepada amal jama'i. 
Begitu juga meraka yang beranggapan agama ini ialah akhlak yang mulia dan 
kerohanian yang suci atau aliran pemikiran semata-mata, tidak akan meyakini 
kewajiban amal jama'i. 


Hanya mereka yang memahami Islam ialah agama yang merangkumi 
negara dan manhaj kehidupan sahaja yang beriman dengan kewajiban amal 
jama'i. 

Kita memahami Islam sebagai risalah tarbiyah dan manhaj kehidupan, 
bersumberkan kitab Allah s. w. t., sunnah Rasulullah s. a. w. dan seerah para salaf 
salih. Kefahaman Islam yang syumul merangkumi aqidah dan ibadah, negara dan 
kewarganegaraan, akhlak dan kebendaan, tolak ansur dan kekuatan, budaya dan 
undang-undang, agama dan negara, kerajaan dan umat, kitab dan mata pedang, 
dan khilafah muslimin ke atas seluruh umat manusia di atas muka bumi. 
Sebagaimana firman Allah Taala. 


1 jJj I diJ ’JS j 

Dan Demikianlah (sebagaimana Kami telah memimpin kamu ke jalan Yang lurus), Kami 
jadikan kamu (Wahai umat Muhammad) satu umat Yang pilihan lagi adil, supaya kamu layak 
menjadi orang Yang memberi keterangan kepada umat manusia (tentang Yang benar dan 
Yang salah) dan Rasulullah (Muhammad) pula akan menjadi orang Yang menerangkan 
kebenaran perbuatan kamu. (Al-Baqarah:143) 


Beginilah keikhlasan yang kita fahami bersama. Kita juga memahami bahawa 
Islam ialah agama yang mentarbiyah individu agar menjadi muslih (reformis). 
Firman Allah Taala. 


OjlaiP L$1aIj ^JJaj (S yS\ diig-a JJjj ( j5\j jU o' -dL-Ud 



Yang demikian (kedatangan Rasul-rasul itu ialah), kerana Tuhanmu tidak membinasakan 
negeri-negeri secara zalim sedang penduduknya leka lalai. (Al-An’am: 131) 


Dalam ayat 220 daripada surah Al Baqarah, Allah berfirman yang maksudnya 
"..Allah mengetahui mereka yang merosakkan (harta benda mereka) berbanding 
mereka yang hendak memperbaikinya.." 

Sebenarnya seorang yang soleh tetapi tidak menyanggah kemungkaran 

adalah dianggap bersubahat dengan kemungkaran itu. Masyarakat tidak 
mendapat apa-apa faedah daripada kesolehannya. Dia tidak membantu saudara- 
saudaranya untuk membina masyarakat yang mulia. Seorang yang berdiam diri 
di hadapan kemungkaran ialah syaitan yang bisu. Firman Allah Taala. 

0 jt ^ ^ o y" s ,■*■£, * 4 ' s * 

Dan jagalah diri kamu daripada (berlakunya) dosa (yang membawa bala bencana) Yang 
bukan sahaja akan menimpa orang-orang Yang zalim di antara kamu secara klutsus 
(tetapi akan menimpa kamu secara umum), dan ketahuilah Bahawa Allah Maha berat 
azab seksaNya.(Al-Anfaal:25) 


Saiyidina Aisyah pernah bertanya Rasulullah s. a. w 



I tAplili JIS ? jJ>Isa!iLjS j 


"Adakah kita akan dimusnahkan, sedangkan ada di kalangan kita orang 
yang salih?". Baginda menjawab: "Ya, apabila kejahatan mengatasi 

(kebaikan). " 

Dalam sebuah hadith lain.. 

<L«L*Jl O jjz jJd O j-gijl.il j , Lg_ ; g-Lvg'y ! jjrpAj 4?.)g j- ' ISI 

Bermaksud: 'Apabila kejahatan disembunyikan, ia akan merosakkan 
sipelakunya sahaja. Tetapi apabila kejahatan itu dizahirkan dan tidak 
diubah(dicegah) ia memudaratkan semua". 

Amal jama'i yang tersusun mesti mempunyai: 

1. Pemimpin yang ikhlas dan bertanggungjawab. 

2. Pengikut yang yang ikhlas dan terikat dengan jamaah. 

3. Manhaj yang jelas . 

Hubungan antara ketiga-tiganya tegak di atas asas syura yang mulzim, 
ketaatan tidak membuta tuli dan keikhlasan kepada fikrah dan harakah. 
Sekiranya keikhlasan kepada fikrah dan harakah tiada lagi, maka jamaah akan 
menjadi seperti kelompok-kelompok lain yang berkumpul kerana maslahat 
(kepentingan) dan faedah masing-masing. Jamaah ketika itu sudah kehilangan 
ciri-ciri, objektif dan wasilahnya. Jamaah tidak lagi melakukan amar makruf nahi 
mungkar, demi mencapai kebahagiaan manusia, melalui kejelasan fikrah dan 
kesatuan tasawur, suluk, objektif dan matlamat. Semuanya ini sebagai usaha 
melaksanakan firman Allah ; 


Jl f, ^ ^ S ''' ~ s Z g jj > ^ ^ ^ S' ^ i- s S S d, 

Dan Demikianlah (sebagaimana Kami telah memimpin kamu ke jalan Yang lurus), Kami 
jadikan kamu (Wahai umat Muhammad) satu umat Yang pilihan lagi adil, supaya kamu layak 
menjadi orang Yang memberi keterangan kepada umat manusia (tentang Yang benar dan 
Yang salah) dan Rasulullah (Muhammad) pula akan menjadi orang Yang menerangkan 
kebenaran perbuatan kamu. (Al-Baqarah: 143) 


Sesungguhnya Allah Taala akan mempertautkan hati-hati pendukung jamaah 
yang memenuhi ciri-ciri tersebut, merasai keagungan risalahnya dan meyakini 
bantuan Allah Taala. Firman Allah Taala. 

Dan (Dia lah) Yang menyatu-padukan di antara hati mereka (yang beriman itu), kalaulah 
Engkau belanjakan Segala (harta benda) Yang ada di bumi, nescaya Engkau tidak dapat juga 
menyatu-padukan di antara hati mereka, akan tetapi Allah telah menyatu-padukan di antara 
(hati) mereka. Sesungguhnya ia Maha Kuasa, lagi Maha Bijaksana.(Al-Anfaal:63) 


Dan akan berlaku kemenangan di tangan mereka dan benarlah janji-janji 
Allah Sebagaimana firman-Nya. 


O f ^ e } s s Ao J. ’i s s 

Allah menjanjikan orang-orang Yang beriman dan beramal soleh dari kalangan kamu 
(Wahai umat Muhammad) Bahawa ia akan menjadikan mereka khalifah-khalifah Yang 
memegang Kuasa pemerintahan di bumi, sebagaimana ia telah menjadikan orang-orang 
Yang sebelum mereka: khalifah-khalifah Yang berkuasa; dan ia akan menguatkan dan 
mengembangkan ugama mereka (ugama Islam) Yang telah diredhaiNya untuk mereka; dan 
ia juga akan menggantikan bagi mereka keamanan setelah mereka mengalami ketakutan 
(dari ancaman musuh), mereka terus beribadat kepadaKu Dengan tidak mempersekutukan 
sesuatu Yang lain denganKu. (An-Nur:55) 

Oleh yang demikian, kita lihat para salaf telah sepakat selepas kewafatan 
Rasulullah s. a. w. untuk melaritik khalifah demi memelihara agama, meneruskan 
dakwah, menjaga keamanan dan menyampaikan Islam ke seluruh pelusuk dunia. 

Saidina Ali r. a. berkata. 


JULaJ ,L&lxi jS- Jj SjJl l-USs Ij .4 J^rlijls jj ajLal ^ Aj'y 

Maksudnya: "Manusia mesti mempunyai pimpinan sma ada baik atau jahat". 

Orang bertanya: "Wahai Amirul Mukminin, yang baik itu kami tahu, bagaimana 
pula yang jahat?" Ali menjawab: Sekurang-kurangnya hudud dilaksanakan, 
keselamatan jalan terjaga, musuh diperangi dan 'al-fai' dibahagikan". 

Ibnu Khaldun pula berkata: " Perlantikan khalifah telah diketahui 

kewajipannya melalui ijmak sahabat dan tabiin, tiada siapa yang 
menyanggahnya". Kata al-Imam al-Juwaini: "Perlantikan imam(khalifah) adalah 
berasaskan dalil ijmak". Al-Imam al-Syahiristani berkata: "Kata Abu Bakar. as- 
siddiq di Thaqifah Bani Saidah: "Mesti ada seseorang yang menguruskan agama 
ini". Manusia menyerunya: "Benar katamu ya Abu Bakar". Begitulah juga kata- 
kata al-Imam al-Mawardi: "Al-Imamah dilantik untuk menggantikan kenabian 
dalam menjaga agama dan mentadbir dunia." Benarlah mereka yang berkata: 
"Agama ialah asas manakala kuasa merupakan penjaga. Apa yang tidak 
mempunyai asas akan runtuh, dan apa yang tidak mempunyai penjaga akan 
hilang." 

Untuk kita mencapai cita-cita, objektif-objektif bagi setiap peringkat amal 
mestilah ditentukan. Objektif itu ialah: 

1. Individu muslim. 

2. Keluarga muslim. 

3. Masyarakat muslim. 

4. Kerajaan Islam yang berjaya menyatukan negara-negara Islam yang lain 
di bawah payung keagungan Islam. 

Setiap objektif tersebut mesti diusahakan oleh jamaah kerana apa yang tidak 
sempurna kewajipan kecuali dengannya, maka ia adalah wajib. 


Di sisi al-Imam al-Banna tiadalah Islam tanpa jamaah, tiada jamaah tanpa 
imarah (kepimpinan) dan tiada imarah tanpa taat kerana Islam ialah peraturan 
dan ketaatan. Dalilnya ialah ayat-ayat al-Quran yang menyeru orang-orang 
beriman secara jama'i 



S t- 

Bahkan dipermulaan surah al-Baqarah.. 


U* 

Menerangkan bahawa hidayah itu inilah kepunyaan mereka yang bertaqwa(ramai 
dan bukan seorang). Begitu juga di dalam surah al-Fatihah kita mengulangi: 
Hanya Engkaulah kami sembah (kami bukan aku). Dengan lafaz ramai. 


Kerana ibadah dengan maksudnya yang menyeluruh tidak akan dapat 
terlaksana melainkan dengan "hanya engkau yang kami sembah dan hanya 
kepada engkau kami meminta pertolongan". Bahkan hidayah itu sendiri tidak akan 

sempurna melainkan dengan jamaah. Sebab itulah kita menyatakan dalam 
sembahyang kita (dalam al-Fatihah) "tunjukanlah kami jalan yang lurus" bukan 
"tunjukkanlah aku jalan yang lurus". Maka hidayah yang sebenar dan sempurna 
ialah hidayah yang terbit dan subur dalam suasana jamaah. 

Bila mana kita menyatakan bahawa Islam adalah agama berjamaah, maka 
sepatutnya kefahaman ini menjadi unsur yang tetap dalam jamaah-jamaah yang 
menyeru kepada Islam. Tetapi apabila kefahaman ini tidak diendahkan oleh 
muslimin ditambah lagi dengan usaha sekularis memisahkan agama dengan 
negara, lantas bangun ketika itu Imam al-Banna memperbaharui dan menyeru 
kembali kepada kefahaman tersebut. 

Oleh yang demikian kita nyatakan di sini bahawa amal jama'i merupakan 
unsur tetap Islam, yang dituntut oleh agama ini walau dengan bilangan yang 
kecil seperti bermusafir. Sabda Rasulullah s. a. w. 


Bermaksud: "Jika kamu bertiga maka lantiklah seorang ketua". Jika begitu 
keadaannya sudah tentu mereka yang ingin menghidupkan kembali umat dan 
menegakkan tamadun gemilang Islam amat perlu kepada amal jama'i. Ia 
sepatutnya menjadi unsur tetap bagi mana-mana jamaah yang menyeru kepada 
Islam. 

Tidak syak lagi jika kuat iman individu, kuatlah jamaah, jika tidak saf akan 
longgar atau fikrah mula kabur dan hati mula cenderung pada dunia seperti 
harta, anak-anak, keluarga, rehat, putus asa, takut, futur dan semangat yang 
melampau bak kata pepatah "yang dikejar tak dapat, yang dikendung berciciran". 
Disamping itu wala' juga semakin pudar. 

Apabila kita tegaskan kewajipan amal jama'i, maka jalan-jalan ke arah amal 
jama'i juga ialah suatu kewajipan. Oleh itu suara yang memandang remeh soal 
amal jama'i ialah seruan untuk melemahkan umat Islam pada zaman segala 
maslahat dan kepentingan dicapai melalui gabungan dan kompromi. 

Pengertian jamaah hanya sempurna pada diri seseorang itu apabila dia; 

1- Merasa bangga dengan komitmennya pada jamaah. 

2- Merasa tenang dan puas berada dalam jamaah 

3- Merasa bahawa jamaah memenuhi impiannya 

4- Merasa bahawa ia sebahagian daripada jamaah, memberi dan menerima 

5- Dia bersamanya dan tidak bersama yang lain, jika ia tidak bersamanya, 
jamaah akan bersama orang lain 

Firman Allah taala; 


J3£>! 'i jS £35 i \~Jj£ 



Dan jika kamu berpaling (daripada beriman, bertacjwa dan berderma) ia akan 
menggantikan kamu Dengan kaum Yang lain; setelah itu mereka tidak akan berkeadaan 
seperti kamu. ( Muhammad: 38 ) 


Dan dalam ayat yang lain Allah menggariskan apakah ciri-ciri kaum pengganti 
tersebut, firman-Nya. 

Waliai orang-orang Yang beriman! sesiapa di antara kamu berpaling tadah dari 
ugamanya (jadi murtad), maka Allah akan mendatangkan suatu kaum Yang ia kasihkan 
mereka dan mereka juga kasihkan dia; mereka pula bersifat lemah-lembut terhadap orang- 
orang Yang beriman dan berlaku tegas gagah terhadap orang-orang kafir, mereka berjuang 
Dengan bersungguh-sungguh pada jalan Allah, dan mereka tidak takut kepada celaan orang 
Yang mencela. Yang demikian itu adalah limpah kurnia Allah Yang diberikanNya kepada 
sesiapa Yang dikehenclakiNya; kerana Allah Maha Luas limpah kurniaNya, lagi meliputi 
pengetahuanNya. (Al-Maidah:54 ) 

Inilah perbezaan di antara kelompok yang tiada ikatan, pemimpin dan manhaj 
dengan jamaah yang mempunyai ikatan jiwa dan perasaan, kasih sayang dan 
sistem, objektif dan wasilah, tentera dan pemimpin. Matlamat mereka ialah Allah. 
Oleh sebab itulah satu-satunya jalan untuk menegakkan syariat Allah adalah 
dengan pengislahan individu agar bertaqwa, bina keluarga agar menjadi muslim, 
membimbing masyarakat agar menerajui nilai, prinsip, akhlak dan syiar Islam di 
segenap bidang, berdakwah dengan nasihat dan kebijaksanaan menuntut 
perlaksanaan syariat melalui cara aman dan syarie. Semuanya itu dilaksanakan 
melalui jamaah yang mempunyai kekuatan ukhuwah dan kekuatan iman. Atas 
sebab-sebab inilah Rasulullah s. a. w menyeru kita agar hidup, berkerja dan 
bertindak secara berjamaah, dengar dan taat dalam banyak hadith baginda s. a. w. 
Tetapi dengar dan taat tidak akan berlaku tanpa proses tarbiyah perlahan-lahan 
dalam jamaah. 


.y..N.S..y.R....KET i IG i A. 

Tarbiyah dan menjauhi kekerasan adalah jalan kita. 


Rasulullah s. a. w. tidak mempunyai manhaj kecuali al-Quran dan tidak 
memiliki kolej atau universiti kecuali masjid. Pelajar-pelajarnya pula iaiah Abu 
Bakar, Umar, Othman, Ali r. a dan para sahabat yang mendapat tarbiyah dari 
madrasah masjid ini. Tetapi dari madrasah masjid inilah mereka bergerak 
menegakkan sebuah tamadun yang mengubah rupa dunia dengan manhajnya. 
Adakah kamu pernah melihat institusi pendidikan yang lebih hebat dari madrasah 
Rasulullah s. a. w. ini? Sekumpulan manusia duduk di atas pasir di dalam universiti yang 
dibumbungi pelepah tamar. Apabila hujan, air menitik ke atas tubuh mereka. 
Mereka menunggu wahyu dari langit. Iman menyatukan mereka semua. Mereka 
ialah kaum yang miskin, pengembala kambing. Tetapi mereka mulia dengan 
agama ini. Firman Allah taala ; 

. . . padahal bagi Allah jualah kemuliaan dan kekuatan itu dan bagi RasulNya serta 
bagi orang-orang Yang beriman; akan tetapi golongan Yang munafik itu tidak 
mengetahui (hakikat Yang sebenarnya). (Al-Munafiqun: 8) 


Dicucuri dengan rahmat Yang Maha Agung, dibaca di dalamnya ayat-ayat - 
Nya yang suci dan dilimpahi dengan cahaya Tuhan sekelian alam. Natijahnya 
ialah kelahiran generasi pembimbing seluruh dunia. 

Soalan yang berlegar-legar di kotak fikiran kita ialah: Apakah yang difikirkan 
oleh generasi itu? Apakah yang mereka mahukan? 

Sebenarnya mereka mahu mengubah fikiran manusia kearah fikiran yang 
baru. Mereka mahu membina kemanusiaan yang baru. Mereka mahu 
menghubungkan langit dengan bumi melalui ubudiyah seperti yang diulangkan 
dalam solat mereka; 

"Hanya Engkau yang karni sembah dan hanya kepada-Mu kami pohon 

pertolongan 

Untuk itu mereka telah menghimpunkan hati-hati hamba kepada Tuhannya. 
Mereka semaikanke dalam jiwa manusia perasaan yang baru sehingga ianya 
mampu melahirkan sebaik-baik umat yang dibangkitkan untuk manusia, 
sebagaimana kemahuan Allah, melalui tarbiyah yang ditunjangi tiga perkara, 
dengan ketiga perkara itu mereka laksanakan ubudiyah: 

Pertama: Iman yang sempurna. 

Dengan memiliki iman yang sempurna sudah pasti mereka akan meninggalkan 
semua tujuan kecuali tujuan dakwah. Mereka peruntukkan segala yang mereka 
milliki untuk dakwah. Mereka tidak sekali-kali tertarik dengan tamadun Rom dan 
Parsi walaupun kedua-dua tamadun itu memiliki limpahan kebendaan dan 
kemajuan ilmu yang tinggi. Ini kerana mereka mengetahui bahawa Rom dan 
Parsi berada dalam kesesatan. Parsi sesat kerana mereka menyembah hawa 
nafsu syahwat. Rom pula, kerana mereka menjadikan paderi dan pendita sebagai 
tuhan selain Allah. Begitulah pandangan para sahabat terhadap manusia di 
sekeliling mereka. Iman sebeginilah yang mereka belajar dari madrasah 
Rasulullah s. a. w. 

Madrasah itu mendidik mereka supaya mereka berada di atas kebenaran yang 
nyata, kerana mereka tidak menyembah berhala juga tidak dituntun hawa nafsu 
dan syahwat. Mereka tidak menyembah kecuali Allah, tidak bergantung kecuali 
kepada Allah, tidak tunduk kecuali kepada Allah, tidak meminta kecuali kepada 
Allah, tidak seronok kecuali dengan perasaan rindu pada Allah, tidak bersedih 
kecuali kerana dosa yang menjauhkan mereka daripada Allah. Semuanya itu 
menghimpunkan hati-hati mereka, setelah mereka mengetahui bahawa bumi 
Allah ini akan diwarisi oleh sesiapa yang dikehendaki-Nya" dan kesudahannya 
bagi orang-orang yang bertaqwa. Oleh yang demikian, hilanglah unsur-unsur 
perbezaan yang memecahkan mana-mana jamaah, yang menjauhkan antara 
hati-hati kerana mereka telah dicelup dengan celupan yang baru. Sebagaimana 
firman Allah dalam surah Al Baqarah yang bermaksud ; 

(Katakanlah wahai orang-orang beriman: "Islam yang kami telah sebati dengannya 
ialah): Celupan Allah (yang mencorakkan seluruh kehidupan kami dengan corakan Is- 
lam); dan siapakah yang lebih baik celupannya darilpada Allah? 

Kedua: Cinta, kasih sayang, pertautan hati dan ruh antara mereka. 

Untuk apa lagi mereka bersengketa? Adakah kerana dunia yang fana? Atau 
kerana perbezaan gaji, jawatan dan gelaran, sedang mereka tahu firman Allah 
Taalu yang menyatakan "sesungguhnya semulia-mutia kamu di sisi Allah ialah 
orang yang lebih takwanya di antara kamu, (bukan yang lebih keturunan atau 
bangsa). Tidak ada lagi faktor yang boleh memecah belahkan mereka, selaku 
pencipta sejarah dan tamadun rabbani. Oleh itu mereka bersatu dan bersaudara 
di jalan Allah. Tiada di antara mereka yang mencela saudaranya, bahkan mereka 
berkasih sayang sehingga sampai ke peringkat ithar (mendahulukan saudara 
daripada diri sendiri), kerana mereka membaca firman-Nya, 

Katakanlah (wahai Muhammad) "Jika bapa- bapa kamu, dan anak-anak kamu, dan 
saudara-saudara kamu, dan isteri-isteri kamu ( atau suami-suami kamu), dan kaum 
keluarga kamu, dan harta benda yang kamu usahakan, dan perniagaan yang kamu 
bimbang akan merosot, dan rumah-rumah tempat tinggal yung kamu sukai, (jika 
semuanya itu) menjadi perkara-perkara yang kamu cintai lebih daripada Allali dan 
Rasul-Nya dan (daripada) berjihad untuk agama-Nya, maka tuttggulah sehingga Allah 
mendatangkan keputusan-Nya (azab siksa-Nya); kerana Allah tidak akan memberi 
pertunjuk kepada orang-orang yang fasik (derliaka). (At Taubah ; 24) 


Justeru itu, cinta mereka kerana Allah, marah mereka kerana Allah, mereka 
memberi kerana Allah, mereka tidak memberi kerana Allah. Jiwa mereka sebati 
dengan ukhuwwah yang mereka gunakan untuk memerangi manusia (kafir). 
Begitulah mereka ditarbiyah. 

Ketiga: Mereka juga ditarbiyah untuk sanggup berkorban, menyerahkan segala 
apa yang mereka ada kepada Allah. 

Sehingga ada di kalangan mereka yang tidak tergamak untuk mengambil hak 
pembahagian mereka daripada ghanimah yang jelas telah dihalalkan oleh 
Allah Taala, sehingga Allah menurunkan wahyu-IMya mengenai 
kebimbangan mereka dengan firman-Nya di dalam surah Al Anfal ayat ke 69 
yang bermaksud: Maka makanlah daripada apa yang kamu telah dapat (dalam 
peperangan) itu, sebagai benda yang halal lagi baik. Oleh yang demikian mereka 
telah berjaya keluar daripada lingkungan kehinaan kepada kemuliaan, daripada 
perpecahan kepada kesatuan dan daripada kejahilan kepada keilmuan, 
seterusnya melayakk an mereka menjadi peneraju sebuah tamadun, pembimbing 
manusia dan penghuni syurga. Semuanya itu mereka perolehi hasil tazkiyah 
(pembersihan jiwa) dari Rasulullah s. a. w. " 

Memahami Tajdid Islami 

Kemajuan moden tidak dapat memahami pengertian tarbiyah yang menjadi 
tunggak binaan. Kemungkinan ada yang bertanya apakah hubungan antara 

tarbiyah dan tamadun Islam? Ini disebabkan pendidikan, gaya hidup dan 
pemikiran barat telah menghalang mereka daripada dapat memahami tunjang 
tamadun Islam. Sedangkan apa yang kita perkatakan merupakan asas dan tapak 
tamadun Islam. Jika pengertian ini hilang daripada sesuatu umat, maka tamatlah 
tempoh hayatnya. 

Kemajuan dalam bidang politik dan ekonomi yang mengkagumkan ramai 
manusia, sedangkan ianya dipisahkan daripada nilai akhlak dan aqidah, dianggap 
sebagai budaya dan tamadun di sisi bukan Islam. Sedangkan di sisi kita orang 
Islam, ianya merupakan ibadat, didirikan di atas asas iman dan akhlak, di 
samping menerima segala penemuan dan ciptaan baru. Kita amat bersikap 
terbuka dengan perkara baru, selama mana asasnya Islam. Bahkan kita tidak 
mencipta perkataan pembaharuan, tapi Allah Taala sendiri yang mensyariatkan 
pembaharuan 

Yang bermaksud: "Sesungguhnya Allah akan membangkitkan untuk umat ini 
seorang yang memperbaharui urusan agamanya pada setiap seratus tahun". 
Oleh itu tajdid dalam urusan agama ialah syarie selama mana tidak menyentuh 
unsur-unsur tetap, selain mempunyai garis panduan dan asas-asasnya. 

Perkara-perkara yang perlu ditajdid ialah kefahaman umat terhadap Islam 
agar kembali sahih. Begitu juga keimanan mereka perlu ditajdid agar ibadat yang 
ditunaikan tidak sekadar syiar semata-mata, di samping ilmu dan iltizam agar 
mereka menghayati Islam sehingga menjadi sebati dengan kehidupan mereka 
dan mereka berdakwah pula kepada seluruh manusia. Itulah perkara-perkara 
tajdid dalam pentarbiyahan individu. Unsur-unsur tetap dakwah tidak menerima 
sebarang tajdid seperti amalan al-Imam al-Banna. 

Negara Islam telah ditegakkan dengan usaha manusia melalui proses tarbiyah 
yang panjang dan berperingkat-peringkat. Melalui proses tersebut terbentuklah 
sebuah masyarakat yang berasaskan aqidah tauhid sebagai rangka dan garis 
panduan kepada proses pembinaan itu sendiri. Aqidah tauhid ini, selain 
mengenepikan segala sistem dan kaedah jahiliyah, ia juga telah menggariskan 
aktiviti-aktiviti dan gerakan jamaah muslimah pada ketika itu agar negara yang 
ditegakkan ialah hasil tabii daripada masyarakat yang berasaskan aqidah tadi. 

Sebenarnya melaksanakan tugasan sebuah negara Islam bererti melaksana 
dan mencapai tujuan-tujuan syarak yang memenuhi keperluan nilai-nilai asasi 
manusia. Sudah tentunya keperluan nilai-nilai asasi itu tidak akan dapat 
dipenuhi kecuali melalui rijal yang beriman dan berdakwah kepada fikrah mereka 
serta sanggup berkorban untuk itu. Oleh yang demikian tarbiyah ialah jalan kita 
untuk merubah, bukannya kekerasan. 


Tarbiyah dan peranannya menolak keganasan 

Islam sekali-kali tidak akan tertegak kecuali di atas bahu-bahu pendukungnya 
yang menepati janji mereka kepada Allah. Jiwa mereka memandang besar 
akhirat, manakala dunia dipandang remeh dan hina. Mereka tidak beramal 
kecuali dengan ketaatan. Keyakinan ynng bertapak dalam jiwa mereka mampu 
menolak segala kekeliruan dan was-was. 

Wahai Tuhan kami! Kami telah beriman kepada apa yang telah Engkau 
turunkan, dan kami mengikut Rasul (M u); oleh itu suratkanlah kami berserta 
orang-orang yang menjadi saksi (yang mengakui keesaan-Mu dan kebenaran 

rasul-Mu). (Ali Imran ; 53) 

Dengan jiwa yang sedemikian mereka mara dengan keazaman dan himmah 
yang tinggi. Aqidah pendorong mereka, manakala halatuju ditentukan oloh fikrah. 
Sebab itu mereka berjaya menterjemahkan fikrah ke alam realiti, kerana fikrah 
tidak akan menjadi kenyataan kecuali fikrah tersebut diimani oleh pendukungnya, 
ikhlas dan bersemangat memperjuangkannya, dan wujud kesediaan untuk 
berkorban demi melaksanakannya. 

Fikrah yang baik memerlukan tiga faktor untuk berjaya: 

1- Tasawur fikrah benar-benar jelas pada pendukungnya. 

2- Iman pendukung yang mendalam terhadap fikrah. 

3- Kesatuan yang kuat di antara pendukungnya. 

Fikrah yang sahih memerlukan kepada peribadi Islam yang unik bertepatan 
dengan manhaj rabbani. Yang mana manhaj ini tidak dating bersamanya unsur- 
unsur batil dan merosakkan. Ini kerana ianya datang daripada Yang Maha 
Bijaksana dan Yang MahaTcrpuji. Manakala Rasulullah s. a. w. sebagai qudwah 
yang telah menggariskan jalan amal. Bila baginda menunjukkan yang halal, 
mereka akan patuh mengikutinya. Bila baginda menunjukkan yang haram, 
mereka patuh menjauhinya. Baginda menekankan bahawa kesenangan dan 
kesusahan itu merupakan ujian, maka ia memerlukan kesabaran menghadapinya. 
Inilah individu yang mampu mengekalkan kelansungan masyarakat yang dibina 
ketika mana ia menjadi agen perubahan dan wacana kepada misi pengislahan. 

Rasulullah s. a. w. telah menerangknn bahawa umat satu ketika nanti akan 
ditimpa kesusahan dan dikerumuni oleh golongan kafir. Situasi ini hanya akan 
dapat diselamatkan oleh individu muslim yang berkeperibadian tinggi. Sabdanya: 
" Sesungguhnya Allah membangkitkan seseorang yang memperbaharui urusan 
agama ini pada setiap seratus tahun". 


Ia adalah seorang muslim yang meredai Allah sebagai Tuhan, Islam sebagai 
agama, Muhammad sebagai nabi dan rasul, beriltizam dengan semua perintah 
Allah dan melaksanakannya tanpa mengambil peduli akan tuntutan hawa 
nafsunya seraya berkata dengan yakin seperti mana firman Allah. 

"Sesungguhnya sembahyangku dan ibadatku, hidupku dan matiku, hanyalah 
untuk Allah Tuhan yang memelihara dan mentadbir sekelian alam. Tiada sekutu 
bagi-Nya, dan dengan yang demikian sahaja aku diperintahkan, dan aku (di 
antara seluruh umatku) ialah orang-orang Islam yang awal pertama (yang 
berserah diri kepada Allah dan mematuhi perintahnya)". (AlAnam; 162-163) 

Untuk mencapai tahap individu sedemikian, ia memerlukan kepada 
penyerahan diri dan jiwa, pengawalannya sehingga seseorang itu merasakan diri 
dan jiwanya itu berada ditangan-Nya, diuruskan sekehendak-Nya. 

Perasaan sebegini akan melahirkan intimak (penggabungan diri) kepada 
agamanya. Lalu dia beriltizam dengan manhaj Allah dalam kehidupannya. Flawa 

nafsunya menurut apa yang didatangkan oleh Rasulullah s. a. w. Lantas ia akan 
menyakini bahawa penciptaannya hanyalah untuk melunaskan amanah risalah 
ini. Perasaan kasihnya melitupi seluruh sanubarinya dan ia mengharap semata- 
mata keredaan-Nya apabila ia kembali menemui-Nya. 

Inilah sakhsiah berkualiti yang mengimani apa yang ia perkatakan dan apa 
yang ia sematkan. Tindakannya ialah kajian dan manifestasi manhaj nubuwwah 
yang menjadi sebagai tujuan dan matlamat. Sehingga jadilah seluruh 
kehidupannya interpretasi kepada risalah yang agung ini. 

Objektif dan matlamat 

Sebenarnya setiap amalan yang dilakukan oleh manusia tidak kira kecil atau 
besar, didorongi oleh kekuatan dalaman yang terbit dari hati dan perasaan. Ini 
kerana setiap manusia akan melakukan sesuatu amalan berdasarkan tujuan yang 
ingin dicapainya. Apabila kekuatan ini yang sepatutnya menjadi batu asas tiada, 
ianya memungkinkan kegagalan kepada amal dan usaha yang dilakukan. Segala 
cita-cita tidak akan kesampaian. Bahkan ianya akan menyebabkan kepenatan, 
bagaikan mereka yang mengejar bayang-bayang. Sedangkan usaha tersebut 
tidak memberi apa-apa impak pun kepada realiti sebenar. 

Ini kerana setiap manusia akan melaksanakan amal dan perkerjaannya 
berdasarkan matlamat dan objektif yang telah digariskan. Maka ia akan berusaha 
untuk mencapai matlamat dan objektif tersebut tanpa mengambil kira kesusahan 
dan kepayahan yang akan dihadapinya dalam usahanya mencapai apa yang 
dicita-citakannya. Barang siapa yang mengetahui apakah hakikat sebenar 
kehendaknya (amal), maka segala kewajipan yang terpikul terasa ringan dan 
mudah. Manusia akan meletakkan objektif berada di hadapan mata, walaupun 
objektif itu masih jauh. Kerana baginya segala usaha yang dilakukan akan 
merapatkannya dengan jarak tujuan yang hendak dicapai. Yang mana sudah 
pasti usaha dan amal tersebut memerlukan pengorbanan kelapangan masa, 
kerehatan jasad dan keringanan fikiran. Sehingga ada ketikanya ia akan 
mengorbankan harta dan kehidupannya sebelum ia berjaya mengecapi 
kejayaannya. Benarlah sabda baginda Rasulullab s. a. w. 

Bermaksud: "Jalan ke syurga dipenuhi dengan kepayahan". Sudah tentunya 
syurga merupakan matlamat tertinggi seseorang insan akan diranjau dengun 
seribu satu kepayahan. Maka usaha dan pengorbanan mesti dilakukan untuk 
mencapai syurga tersebut. 

Kefahaman yang kita pelajari 

Manhaj al-Imam al-Banna mengajar kita bahawa sebelum seseorang insan 
memulakan langkah pertama untuk mencapai sesuatu objektif, ia memerlukan 
kepada dua asas utama iaitu: 

Pertama: Dia mestilah beriman (yakin) dengan objektif itu. Kedua: Dia mestilah 
yakin berupaya dan mampu mencapai objektif yang diimaninya itu, dengan izin 
Allah. 

Ini disebabkan mengimani objektif dan berkeyakinan mampu mencapai 
objektif tersebut, ialah dua syarat asasi bagi setiap amal yang serius. Dalam hal 
ini, Rasulullah s. a. w. menunjukkan contoh dan teladan di sepanjang perjalanan 
hidup dan dakwahnya. Baginda amat tekun, tidak jemu dan bosan bekerja dan 
berdakwah walaupun Allah s. w. t. telah menjanjikan kemenangan kepada 
baginda. 

Dengan keimanan dan tasawur beginilah al-Imam al-Banna telah memulakan 

dakwahnya, selepas beliau menetapkan objektif-objektifnya. Objektif-objektif 
tersebut, yang berpandukan manhaj Rasulullah s. a. w. sama ada taarif (peringkat 
memperkenalkan Islam), takwin (peringkat pembentukan peribadi muslim dan 
muslih) dan tanfiz (peringkat perlaksanaan dan pengorbanan dalam tugas 
memenangkan Islam), tidak dapat dicapai kecuali melalui tarbiyah secara 
perlahan-lahan. Objektif-objektif tersebut ialah: 


1- Membangkit ruh keimanan 

2- Mentarbiyah individu merangkumi pentarbiyahan ruh, jasad, akal dan 
perasaan dan seluruh aspek kehidupan. 

3- Membentuk keluarga muslim berasaskan tarbiyah ini. 

4- Mewujudkan masyarakat yang individunya telah ditarbiyah dan melaksanakan 
manhaj Islam dalam realiti kehidupan. 

5- Menghidupkan kembali khilafah Islamiah yang telah lama kita rindui. 

6- Memartabatkan kembali kedudukan identiti dan penguasaan di peringkat 
antarabangsa umat Islam sebagai sebaik-baik umat yang dikeluarkan bagi 
manusia. 


Semua objektif itu menuntut amal daripada akar umbi yang berterusan dan 
tersusun untuk mengembalikan Islam sebagai pemimpin masyarakat. Usaha 
mengatur kembali kehidupan berdasarkan arahan, larangan dan syariat Allah 
bukan sekadar melalui kata-kata dan ucapan atau buku-buku, walaupun 
semuanya itu dituntut. Ceramah, pidato, buku dan makalah hanyalah satu 
daripada harakah, bukan keseluruhan harakah. 

Dan katakanlah (wahai Muhammmad): "Beramallah kamu (akan segala yang 
perintahkan), maka Allah dan Rasul-Nya serta orang-orang beriman akan 

melihat apa yang kamu kerjakan. (At Taubah; 105) 

Amal di peringkat akar umbi masyarakat yang tersusun dan berterusan ini 
hanya boleh dilakukan hasil dari dorongan jati diri dan keyakinan peribadi yang 
menjadikan keredaan Allah sebagai matlamat agung. 

Dorongan dalaman itu bermula apabila seseorang muslim yang telah 
mendapat sedikit sebanyak sentuhan kebangkitan Islam. Kesannya ia akan 
merasa serba salah akibat daripada suasana bertentangan yang berlaku antara 
imannya dan realiti sekelilingnya. Bertitik tolak daripada rasa kecintaan kepada 
agamanya, ia akan berusaha untuk memperbaiki kelemahan diri dan saudaranya, 
juga menyumbang ke arah perlaksanaan syariat, kesatuan umat Islam, 
pembebasan bumi Islam yang telah dijajah, mengembalikan khilafah, 
memperbaharui kewajiban berdakwah dan amar makruf nahi mungkar, 
seterusnya ia berjihad di jalan Allah dalam segala kategorinya; kuasa, lisan dan 
hati yang (menggambarkan selemah-lemah iman). Semuanya itu perlu kepada 
kef'ahaman dan tarbiyah. 

Oleh sebab itu, kandungan dakwah al-Imam al-Banna ialah menggerakkan 
semula umat daripada lamunan yang panjang, mengejutkan kembali minda umat 
agar mereka faham, menyentuh hati umat supaya mereka beriman, 
menghidupkan keinginan umat agar mereka berazam dan menggerakkan anggota 
umat agar mereka berkerja. 


Dakwah ialah: 


1. Amal fikri (usaha minda) yang menerangi akal. 

2. Amal dakwi (usaha dakwah) yang mendorong perasaan. 

3. Amal tarbawi (usaha pentarbiyahan) yang melahirkan peribadi Islam yang 
seimbang. 

4. Amal ijtima'i (usaha kemasyarakatan) yang menyumbang menyelesaikan 
permasalahan masyarakat dan menyebarkan kebaikan. 

5. Amal iktisadi (usaha ekonomi) untuk membebaskan ekonomi negara daripada 
cengkaman barat dan riba. 

6. Amal siyasi (usaha politik) untuk menegakkan pemerintahan negara yang 
melaksanakan hukum Islam. 

7. Amal jihadi (usaha jihad) untuk membebaskan tanah milik umat Islam di 
serata dunia daripada penjajahan asing melalui manhaj Nabi s. a. w. 

Perkara yang kita perkatakan ini perlu kepada penegasan bahawa Islam ialah 
risalah tarbiyah sebelum menjadi risalah tanzim dan tasyri', risalah nilai dan 
neraca sebelum menjadi risalah jihad dan perang. Oleh yang demikian, ia perlu 
kepada kefahaman. 

Pertama: Objektif daripada perlaksanaan manhaj Nabi s. a. w. adalah untuk 
mewujudkan realiti amali yang Islamik, di mana hukum-hukum syariat 
dilaksanakan secara ruh dan nas. Tidak sepatutnya kita menuntut Islam 
menyelesaikan permasalahan yang kita hadapi sebelum kita sendiri mewujudkan 
satu realliti persekitaran yang dilaksanakan syariat dan hukum dalamnya. Dan 
perkara ini tidak boleh diwujudkan dengan paksaan tetapi dengan tarbiyah, 
keyakinan dan iman. 

Kedua: Amal untuk mencapai objektif objektif tersebut hendaklah dilakukan 
melaluil perancangan berperingkat-peringkat. Amal tidak seharusnya berganjak 
ke satu peringkat kecuali setelah objektif peringkat sebelumnya tercapai. Begitu 
juga amal dalam peringkat-peringkat ini hendaklah bersifat anjal kerana 
tabiatnya yang saling kait mengait antara satu sama lain. Ini kerana pencapaian 
objektif mana-mana peringkat akan membantu usaha mencapai objektif di 
peringkat seterusnya, seperti mana pencapaian semua objektif di semua 
peringkat akan menyumbang ke arah pencapaian objektif terbesar. Oleh itu 
kewujudan individu muslim akan membantu pembentukan usrah muslimah. 
Kewujudan usrah muslimah pula akan membantu pembentukan mujtama' 
(masyarakat) muslim, begitulah seterusnya. 


Ketiga: Amal untuk mencapai objektif-objektif tersebut hendaklah dilakukan 
secara kolektif, yang mempunyai pimpinan yang berakar umbi dalam masyarakat 
dan mengepalai kelompok mukmin, la bekerja untuk membentuk pendapat 
umum yang Islamik, yang akan menggembeling pelbagai tenaga bagi mencapai 
objektif Islam. Amal fardi (individu) tidak mampu mencapai objektif-objektif 
tersebut, di samping Islam sendiri agama jamaah yang mentarbiyah individunya 
dengan pongertian ini. 


Manhaj Tarbiyah Islam 

Islam telah melakarkan manhaj tarbawi yang menyatukan akidah dahulu 
sebelum penyatuan sistem dan aktiviti-aktiviti. Ini disebabkan penyatuan 
perasaan mendahului penyatuan undang-undang dan sistem. Pengertian yang 
agung dan mulia ini jelas kelihatan dalam setiap cabang amal Islam. 


Manusia telah terbiasa untuk melihat kepada zahir atau bentuk luaran sesuatu 
dakwah. Mereka tidak mengendahkan aspek dorongan mental dan inspirasi ruh 
yang sebenarnya merupakan punca tenaga, sumber kekuatan dan faktor 
kejayaan. Hampir mustahil sesuatu umat boleh bangun tanpa kesedaran dan 
kekuatan jiwa. Firman Allah s. w. t. 

Sesungguhnya Allah tidak mengubah apa yang ada pada sesuatu kaum 

sehingga mereka mengubah apa yang ada pada diri mereka sendiri. (Ar Ru'du ; 

11 ) 

Oleh yang demikian, prioriti utama dakwah kita ialah usaha menyedar dan 
menghidupkan akal, hati, perasaan dan jiwa. Kita mahukan jiwa yang hidup, hati 
yang sentiasa segar, perasaan yang bersemangatt, akal yang faham, ruh yang 
bercita-cita besar untuk mencapai idealisme dan objektif yang tinggi. Semuanya 
itu kerana kita mencontohi dakwah yang pertama, dakwah Rasulullah s. a. w. 
Tasawur kita amat perlu dirujukkan kepada zaman Rasulullah s. a. w. yang 
penuh dengan limpahan cahaya wahyu itu. 


Sesungguhnya Rasulullah s. a. w. menyemai benih-benih iman ke dalam hati 
para sahabat baginda terhadap keagungan risalah, rasa mulia dengan 
menganutnya dan rasa yakin dengan bantuan Allah. Baginda menghidupkan 
perasaan-perasaan itu dalam hati para sahabat dan meletakkan objektif-objektif 
mereka dalam kehidupan ini. Daripada situ mereka bangkit bersama risalah yang 
tersemat di dada dan mushaf mereka, terjelma pada akhlak dan perbuatan 
mereka. Maka terbinalah satu kemajuan nilai dan tamadun akhlak yang agung. 
Kekuatan dorongan perasaan dan kesedaran ruh yang mesti melimpahi jiwa 
manusia yang menjadi fokus dakwah kita seharusnya mempunyai kesan amali 
dalam kehidupan mereka, la juga mestilah didahului dengan satu kebangkitan 
amal individu, keluarga dan masyarakat. 

Kebangkitan tersebut akan menjadikan individu contoh teladan yang akan 
memberi kesan pada insitusi keluarga. Keluarga yang baik akan membentuk 
masyarakat yang baik. Masyarakat Islam ialah himpunan keluarga-keluarga yang 
menjadikan Islam sebagai manhaj kehidupan. 


Islam tidak akan tertegak kecuali di atas bahu rijal yang dihimpun oleh 
manhaj tarbiyah amali (manhaj tarbiyah yang membentuk pendukungnya untuk 
berkerja bukan semata-mata berteori dua berkata-kata semata mata). Mereka 
dipimpin oleh pemimpin yang bijaksana dan beriltizam dengan syariat Allah, 
sunnah Rasul-Nya dan amalan para salaf. Peranan dan kerja mereka semua 
tersusun dalam sebuah jamaah. Mereka bergerak dengan kuat dan penuh 
keazaman kerana didorong oleh aqidah, dipandu arah oleh tasawur ke arah 
perlaksanaan fikrah ke alam realiti. Kesemua manhaj dan pengertian itu tidak 
dapat dilaksanakan dengan paksaan, tetapi hanya dengan tarbiyah secara 
perlahan-lahan yang menggabungkan di antara ilmu dan amal. Itulah sebabnya 
antara tugasan Rasul s. a. w. ialah seperti firman Allah Taala. 




^ o y n* ' 9- * > 


(JOJI 


% 

y 


) 's ' Jt ' 0 } j^y ' y 3« T'* yy 

^ J-P cjd oli ' 


Dialah yang telah mengutuskan dalam kalangan orang-orang (Arab) yang 
ummmiyin, seorang rasul (Muhammad s. a. w.) daripada bangsa mereka sendiri, 
yang membacakan kepada mereka ayat-ayat Aliah (yang membuktikan keesaan 
Allah dan kekuasaan-Nya), dan membersihkan mereka (daripada itikad yang 
sesat), serta mengajarkan mereka kitab Allah (al-Quran) dan hikmah 
(pengetahuan yang mendalam mengenai hukum-hukum syarak). Dan 
sesungguhnya mereka sebelum (kedatangan Nabi Muhammad) itu adalah 
dalam kesesatan yang nyata. (Al Jumaah; 2) 


Mencontohi dakwah yang pertama 

Dakwah Ikhwan Muslimin bukanlah suatu bidah tetapi ialah penerusan kepada 
dakwah yang pertama, dakwah Rasulullah s. a. w. Ikhwan cuba untuk 
menghidupkan semula iman di hati dan jiwa umat, agar ia lahir dalam tindak 


www.dakwah.info 


42 



tanduk mereka. Jika mereka berbuat demikian nescaya pertolongan dan bantuan 
Allah akan bersama mereka. Oleh itu dorongan dalaman merupakan satu perkara 
penting yang tidak boleh dipandang ringan atau dilupakan kerana ia adalah faktor 
kejayaan asasi dakwah dan risalah ini. 


Risalah ini ialah risalah yang cuba memandu seluruh manusia kepada 
hidayah, membimbing mereka kepada kebaikan, menerangi alam dengan cahaya 
Islam seperti mana firman Allah. 

Wahai orang-orang yang beriman, rukuklah serta sujudlah (mengerjakan 
sembahyang), dan beribadatlah kepada Tuhan kamu (dengan mentauhidkan- 
Nya), serta kerjakanlah amal-amal kebajikan; supaya kamu berjaya (di dunia 
dan di akhirat). Dan berjihadlah kamu pada jalan Allah dengan jihad yang 
sebenar-benarnya; Dialah yang memilih kamu (untuk mengerjakan suruhan 
agama-Nya); dan ia tidak menjadikan kamu menanggung sesuatu keberatan 
dan susahpayah dalam perkara agama, agama bapa kamu Ibrahim, la 
menamakan kamu ; "orang-orang Islam" semenjak dahulu dan di dalam (al- 
Quran) ini, supaya Rasulullah (Muhammad) menjadi saksi yang menerangkan 
kebenaran perbuatan kamu, dan supaya kau pula layak menjadi orang-orang 
yang memberi keterangan kepada umat manusia (tentang yang benar dan yang 
salah). Oleh itu, dirikanlah sembahyang dan berikanlah zakat serta berpegang 
teguhlah kamu kepada Allah! Dialah pelindung kamu. Maka (Allah yang 
demikian sifat-Nya) Dialah sebaik-baik pelindung dan sebaik-baik pemberi 
pertolongan. (Al Hajj; 77-78) 


Pengetahuan Imam al-Banna 

Al Imam al Banna telah mengetahui satu hakikat melalui pembacaan, kajian 
dan analisa sejarah kebangkitan dan tamadun umat manusia. Oleh itu jelas 
kepadanya bahawa dakwah tidak akan dapat dijayakan tanpa rijal mukmin yang 
kuat. 

Al-Imam al-Banna juga mengetahui bahawa membina rijal sebegitu 
merupakan keutamaan yang mesti diberi perhatian oleh para muslih. Ini 
tergambar dengan jelas dalam risalahnya bertajuk : Ke Mana Kita Seru Manusia di 
bawah topik Di Mana Kita Hendak Bermula. Beliau berkata: "Proses membentuk 
umat, mentarbiyah bangsa, mencapai cita-cita dan memperjuangkan prinsip, 
memerlukan daripada kelompok yang mengusahakannya sekurang kurangnya 
kepada beberapa perkara: 

1. Kemahuan yang kuat tidak disulami erti kelemahan. 

2. Kesetiaan yang tetap tidak dicemuri hipokrit dan khianat. 

3. Pengorbanan yang mulia tidak dibatasi ketamakan dan kebakhilan. 

4 . Mengenali, mengimani dan memandang tinggi prinsip, yang menghindarkan 
daripada kesilapan dan penyelewengan atau toleransi dan tertipu dengan 
selainnya (prinsip). 


Mana-mana bangsa atau sekurang-kurangnya para pemimpin atau 
pendakwah yang kehilangan keempat-empat sifat ini, maka mereka ialah 
golongan yang lemah yang tidak akan mampu berjaya dan mencapai impian. 
Mereka hidup dalam suasana mimpi, khayalan dan cita-cita kosong semata- 
mata. Allah pernah berfirman: 


TL 


Cr? y oj 


sesungguhnya sangkaan itu tidak dapat memenuhi kehendak menentukan 
sesuatu daripada kebenaran (itikad). (Yunus; 36) 

Ini merupakan undang-undang Allah dan amanah-Nya kepada makhluk, dan 
kamu tidak akan sekali-kali menjumpai perubahan pada sunnah-Nya. 

Melalui tarbiyah ini individu akan menjadi seorang insan yang tidak mengejar 
nafsu syahwatnya, tidak juga menjadikan harta dan kekayaan sebagai matlamat. 
Sebagaimana firman Allah yang bermaksud: 

" Sesungguhnya sembahyangku dan ibadatku, hidupku dan matiku, hanyalah 
untuk Allah Tuhan yang memelihara dan mentadbir sekelian alam. Tiada sekutu 
bagi-Nya, dan dengan yang demikian sahaja aku diperintahkan." (Al An'am ; 
162,163) 

Tarbiyah sebenarnya merupakan topik yang penting dalam kehidupan mana- 
mana umat. Sesuatu umat tidak akan maju tanpa tarbiyah di atas dasar yang 
sahih. Tanpa tarbiyah akan berlaku kepincangan neraca dan nilai dalam semua 
lapangan 
kehidupan. 

Tarbiyah juga merupakan pelaburan. Kejayaan pelaburan dalam bidang 
pembangunan sumber tenaga manusia akan memastikan kejayaan pelaburan 
dalam sektor-sektor lain. 


Hasil tarbiyah Islamiah akan melahirkan individu muslim yang mempunyai 
sifat-sifat berikut:- 

1 - Bersikap positif terhadap kehidupan, tidak menyendiri atau melarikan diri 
daripada realiti dan tidak berpeluk tubuh. 

2 - Mempunyai kemahuan yang kuat, mampu mengambil keputusan dan 
bertanggungjawab terhadap segala tindakannya setelah ia mengenali 
kebenaran. 

3 - Mempunyai jiwa yang mendorongnya melaksanakan segala kewajiban 
terhadap diri sendiri dan masyarakat. 

4 - Memiliki kebijaksanaan hasil pengalaman dalam pelbagai situasi 
kehidupan. Ia sentiasa memerhati, berfikir dan mencari hakikat. Mempunyai 
banyak ikhtiar untuk mencapai tujuannya. 

5 - Sentiasa dahagakan ilmu walaupun dalam satu bidang. 

6 - Bersikap realistik, boleh menerima hakikat kesilapan dan tidak 
mengharapkan ganjaran lebih daripada usaha yang dilakukannya serta 
bertawakkal kepada Allah. 

7 - Tegas dan mulia. Tidak sekali-kali memandang mudah haknya dan tidak 
akan tunduk kepada kezaliman atau 

kekerasan. Tidak melakukan kewajipannya sambil lewa. 

8- Berjihad dengan fahaman jihad yang sahih dalam Islam. Memulakan 

jihad dengan mujahadah jiwa dan nafsu. 

9- Berakhlak. Seorang yang memiliki sifat sabar, berani, adil, faqih, lembut, 
penyayang, membantu orang lain, berbuat baik pada dua ibu bapa, 
menghubungkan silaturrahim, setia dengan janji, bertolak ansur, tawadhuk, 
melakukan amar makruf nahi mungkar, menyatakan kebenaran, tidak 
memandang kepada perkara remeh temeh. Secara sepintas lalu, kelihatan 
semua sifat itu amat payah dilaksanakan, tetapi sebenarnya mudah jika 
bcriltizam dengan tarbiyah. 

Begitulah jelas kelihatan peranan tarbiyah dalam membentuk individu serta ciri- 
ciri tarbiyah Islamiah yang sepatutnya ada pada orang-orang Islam, tanpa meniru 
mana-mana falsafah dan pemikiran barat atau timur. 


Garis panduan proses tarbiyah 

1- Tarbiah mestilah bersifat realistik dan berperingkat-peringkat. Dengan 
penekanan kepada kesyumulan tasawur dan kemantapan matlamat tanpa ada 
unsur-unsur juz'i dalam tasawur. Ianya merupakan fasa amali menghadapi realiti 
sekeliling. Yang mana proses pentarbiahan perlu mengambil kira dua faktor iaitu 
faktor suasana yang melingkungi dan faktor kemampuan yang di miliki. Bagi 
menjamin sampai kepada objektif terakhir. 

2- Setiap aktiviti dan amal tarbawi mestilah mempunyai hubung kait secara 
langsung dengan matlamat dan objektif-objektif jamaah. Matlamat kita ialah 
Allah s. w. t. Objektif amali ialah menegakkan daulah Islam melalui tarbiyah dan 
pembentukan generasi baru yang berpegang teguli kepada ajaran Islam yang 
sahih dan melaksanakannya sebagai manhaj kehidupan dalam segenap bidang. 
Individu perlu menghayati objektif ini dalam aktiviti-aktiviti peribadi dan jamaah. 
Dalam rangka inilah akan ditentukan jenis aktiviti dan amal tarbawi yang 
dituntut, begitu juga dengan uslubnya. 

3- Mengenal pasti peringkat dakwah untuk menetapkan uslub tarbiyah. Kalau 
di Mekah, uslub tarbiyah yang keras untuk menghadapi ujian tekanan, qiamullail 
untuk membina keperibadian. Manakala di Madinah, masjid telah memainkan 
peranan sebagai pusat takrif, taalim, tarbiyah dan perlaksanaan, di samping 
pemantapan ukhuwah. 

4- Memelihara kaedah-kaedah ilmu usul seperti mendahulukan penolakan 
mudarat ke atas pengambilan maslahat, melepaskan maslahat yang lebih kecil, 
menanggung mudarat yang lebih ringan. Semuanya itu dapat mengawal 
semangat dan aktiviti individu agar tidak membelakangkan saf (jamaah) dalam 
melaksanakan kewajipannya. 

5- Wasilah perubahan ialah individu. Individu hendaklah memperbaiki dirinya 
sambil mengajak orang lain melakukannya. 

Tumpuan kerja-kerja perubahan pada: 

1- Merubah fahaman dan pendapat umum dengan cara menyebar luaskan 
fikrah dan menghimpun penyokong. 

Mentarbiyah pengikut dan pendukung dakwah serta membentuk kelompok 
teras yang menjadi tunjang kepada masyarakat Islam. 

Natijah daripada kerja-kerja ini akan kelihatan apabila fikrah tersebar luas 
dalam masyarakat dan kelompok teras menjadi semakin ramai juga wujudnya 
kekuatan aqidah dan ukhuwah yang semakin mantap. 

Perlu kita sedar bahawa langkah-langkah kita telah ditentukan. Ia ibarat 
tangga yang dimulakan dengan penekanan aspek Islam, diakhiri dengan ihsan 
merentasi iman dan taqwa. Para murabbi mestilah menghalakan potensi anak 

didik mereka, membangkitkan himmah, membersihkan jiwa dan mendorong ke 
arah mencapai mercu ihsan. 

Manusia pada kebiasaannya seolah-olah berjalan atau berlari dalam usaha 
mencapai objektif mereka. Tetapi dalam Islam kita menjumpai orang-orang yang 
boleh mengjangkau jarak yang begitu jauh dengan cepat sekali seperti mana 
firman Allah taala ; 

Mereka itulah orang-orang yang segera mengerjakan kebaikan, dan 
merekalah orang-orang yang mendahului pada mencapainya. (Al Mukminun ; 

61 ) 

la adalah perlumbaan dan pertandingan. 

Intima' pada Islam bererti menuruti amal yang telah disusun atur. Manakala 
beriman dengan Allah pula bererti meyakini kewajiban amal dan merasai setiap 
amalan diperhatikan Allah maka itulah erti takwa. 

Ihsan pula ialah daya kreativiti dalam setiap amalan yang dilakukan oleh 
insan berdasarkan nas at Rasulullah s. a. w. 

<uj!X) j! A>-l ^ i— auI jl 

"Sesungguhnya Allah s. w. t. menyayangi seseorang di antara kamu 
melakukan amalan dengan tekun". 


Perkara ini memerlukan kita beriltizam dengan tuntutan manhaj tarbawi agar 
kita mampu mencapai objektif yang dicita-citakan, setelah kita memiliki individu 
yang telah menyerahkan diri dan potensi yang dimilikinya untuk agama ini. 
Firman Allah Taala ; 

Wahai manusia! Sesungguhnya engkau sentiasa berpenat lelah (menjalankan 
keadaan hidupmu) dengan sedaya upayamu hinggalah (semasa engkau) kembali 
kepada Tuhanmu, kemudian engkau tetap menemui balasan apa yang engkau 
telah usahakan itu (tercatit semuanya). (Al Insyigag ; 6) 


Sesungguhnya individu muslim merupakan batu bata asas kepada binaan 
sama ada keluarga, masyarakat atau negara Islam. Sedalam mana tarbiyah yang 
diperolehi oleh individu, semantap itulah kekuatan binaan tersebut. Apa-apa 
kekurangan yang berlaku pada tarbiyah individu akan melemahkan asas binaan, 
seterusnya binaan itu boleh runtuh, serta merta atau lambat laun - ('L/s. Mustafa 
Masyhur ; Jalan Dakwah, Antara Keaslian dan Penyelewengan) 

Oleh yang demikian, mesti wujud satu period khusus bagi penekanan tarbiyah 
dan pembinaan; kerana usaha tarbiyah boleh menjamin kesejahteraan perjalanan 
amal dalam langkah-langkahnya yang telah ditetapkan, jauh daripada 
penyelewengan, menghindarkan fitnah dan ketidak matangan, gopoh atau 
terburu-buru. Tarbiyah merupakan garis panduan syariat dan sunnah amaliah, 
yang mendidik para sahabat yang telah mengasaskan negara Islam - 
(Mohammad Ahmad Rasyid ; Al Masar) 

Iman sebelum sistem dan struktur 

Sesungguhnya kehidupan Islam tidak ditegakkan oleh nas-nas, sistem-sistem 
dan struktur struktur sahaja. Tetapi ia hanya tertegak dengan usaha orang-orang 
yang beriman, yang sanggup berkorban untuknya dan bekerja untuk mencapai 

objektif-objektifnya. Undang-undang Islam tidak akan mampu melakukan apa- 
apa perubahan tanpa kehadiran jiwa-jiwa yang berkobar-kobar, yang beribadat 


dengan perlaksanaan undang-undang tersebut. Itulah istiqamah 

^ i 






Serta tetap teguhlah engkau menjalankannya sebagaimana yang 
diperintahkan kepadamu. (As Syura; 15) 

Oleh sebab itulah Umar bin al-Khattab berpesan kepada bala tenteranya agar 
bertagwa sebelum pertempuran. Dia berkata. 

"Perkara yang paling aku takuti ke atas kamu ialah dosa, sesungguhnya dosa 
tentera lebih menakutkan daripada musuhnya". Abu Darda' juga pernah 
berkata. 

"Wahai manusia, amalan soleh sebelum peperangan, sesungguhnya kamu 
berperang dengan menggunakan amalan kamu". 

Fudhail bin 'lyad pernah berpesan kepada para mujahidin sebelum mereka 
keluar ke medan. 

"Kamu mestilah bertaubat, kerana taubat mempertahankan kamu daripada 
apa yang tidak mampu dipertahankan oleh pedang ". 


Hakikat ini menyebabkan Imam Ahmad bin Hanbal, apabila melihat orang- 
orang yang thiqah dipinggirkan, manakala mereka yang terdiri dari golongan yang 
tidak dikenali, tidak layak dan ahli bid'ah diberi jawatan, beliau berkata. 




b 


"Jika kamu melihat pada hari ini sesuaatu yang adil, maha kagumilah". 


Apabila hawa nafsu mula mengambil peranan iman sebagai neraca. 

(3 Uj 4-tWl Uj Ai ji?! Uj aIap-I U jll Jli 

"Maka dikatakan kepada lelaki itu apa yang logik padanya, apa yang menarik 
padanya dan apa yang mengkagumkannya, sedangkan hatinya tidak beriman 
walau sebesar biji sawi" 

Keadaan ini menyebabkan kerusi pemerintahan jatuh ke tangan orang-orang 
yang zalim dan diterajui oleh mereka yang fasik dan jahil. Pada hari itu 
katakanlah dunia telah hancur, kerana orang-orang jahat akan mengatasi mereka 
yang baik. 

Perjalanan dakwah dan aktiviti harakah mempunyai fasa-fasa dan peringkat- 
peringkat. Setiap peringkat menghubungkan peringkat seterusnya. Oleh itu al- 
Imam al-Banna telah menggariskan peringkat-peringkat takrif, takwin dan tanfiz. 
Beliau juga telah menetapkan langkah-langkah, objektif-objektif dan strategi- 
strategi iaitu dengan membina individu muslim qudwah, rumahtangga muslim 
berasaskan taqwa, masyarakat Islam yang menunjangi dakwah, kerajaan Islam 
di semua peringkat; serantau dan antarabangsa, seterusnya 'Ustaziah Alam'. 

Peringkat takrif, mempunyai wasilah-wasilahnya seperti kelas pengajian, 

ceramah, forum, seminar, risalah, suratkhabar, majalah, sekolah, hospital, kelab 
sukan, institusi ekonomi, perkhidmatan sosial dan sebagainya. 

Peringkat takwin dan pembinaan; juga mempunyai wasilahnya yang 
tersendiri seperti qiamullail, puasa, zikir, mukhaiyam, rehlah, riadhah dan 
bermacam-maeam tugasan lagi. Kesemuanya merupaka wasilah untuk 
memantapkan sifat muslim pekerja dakwah seperti faham, ikhlas, amal, jihad, 
pengorbanan, ukhuwah, taat, thiqah, tajarrud, thabat dan pelbagai sifat yang 
melahirkan rijal. Al-Imam al-Banna tidak berpada dengan kekuatan aqidah dan 
tarbiyah individu, malah beliau turut memberi perhatian berat kepada kekuatan 
kesatuan dan ukhuwah di kalangan ikhwah seperti mana yang dilakukan oleh 
baginda Rasulullah s. a. w. iaitu dengan mempersaudarakan golongan muhajirin 
dan ansar. Ukhuwah amat penting di sepanjang jalan dakwah dan aktiviti 
harakah serta jihad. Ia tidak memberi ruang kepada musuh untuk menyelinap 
masuk ke dalam saf. Firman Allah s. w. t. 

s s ^ $ * ''Z ^ 4 

"Sesungguhnya Allah mengasihi orang-orang yang berperang untuk 
membela agama-Nya, dalam barisan yang teratur rapi, seolah-olah mereka 
sebuah bangunan yang tersusun kukuh. (As Soft; 4) 

Oleh sebab itulah al-Imam al-Banna telah menjadikannya (ukhuwwah) 
sebagai salah satu rukun baiah. Ukhuwah merupakan tarbiyah dan penanggungan 
yang meninggalkan kesan dan hasilnya. 


Jika anda di kalangan mereka yang serius dalam perkara ini, nescaya Allah 
Taala akan menetapkan kaki-kaki anda ketika menelusuri jalan ini. Hati-hati 
anda akan dihiasi dengan iman dan benci kepada kekufuran dan kefasikan. Anda 
akan mendapat petunjuk daripadaNya yang mana ianya ialah kelebihan dan 
nikmat Allah kepada anda. Maka hati-hati ini akan berkumpul untuk mentaati- 
Nya bertemu untuk mentaati-Nya, bersatu untuk memikul dakwah-Nya dan 
berjanji untuk memenangkan syariat-Nya. Muka anda dan saudara-saudara anda 
tergolong di kalangan mereka yang mengimani keagungan dakwah dan 
kemuliaan fikrah ini. Dan mereka inilah yang benar benar berazam untuk mati 
dan hidup di atas jalan dakwah ini. Maka akan terserlahlah dalam diri anda sifat- 
sifat mujahidin sama ada akhlak atau suluk. Sebagaimana firman Allah. 


£_1L>!» jlJu lJLjI 

"Engkau sahaja (ya Allah) yang kami sembah, dan kepada Engkaulah sahaja 
kami meminta pertolongan. Tunjukkanlah kami jalan yang lurus, iaitu jalan 
orang-orang yang telah Engkau beri nikmat kepada mereka, bukan (jalan) orang- 
orang yang Engkau telah murkai, dan bukan pula (jalan) orang-orang yang sesat. 
(Al Fatihah ; 5-7) 

U.N.SU R . KE E M P AT, 


Usrah adalah tunjang tarbiyah 


Manhaj perubahan di sisi kita bermula dengan pembentukan jiwa yang 
tunduk, takut dan khusyuk kepada Allah Taala. Manhaj ini ialah unsur tetap 
jamaah, ianya bukan suatu taktik seperti yang disangka sebahagian manusia. 
Manhaj ini merupakan prinsip akhlak dan agama yang tetap selama-lamanya. 
Sesungguhnya Allah mewariskan bumi ini kepada mereka yang ia kehendaki. 
Maka prinsip ini akan menolak segala bentuk pendekatan keganasan. Kita 
berpegang teguh bahawa tarbiyah sebagai jalan yang tiada pilihan lain selain 
daripadanya. Ianya merupakan manhaj yang bijaksana, disiplin dan teguh. 

1- Dakwah yang dikawal dengan hikmah dan nasihat yang baik. Tidak ada 
unsur paksaan, kekerasan dan desakan melampau. Dakwah yang berdiri di atas 
kekuatan hujah dan syiarnya ialah firman Allah Taala. 


f 9 

Ljwww*- . - UuJ I 

Dan katakanlah kepada senama mnnuito perkataan-perkataan yang baik. (Al 
Bagarah ; 83) 


Temanya pula ialah kata-kata Ali r. a. 




U'* 


"Sesiapa yang lembut kata-katanya, wajiblah mahabbah-Nya". 

2- Tarbiyah Islamiah berasaskan al-Quran dan al-sunnah, melalui pelbagai 
wasilah, sehingga mampu merubah individu yang sekadar bercakap menjadi 
individu yang beramal. Syiarnya ialah: "Kenalilah Tuhanmu, islah dirimu dan 
serulah orang lain. Tegakkan daulah Islam dalam hatimu, nescaya ia akan 
tertegak di atas muka bumi". Tarbiyah ini mempunyai beberapa ciri : - 

a. Bersifat rabbani 

b. Mempunyai asas yang tetap 

c. Bertepatan dengan fitrah 

d. Merangkumi seluruh aspek kehidupan secara seimbang 

e. Menyatu padukan tenaga-tenaga manusia 

f. Optimis, positif dan praktis, yang dibangunkan di atas asas akidah, ibadat dan 
syariah. 

Semuanya itu untuk mencapai kemuliaan insan bagi menegakkan semula 
tamadun Islam. 


3- Daripada asas ini dibentuk keluarga Islam, kemudian masyarakat Islam 
dan seterusnya kerajaan Islam. Oleh itu tarbiyah secara perlahan-lahan menjadi 
antara unsur tetap Ikhwan agar kita memperolehi individu muslim sebagai titik 
tolak perubahan sebagaimana yang ditunjukkan oleh manhaj Rasulullah s. a. w. 

Wasilah untuk melaksanakan tarbiyah sebegitu rupa pada al-Imam al-Banna 
ialah usrah. Jadi usrah merupakan unsur tetap padanya. Di dalam usrah berlaku 

taaruf, tafahum dan takaful. Pembetulan mana-mana kesilapan daripada sudut 
kefahaman atau amal dilakukan dalam usrah. Di dalam usrah, kefahaman 
diperdalamkan lagi. Usrah juga sebagai wasilah melaksanakan tuntutan ukhuwah. 
Melaluinya akan kelihatan potensi dan kepemimpinan. Di dalamnya setiap akh 
dilatih untuk mengenali unsur tetap dan unsur berubah. Seterusnya usrah 
memperkasa intima' (penggabungan dengan Islam dan jamaah). 

Institusi ini dinamakan usrah kerana mengandungi pengertian ketenangan, 
kasih sayang dan rahmat. Ketuanya dinamakan naqib sebagai menuruti tindakan 
Rasulullah s. a. w. dalam Baiah Aqabah II selepas kepulangan Mus'ab bin Umair 
dari Madinah bersama tujuh puluh tiga orang lelaki dan dua orang perempuan. 
Apabila tamat baiah, Rasulullah s. a. w. meminta mereka memilih dua belas orang 
di kalangan mereka sebagai naqib. Alangkah bijak tindakan Rasulullah s. a. w. itu. 
Kajian pendidikan moden telah membuktikan bahawa semakin sedikit bilangan 
pelajar, semakin kuat pengaruh murabbi dan tarbiyah diperkuat dengan (qudwah 
dan kebersamaan. 

Oleh kerana usrah merupakan batu bata asas kepada jamaah, ketuanya 
mempunyai hak mengarah, mentarbiyah dan ditaati. Pimpinan bertanggungjawab 
menentukan objektif, menetapkan wasilah dan menggariskan tahap tahap amal, 
juga usrah bertindak sebagai pelaksana. 

Amal tarbawi yang produktif ialah manhaj yang tetap. Jika kita mempunyai 
individu-individu yang berkualiti dan keluarga-keluarga Islam yang diikat dengan 
huhungan kasih-sayang, maka apakah insititusi yang boleh mengikuti antara 
mereka, yang boleh menjaga dan mengikuti perkembangan perjalanan hidup 
mereka, yang boleh mengenal pasti turun naik prestasi iltizam dan pencapaian 
objektif mereka? Jawapannya ialah tarbiyah melalui usrah. Proses tarbiyah yang 
mengandungi unsur-unsur ilmu, fiqh dan kefahaman memerlukan murabbi dalam 
satu naungan atau semaian, itulah usrah. Murabbi dalam usrah samalah seperti 
imam dalam solat, ditaati dan dipatuhi. 

Al-Imam al-Banna telah mengenal pasti bahawa proses tarbiyah tidaklah 
semudah yang disangka kebanyakan orang. Muslimun telah menghadapi 
serangan pemikiran, kekeliruan dan keperibadian. Semua penyakit itu tidak 
dapat dirawat dalam masa sehari semalam. Tidak cukup dengan kuliah, ceramah 
atau kursus di sana sini oleh pemikir Islam atau para ulama. Selepas ceramah, 
kursus dan kuliah, masing-masing membawa diri. Begitu juga dengan risalah 
atau makalah, kesannya akan hilang selepas habis membacanya. 

Rawatan itu memerlukan kesabaran dan tarbiyah Islamiah yang panjang 
dalam satu naungan tarbawi iaitu usrah. la juga perlu kepada murabbi yang 
memiliki ciri-ciri tertentu. Ini disebabkan tarbiyah yang merupakan unsur tetap 
dakwah memerlukan satu usaha yang bersungguh-sungguh tanpa henti agar 
dapat melahirkan rijal, bukannya tulisan atau buku. Proses ini memerlukan 
manhaj yang betul, ketekunan amal, akhlak yang mantap, polisi nafas panjang, 
kesabaran, nasihat yang baik, hujah yang jelas, kepekaan dan pemantauan yang 
teliti dan berhati-hati. Proses ini tidak boleh tidak mesti dipikul oleh murabbi. 
Inilah usrah atau pun manhaj Islam bagi menghadapi arus kehidupan secara 
sempurna. Ia juga merupakan dakwah yang sebenar membetulkan kefahaman. 
Maka usaha ini memerlukan tarbiah yang bermanhajkan al-Kitab, al-sunnah 
dan pengalaman salafus soleh yang berpegang teguh dengan al-Usul al-Fiqh dan 
al-Qawaid al-Syariah. 

Semua tugas ini tidak akan berjaya melainkan dengan rasa tanggungjawab 
masul terhadap anak anak didiknya. Yang mana ia perlu menerangkan kepada 
mereka sejelas-jelasnya apakah tanda dan isyarat ketika melalui jalan ini 
(dakwah). Agar tidak timbul kerumitan dan kekaburan. Kejelasan fikrah, 
kesepaduan tasawur dan suluk, kesatuan tujuan dan kesudahan, juga kesatuan 
matlamat dan wacana bagi menjayakan keseluruhan amanah ini. Hingga tiada di 

sana timbul persoalan, syak wasangka dan kekeliruan. Akhirnya akan membentuk 
individu jamaah yang satu. Kerana itulah diletakkan secara jelas segala 
peraturan, pengurusan, wacana dan matlamat. Apa yang diperlukun sekarang 
ialah iltizam terhadap sistem yang tetap. 

Al Imam al-Banna berkata: "Islam menitik beratkan pembentukan usrah- 
usrah yang mendorong ahli-ahlinya ke arah nilai-nilai yang tinggi, 
memperkuatkan ikatan ukhuwah, menaikkdn taraf bercakap dan berteori kupada 
taraf beramal dan perbuatan. Rukun ikatan ini ada tiga, maka peliharalah dan 
berikan tumpuan untuk melaksanakannya agar ia tidak sekadar tugasan tanpa 
ruh. 

Pertama: Taaruf 

Ia adalah rukun yang pertama. Hendaklah kamu saling kenal mengenali dan 
berkasih sayang kerana Allah. Hayatilah pengertian ukhuwah yang sahih dan 
sempurna di kalangan kamu dan berusaha agar hubungan ini tidak dicemari oleh 
sesuatu. Allah Taala ada berfirman dalam surah Al Hujurat; "Sebenarnya orang- 
orang yang beriman itu adalah bersaudara". 

Selepas zaman para salaf, ukhuwah yang merupakan arahan Allah dan rasul- 
Nya ini hanya tinggal sebagai mainan lidah sahaja, tidak berada di hati muslimun, 
sehingga kamu tiba wahai Ikhwan yang cuba melaksanakannya dalam 
masyarakat kamu dan berusaha menyatukan umat dengan ruh ukhuwah ini. 

Kedua: Tafahum 

Melalui rukun yang kedua ini, berlaku muhasabah diri. Setiap akh boleh 
menasihati saudaranya jika ia melihat sebarang kesilapan atau kekurangan yang 
perlu dibaiki. Akh yang diberinasihat hendaklah menerimanya dengan hati yang 
gembira. Jika nasihatnya tidak memberi kesan, kekurangan itu tidak disebarkan 
kepada sesiapa kecuali masul usrah. Walaupun begitu, ia tetap menghormati dan 
mengasihi saudaranya yang mempunyai keaiban itu. 

Ketiga: Takaful 

Hendaklah kamu saling membantu bantu, pikul memikul masalah dan 
tanggungjawab antara kamu. Itu adalah tuntutan iman yang nyata dan intipati 
ukhuwah. Kamu hendaklah sentiasa saling bertanya khabar dan bersegera 
sedaya upaya membantu pihak yang memerlukannva, sabda Rasulullah s. a. w. 


.* * i» s 






Jl Ijjis I 


"Usaha seseorang untuk memenuhi hajat saudaranya lebih baik baginya dari 
beriktikaf sebulan dalam masjidku ini". 

Dan Allah yang mempertautkan hati-hati kamu dengan ruh-Nya. Tidakkah 
kamu lihat bagaimana sistem ini boleh melaksanakan kewajipan individu, sosial 
dan kewangan? Di sini dibawakan contoh agenda usrah yang boleh meninggalkan 
kesan tarbawi yang besar dalam kehidupan individu: 

1- Setiap akh membentangkan permasalahannya agar dapat dikongsi oleh 
orang lain demi mendapatkan penyelesaian dalam suasana ukhuwah dan ikhlas. 
Itu semua 

boleh memantapkan thiqah (kepercayaan) dan memperkukuh ikatan 
persaudaraan "Mukmin adalah cermin saudaranya" sehingga tercapai apa yang 
disabdakan Rasulullah s. a. w. 

^ $ a k L>dj I J J (*-*■> IjJ j 

"Perumpamaan hubungan kasih sayang dan simpati sesama mukmin seperti 
satu jasad, jika satu anggota mengadu sakit nescaya anggota-anggnta yang 
lain akan 

turut berasa sakit dan berjaga malam 

2 - Mengkaji dan bermuzakarah tentang urusan umat Islam, di samping 
menerima arahan-arahan daripada pimpinan. Usrah bukan tempat untuk 
berdebat atau mengangkat suara. Itu adalah haram di sisi fiqh usrah, sebaliknya 
usrah merupakan tempat untuk penjelasan dan penerangan dalam suasana 
beradab dan saling hormat-menghormati. 

3- Mengkaji buku-buku yang berkualiti yang mendatangkan manfaat kepada 
individu agar tercapai objektif keperibadian Islam sebagai agen perubah. 

Unsur Kelima 


Risalah Taalim, Usul 20 dan Risalah Aqaid ialah asas dan sumber 
pembelajaran kita. 


Jamaah mestilah mempunyai satu mekanisme kefahaman yang mampu 
menyatukan semua orang. Dengan kefahaman inilah asas tertegak dan fiqh 
akan terarahi. Risalah Taalim khususnya Usui 20 dan Risalah Aqaid disusun 
bertujuan untuk memberikan asas kefahaman yang betul juga membentuk 
kesatuan saf individu jamaah. Manakala risalah dan perutusan yang lain pula 
memberi penumpuan kepada mendalam kefahaman, menjelaskan pendirian dan 
menerangkan pilihan-pilihan aliran f i q h i a h dalam berbagai-bagai isu. 

Risalah Taalim khususnya Usul 20 merupakan unsur tetap jamaah kerana 
mengandungi kefahaman-kefahaman tertentu yang membezakan jamaah ikhwan 
daripada jamaah yang lain. Para pengikut ikhwan mesti beriltizam, beramal 
bertepatan dengan tuntutannya dan berdakwah kepadanya. Ia tidak boleh 
dicuaikan atau diselewengkan. 


Al-Imam al-Banna berucap kepada mereka yang meyakini fikrahnya dan 
beramal berdasarkan manhajnya: "Kepada Ikhwan Mujahidin daripada kalangan 
Ikhwan Muslimin, yang meyakini ketinggian dakwahnya, kesucian fikrahnya dan 
berazam untuk hidup bersamanya atau mati mempertahankannya. Ini bukanlah 
pelajaran-pelajaran untuk dihafal tetapi adalah taklimat-taklimat untuk 
dilaksanakan". Ini semuanya ialah natijah mereka yang memahami bahawa tiada 
Islam tanpa jamaah dan tiada jamaah tanpa tentera, pimpinan dan tugasan. Bagi 
setiap pendukung yang memiliki komitmen terhadap Risalah Taalim ini, maka ia 
memiliki sifat yang dinamakan Rukun-Rukun Bai'ah yang terkandung di dalamnya 
sama' wa ta'ah (dengar dan patuh). Peribadi sebegini tidak mungkin dilahirkan 
melalui paksaan. Tetapi ianya akan dilahirkan melalui iman, qanaah dan 
pentarbiahan yang sejahtera. Melalui tarbiah ini akan lahirlah individu yang 
berjuang untuk memenangkan fikrah yang dibawa dan mereka dicelup dengan 
celupan akhlak yang memberi kesan kepada masyarakat sekeliling. 

Bagi mencapai objektif ini al-Imam al-Banna telah menggariskan beberapa 
sifat dan ciri keperibadian mujahid Islam yang mengikat diri mereka dengan 
jamaah. Antara sifat itu ialah yang dinamakan oleh al-Imam sebagai rukun-rukun 
baiah -juga merupakan unsur tetap jamaah- iaitu faham, ikhlas, amal, jihad, 
pengorbanan, ketaatan, thabat, tajarrud, ukhuwah dan thiqah. Kesemuanya 
berjumlah sepuluh rukun. 

Sepuluh rukun itu berdasarkan ijtihad peribadi, boleh ditambah tetapi tidak 
boleh dikurangkan, kerana semua rukun itu merupakan nilai-nilai akhlak yang 
dituntut oleh Islam. Penambahan akhlak yang terpuji adalah dibenarkan seperti 
perbuatan Prof. Dr. Yusuf al-Qardhawi menambah dalam syarahnya terhadap 
tulisan al-Banna. Katanya: "Dan saya menambah...". Beliau menambah beberapa 
sifat yang lain agar menjadikan perkara ini menjadi lebih terang dan jelas pada 
zaman yang menuntut penjelasan dan keterangan yang banyak. Jadi 
penambahan adalah membina manakala pengurangan bermakna meruntuhkan. 
Firman Allah Taala. 

Supaya Allah melakukan sesuatu perkara (kemenangan Islam) yang telah 
ditetapkan berlakunya, iaitu supaya or ang (kafir musyrik) yang binasa itu, 
binasa dengan keterangan (yang membuktikan kesalahannya), dan supaya 
orang (Islam) yang hidup itu, hidup dengan keterangan (yang membuktikan 

kebenarannya) - (Al Anfal : 42) 

Al-Imam al-Banna telah mengkhususkan rukun faham dengan Usul 20 yang 
juga merupakan unsur tetap dakwah. Usul 20 membantu seorang muslim 
membina kefahaman yang sahih agar ia tidak dibina di atas asas sangkaan dan 
hawa nafsu. Kesemua usul itu ialah asas dan garis panduan untuk memahami 
Islam, bukannya asas kepada Islam itu sendiri sebagaimana yang disalah faham 
oleh sesetengah pihak. 

Ada yang mengatakan: "Asas Islam ada dua saja iaitu al-Quran dan al- 
Sunnah, bukan 20 asas". Al-Imam al-Banna meletakkan Usuli 20 sebagai asas 
untuk memahami al-Quran dan al-Sunnah. Ia membantu kita untuk 
mendapatkan kefahaman yang sempurna, terperinci dan betul. Kefahaman 
sebegini amat penting bagi mengawai suluk dan halatuju. Seterusnya ia dapat 
menjamin harakah agar tidak menyeleweng. Hasilnya jamaah dapat menjaga 
kejatiannya dan berbeza daripada jamaah-jamaah yang lain, daripada sudut 
kefahaman dan harakah. 

Kita juga tidak bermaksud mahu membataskan pembacaan dan sumber 
pengetahuan pada risalah-risalah ini sahaja. Itu suatu yang tidak diterima akal, 
terutama bagi penuntut ilmu yang sentiasa mahukan penambahan. Tetapi 
risalah-risalah ini merupakan rangka asas kepada kefahaman Islam yang 
dipegang oleh jamaah. Apabila rangka asas ini telah jelas pada seseorang, din 
boleh menambah pengetahuannya daripada mana mana sumber yang 
disukainya. Pada waktu itu ia telah mempunyai neraca dan asas untuk 
menimbang dan memilih antara kaca dan permata. 

Tidak memahami rangka asas itu boleh mendedahkan seseorang kepada 
kekeliruan. Inilah yang berlaku ketika Rasulullah s. a. w. menegur Umar bin al- 
Khattab kerana memegang sebuah kitab Taurat. Rasulullah s. a. w. bersabda. 

01 j L« LcJ I y Jg jjy; 01 y*. y* 01 jJ <uil j 

"Demi Allah, jika Musa bin Imran hidup bersama kita sekarang, dia mesti 
mengikut aku". 

Setelah jelas kefahaman terhadap risalah-risalah dan menjadi pegangan yang 
kuat, tidak salah bagi kita untuk membaca buku lain terutamanya buku-buku 
karangan musuh untuk kita menjawab serangan pemikiran mereka dan juga 
menjawab kekeliruan-kekeliruan yang wujud. Hasan al-Hudhaibi telah mengarang 
buku "Pendakwah Bukan Penghukum" sebagai menjawab kekeliruan yang berlaku 
di zamannya. Begitulah juga usaha ulama Ikhwan yang telah menulis banyak 
buku mempertahankan dakwah dan membetulkan salah faham agar perjalanan 
dakwah ini dapat dipelihara keasliannya. 

Unsur Keenam 


Syumul dan umum merupakan asas pandangan dan fahaman kita yang 
menyeluruh. 

Al-Imam al-Banna telah mengkaji fahaman umat Islam pada zamannya. 
Daripada pengamatan tersebut beliau melihat ada segolongan umat Islam yang 
memahami Islam sebagai ibadat zahir semata-mata. Jika dia menunaikan ibadat 
itu atau melihat umat Islam menunaikannya, maka ia menyangka bahawa ia telah 
sampai kepada intipati ajaran Islam. Kebanyakan umat Islam berfahaman begitu. 
Tidak kurang juga rnereka yang memahami agama ini pada sudut akhlak yang 
baik dan kerohanian yang tinggi dan suci. Ada pula segolongan yang 
memahaminya melalui falsafah yang rumit dan menjauhkan diri daripada 
kebendaan. 

Sebahagian yang lain pula menganggap Islam sebagai akidah yang diwarisi dan 
ibadat tradisi turun temurun. Kebanyakan mereka yang berpendidikan barat, 
mempunyai anggapan sedemikian, kerana rnereka tidak mendapat peluang untuk 
memahami Islam yang sahih. Mereka menerima gambaran tentang Islam 
daripada sumber-sumber Barat atau gerakan nasionalis yang berkiblatkan Barat. 

Fahaman-fahaman tersebut berpecah kepada pandangan-pandangan yang 
lebih sempit lagi. Keadaan menjadi bertambah buruk apabila umat Islam 
menganggap pandangan-pandangan sempit mereka itu sebagai akidah atau 
unsur tetap yang tidak boleh disentuh atau ditukar ganti. Antara gambarannya 
ialah: 

1- Pegangan agama menjadi ketaksuban dalam erti kata tidak mempedulikan 
orang-orang bukan Islam. 

2- Agama ini bukan kepunyaan semua manusia, hanya untuk umat di zamannya 
(zaman risalah) sahaja. 

3- Pegangan agama ialah urusan peribadi, tidak mempunyai hubungan dengan 
politik, sosial, ekonomi dan pelbagai cabang hidup yang lain. 

Al-Ikhwan al-Muslimun menjadi istimewa dan berbeza dari jamaah-jamaah 
yang lain apabila al-Imam al-Banna menyeru agar kembali kepada tasawur Islam 
yang syumul dan umum. Berhubung dengan perkara ini, beliau menegaskan: 

1- Kami menyakini bahawa ajaran Islam dan hukum-hukumnya merangkumi 
seluruh aspek kehidupan manusia di dunia dan di akhirat. Mereka yang 
menyangka bahawa agama ini hanya menyentuh hal-hal ibadat dan rohani sahaja 
adalah silap. Islam adalah aqidah dan ibadah, watan dan kewarganegaraan, 
agama dan daulah, rohani dan amal, al-Quran dan pedang. Al-Quran 
membicarakan kesemuanya itu dan menganggapnya sebagai intipai Islam, di 
samping menyeru manusia agar berbuat ihsan dalam semua bidang tersebut, 
firman Allah; 

"Dan tuntutlah dengan harta kekayaan yang telah dikurniakan Allah 
kepadamu akan pahala dan kebahaglan ahri akhirat dan janganlah engkau lupa 
bahagianmu (keperluan dan bekalanmu) dari dunia; dan berbuat baiklah kepada 
hamba-hamba Allah) sebagaimana Allah berbuat baik kepadamu (dengan 
pemberian nikmat-Nya yang melimpah-limpah)" (Al Qasas; 77) 


Dalam perkara aqidah dan ibadat, firman Allah ; 

- - " * ^ - 

Pada hal mereka tidak diperintahkan melainkan supaya menyembah Allah 
dengan mengikhlaskan ibadat kepada-Nya, lagi tetap teguh diatas tauhid; dan 
supaya mereka mendirikan sembahyang serta memberi zakat. Dan yang 
demikian itulah Agama yang benar - (Al Bayyinah; 5) 

Dan firman-Nya lagi; 

"Maka demi Tuhanmu (wahai Muhammmad) mereka tidak disifatkan 
beriman sehingga mereka menjadikan engkau hakim dalam mana-man 
aperselisihan yang timbul di antara mereka, kemudian mereka pula tidak 
merasa di hati mereka sesuatu keberatan daripada apa yang telah engkau 
hukumkan, dan mereka menerima keputusan itu dengan sepenuhnya - (Al 
Nisa'; 65) 

2- Ikhwan menyakini bahawa asas ajaran Islam adalah al-Quran al-Karim 
dan sunnah Rasulullah s. a. w., umat tidak akan sesat selama-lamanya jika 
berpegang dengan kedua-duanya. Oleh itu sistem dan peraturan Islam hendaklah 
bersumberkan kedua-duanya itu. Kita hendaklah memahami Islam sebagaimana 
yang difahami oleh para sahabat dan salafussoleh. Kita hendaklah hanya 
berpegang pada batas-batas syarak agar kita tidak terkongkong dengan sesuatu 
yang tidak disyariatkan oleh Allah. Kita juga tidak sepatutnya membataskan 
Islam dengan sesuatu warna yang bertentangan dengan sifatnya sebagai agama 
seluruh manusia. 


3- Ikhwan meyakini bahawa Islam merupakan agama umum yang mengatur 
setiap cabang kehidupan bagi seluruh umat manusia pada semua zaman dan 
tempat. Islam datang dalam bentuk yang sempurna tanpa menyentuh perkara- 
perkara kecil dalam kehidupan secara terperinci khususnya yang berkaitan 
urusan dunia. Dalam hal ini Islam meletakkan kaedah-kaedah umum bagi 
membimbing manusia melaksanakannya. Bagi menjamin kesahihan pelaksanaan 
dan keadilannya. Islam amat menitikberatkan rawatan jiwa manusia. Jiwa adalah 
punca segala sistem, pemikiran, tasawwur dan pengaturan. Jiwa adalah agen 

perubah. 

Sesungguhnya Allah tidak mengubah apa yang ada pada sesuatu kaum 
sehingga mereka mengubah apa yang ada pada diri mereka sendiri - (Ar 
Ra'du : 11) 

Dengan kefahaman yang sebegini halus ikhwan berbeza daripada yang lain. 
Beberapa perkara telah disahkan menjadi manhaj pemikiran bagi mereka yang 
meyakini kefahaman ini. Antaranya : 

1- Membebaskan aqidah daripada kebekuan dan prasangka. Tumpuan 
diberikan kepada menghidupkan pongaruh aqidah terhadap pembentukan 
peribadi muslim, bahkan terhadap alam dan kehidupan. 

2- Membebaskan akal daripada kesempitan pandangan dalam Islam. Tidak 
ada lagi fenomena memperbesarkan perkara kecil dan cabang dengan 
melupakan perkara yang besar dan umum. 

3- Memecahkan kebekuan akal disebabkan penutupan pintu ijtihad, 

sebaliknya mengatur kembali fungsi akal dan mencelupkannya dengan 

celupan Islam. 

Begitulah pandangan yang syumul dan umum terhadap ketinggian dan 
kesempurnaan Islam yang bersifat kekal, universal dan rabbani menjadi antara 
unsur tetap jamaah. Dengan fahaman yang sedemikian terlaksanalah ibadat 
dalam pengertiannya yang sempurna ketika kita menyebut daripad surah Al 
Fatihah -Engkau sahaja (ya Allah) yang kami sembah, dan kepada Engkaulah 
sahaja kami meminta pertolongan 

Itulah risalah yang ingin disampaikan oleh al-Ikhwan al-Muslimun kepada 
semua manusia. Mereka mencurahkan segala tenaga dan sanggup berkorban 
demi menyelamatkan kefahaman yang sahih ini daripada terus hilang. 
Kefahaman ini bukanlah ciptaan Ikhwan bahkan ia merupakan risalah yang 
tertera di dalam setiap ayat al-Quran dan al-Hadis Rasulullah s. a. w. dan terjelma 
dalam kehidupan generasi para sahabat dan salafussaleh yang merupakan contoh 
tertinggi untuk memahami Islam yang sebenarnya. 


Tugas Kita Dalam kehidupan 

Tugas kita ialah menghambakan diri kepada Allah, berjihad untuk 
memartabatkan agama dan memuliakan syariat-IMya. Begitulah peranan para 
sahabat dan salafussaleh yang digambarkan dengan kata-kata: "Rahib di waktu 
malam, pahlawan di waktu siang". Itulah kefahaman dan amalan orang-orang Is- 
lam terdahulu. Mereka sanggup berkorban untuk-Nya. Dan itulah seruan al-Banna 
selaku mujaddid bagi kefahaman ini. 

Ketika membicarakan perkara ini, kita perlu menunjukkan ciri-ciri yang 
membezakan dakwah ini (ikhwan) daripada dakwah-dakwah yang lain. 

1- Rabbani pada sumbernya kerana ia adalah wahyu Allah. 

2- Pertengahan dan kesederhanaan. 

3- Positif pada pandangannya terhadap alam, manusia dan kehidupan. 

4- Realistik ketika berurusan dengan individu dan masyarakat. 

5- Berakhlak pada matlamat dan wasilahnya. 

6- Syumul pada manhajnya. 

7- Universal dakwahnya. 

8- Syura keputusannya 

9- Jihad dalam tarbiahnya demi memelihara jalannya jika diserang. 

10- Salaf pada pemikiran, tasawwur dan iktigad. 

Inilah dakwah kita daripada sudut agama, dunia, perasaan, syiar, undang- 
undang, sistem-sistem dan akhlaknya. Dakwah ini kita pikul dengan penuh yakin, 
keimanan dan kasih sayang, tanpa sebarang kekeliruan atau kekaburan, la jelas 
dapat dilihat hakikatnya oleh semua manusia. Allah sebagai matlamat, Rasul 
sebagai qudwah, al-Quran merupakan perlembagaan, jihad adalah jalan dan mati 
dijalan Allah ialah cita-cita yang paling tinggi. 

Ikhwan mengimani bahawa Islam ialah satu agama yang menyusun segala 
aspek kehidupan manusia, menyelesaikan segala permasalahan manusia dan 
meletakkan peraturan yang yang terbaik dan terperinci. Islam tidak berpeluk 
tubuh bila 'berhadapan dengan masalah semasa dan sistem-sistem yang 
mendakwa cuba memperbaiki perjalanan kehidupan manusia. Secara jelasnya 
Islam tidak terbatas kepada ibadat-ibadat atau konsep kerohanian tertentu 
sebagaimana yang difahami oleh sesetengah manusia. Tetapi kita sebagaimana 
yang dikatakan oleh Imam al-Banna- Islam yang kita faham ialah Islam yang 
mampu menyusun kehidupan dunia dan akhirat, juga ia sesuai untuk setiap masa 
dan tempat. Islam juga mampu membahagiakan seluruh manusia bila mana 
ianya dilaksanakan sebagai sistem hidup. 

Al Imam al-Banna telah menyusuri jalan para salafusoleh dan berdakwah 
untuk menghidupkan semula fahaman sahih tentang Islam yang telah hilang 
daripada pemikiran manusia. 


Beliau telah bangkit bersama para pengikutnya dan menceburi segenap 
bidang kehidupan demi melaksanakan fahaman Islam yang syumul agar tasawur 
muslimin yang sahih tentang agama mereka dapat dikembalikan. Fahaman dan 
tasawur yang syumul inilah yang dianuti oleh para sahabat dari Rasulullah s. a. w., 
lalu mereka membina sebuah tamadun dan kekuatan untuk mempertahankan 
kesucian agama dan akidah ini. 


Berikut ialah satu ayat yang menjelaskan tentang kesyumulan Islam, 
mengandungi akidah, ibadat, akhlak dan muamalat. 

Bermaksud: Bukanlah perkara kebajikan itu hanya kamu menghadapkan 
muka ke pihak timur dan barat, tetapi kebajikan itu ialah berimannya 
seseorang kepada Allah, dan hari akhirat, dan segala malaikat, dan segala 
kitab, dan sekelian nabi; dan mendermanya seseorang akan hartanya - 
sedangkan ia menyayanginya,- kepada kaum kerabat, dan anak-anak yatim, 
dan orang-orang miskin, dan orang-orang yang terlantar dalam perjalanan, 
dan kepada orang yang meminta, dan untuk memerdekakan hamba-hamba 
abdi; dan mengerjanya seseorang akan sembahyang dan mengeluarkan 
zakat; dan perbuatan orang-orang yang menyempurnakan janjinya apabila 
mereka membuat perjanjian; dan ketabahan orang-orang yang sabar dalam 
masa kesempitan, dan juga dalam masa bertempur dalam peperangan Sabil. 
(orang-orang yang demikian sifatnya), mereka itulah orang-orang yang benar 
(beriman dan mengerjakan kebajikan); dan mereka itulah juga orang-orang 
yang bertakwa - (Al Baqarah ; 177) 

Al-Imam al-Banna sentiasa melaungkan slogan: Islam ialah agama dan 
negara. Jika anda berasa hairan dengan slogan ini, lebih menghairankan lagi 
ialah wujudnya negara Injil di Rome, negara Atheis di Russia, bahkan negara 
Buddha dan Hindu. Tetapi tiada negara yang berdiri di atas dasar al-Quran. Inilah 
seruan al-Imam al-Banna. 

Kefahaman yang syumul terhadap Islam ini perlu dijadikan antara unsur tetap 
agar dapat memelihara dakwah daripada penyelewengan atau dicemari oleh 
fahaman asing. Unsur tetap ini menjadi asas pertimbangan kita untuk menilai 
amal dan neraca ketika berselisih pendapat. 

Islam merupakan manhaj yang mentadbir dunia untuk memberikan 
kebahagiaan kepada manusia. Benarlah kata-kata Abu Haiyan at-Tauhidi: 

"Sesungguhnya syariat tanpa siasah menjadi kurang dan siasah tanpa 
syariat juga menjadi kurang". 

Unsur Ketujuh 


Syura yang mulzim memutuskan perselisihan antara kita. 

Syura ialah suatu nilai agung Islam yang telah difardhukan seirind dengan 
kefardhuan yang lain seperti solat dan zakat. Firman Allah Taala ; 


"Dan juga (lebih baik dan lebih kekal bagi) orang-orang yang menyahut dan 
menyambut perintah Tuhannya serta mendirikan sembahyang dengan 
sempurna; dan urusan , mereka dijalankan secara bermesyuarat sesama 
mereka; dan mereka pula menderma sebahagian daripada apa yang Kami beri 
kepadanya" - (As Syura; 38) 

Ayat yang turun semasa Rasulullah s. a. w di Mekah ini memperkatakan solat, 
zakat dan syura secara umum. Sunnah Rasulullah s. a. w. dalam perlaksanaan 
syura telah memperincikannya. Walaupun pada hakikatnya baginda tidak perlu 
kepada syura kerana mendapat wahyu, ia merupakan sebagai bimbingan dan 
tunjuk ajar kepada umatnya bagaimana menggunakan syura. Rasulullah s. a. w. 
bersabda: 

^ Jas ,*5"" y>\ j , jlT 131 

"Sekiranya pemimpin kamu ialah mereka yang baik, orang-orang kaya di 
kalangan kamu pula pemurah dan urusan di antara kamu berbentuk syura maka 
permukaan bumi ini lebih baik dari perutnya. Jika pemimpin kamu ialah mereka 
yang jahat, orang-orang kaya di kalangan kamu pula mereka yang kedekut dan 
urusan kamu terletak pada wanita-wanita kamu, maka perut bumi lebih baik bagi 
kamu dari permukaannya". 

Syura adalah satu cara yang disyariatkan Allah untuk membuat keputusan di 
semua peringkat, sama ada peringkat keluarga, negara dan serantau, kerana 
firman Allah yang umum. 


"..dan urusan mereka dijalankan secara bermesyuarat sesama mereka" - 
(AsSyura; 38) 

Syura bermaksud: Berbincang, berbahas dan meneliti pandangan-pandangan 
dalam semua urusan terutama yang melibatkan kepentingan umat. Pandangan- 
pandangan itu diteliti dan ditapis oleh para pemikir, pakar, ulama dan ahli-ahli 
mesyuarat bagi mendapatkan keputusan yang paling sahih dan betul. 

Islam telah memberikan syura kedudukan yang besar dan tinggi. Al-Quran 
sendiri mempunyai satu surah yang dinamakan Syura. Beriltizam dengan syura 
dianggap sebagai salah satu ciri keperibadian muslim dan mukmin sejati. Syura 
disebut di dalam al-Quran seiring dengan kefardhuan lain, yang tidak sempurna 
Islam seseorang tanpanya seperti solat, zakat dan menjauhi dosa-dosa besar. 
Firman Allah Taala ; 




"..danjuga (lebih baik dan lebih kekal bagi) orang-orang yang menjauhi 
dosa-dosa besar serta perbuatan-perbuatan yang keji; dan apabila mereka 
marah (disebabkan perbuatan yang tidak patut terhadap mereka), mereka 
memaafkannya. Dan juga (lebih baik dan lebih kekal bagi) orang-orang yang 
menyahut dan menyambut perintah Tuhannya serta mendirikan sembahyang 
dengan sempurna; dan urusan mereka dijalankan secara bermesyuarat 
sesama mereka; dan mereka pula menderma sebahagian daripada apa yang 
Kami beri kepadanya -(AsSyura ; 37-38) 

Syura juga dituntut dalam urusan rumahtangga sepertimana ayat; 


Ijj V 1^3 iSlj 

"..kemudian jika keduanya (suami isteri) mahu menghentikan penyusuan 
itu dengan persetujuan (yang telah dicapai oleh) mereka setelah merekat 
berunding, maka mereka berdua tidaklah salah melakukannya" - (Al Baqarah; 
233) 

Para ahli tafsir, fuqaha dan hukama telah banyak menekankan kepentingan 
syura dalam karya karya mereka kerana kewujudannya menunjukkan fenomena 
yang sahih, dan dalil ketamadunan sesebuah masyaraknt. Sebaliknya tanpa 
syura merupakan tanda tersebarnya kezaliman. Kata Khalifah Umar ; 

"Tidak kebaikan pada urusan yang diputuskan tanpa syura". 


Syura Rasulullah 

Rasulullah s. a. w. sering bersyura dengan para sahabat. Baginda berbincang 
dalam urusan yang kecil atau besar, semasa aman atau peperangan, tidak kira 
dengan lelaki atau wanita dan menerima pendapat mereka secara individu atau 
beramai-ramai. Rasulullah s. a. w. pernah berbincang dengan muslimin dalam 
peperangan Badar dan menerima pandangan al-Habab bin al-Munzir yang 
mencadangkan penukaran tempat pertempuran. Begitu juga dalam peperangan 
Uhud, Baginda s. a. w. telah berbincang dan menerima pandangan sahabat- 
sahabatnya. Walaupun mereka telah kalah dalam peperangan tersebut, al-Quran 
telah menegaskan prinsip syura yang diamalkan. 

Oleh itu maafkanlah mereka (mengenai kekalahan yang mereka lakukan 
terhadapmu), dan pohonkanlah keampunan bagi mereka, dan juga 
bermesyuaratlah dengan mereka dalam urusan (peperangan dan soal-soal 
keduniaan) - (Ali Imran; 159) 

Oleh itu, walaupun muslimin kalah dalam peperangan tetapi prinsip syura 
dapat ditegakkan, maka ia seribu kali ganda lebih baik dari pentadbiran kuku besi 
yang membawa kepada penindasan dan perhambaan. 

Sahabat bersyura 

Selepas Baginda s. a. w, para sahabat telah menjejaki langkah baginda dalam 
bersyura. Abu Bakar as-Siddiq telah berbincang dengan Umar dan sahabat dalam 
perkara yang tidak ada nas al-Quran atau al-Sunnah. Begitu juga yang diamalkan 
oleh Umar, Uthman, Ali dan para panglima tentera yang membuka wilayah- 
wilayah baru. Ketika peperangan dengan Parsi, ketua tentera Parsi telah 
memanggil ketua tentera muslimin untuk berunding. Setelah ketua tentera Parsi 
itu mengemukakan pandangan serta tuntutannya, ketua tentera muslimin 
meminta izin untuk, ditangguh perundingan 

bagi membolehkannya berbincang dengan muslimin. Maka berkata ketua tentera 
Parsi: "Kami tidak melantik (sebagai ketua) orang yang suka berbincang". Ketua 
tentera muslimin pun menjawab: "Sebab itulah kami selalu mengalahkan kamu, 
kami tidak melantik orang yang tidak berbincang". 

Abu Bakar r. a. telah berbincang dengan para sahabat sebelum melancarkan 
perang terhadap orang-orang yang murtad selepas kewafatan Rasulullah s. a. w. 
Umar r. a. pula berbincang dalam urusan tanah yang jatuh ke tangan Islam di 
wilayah-wilayah yang baru dibuka. Ali r. a. pula mensyaratkan keputusan ahli 
syura untuk dia menerima jawatan khilafah. 

Faedah syura 

Ramai di kalangan para ulama' yang memperkatakan fentang faedah syura, 
di antaranya ialah Dr. Muhammad Abdul Qadir Abu Faris dalam kitabnya "Sistem 
Politik Dalam Islam". Beliau telah membawa kata-kata-para salaf yang banyak 
tentang syura, antaranya ialah kata-kata Ali r. a.: 

"Syura mempunyai tujuh kebaikan: 

1. Mendapatkan keputusan yang betul. 

2. Mendapatkan pandangan. 

3. Menjauhi kesilapan. 

4. Menghindari celaan. 

5. Menyelamatkan daripada penyesalan. 

6. Mempertautkan hati-hati. 

7. Menuruti jejak langkah Rasul s. a. w. dan para snlaf 

Al-Ahnaf bin Qais pernah ditanya bermaksud: "Bagaimana kamu 

mengurangkan kesilapan dalam urusan kamu?", dia menjawab: "Berbincang 
dengan mereka yang berpengalaman". 

Dua Peristiwa 

Allah Taala telah menceritakan dua peristiwa syura di dalam al-Quran 
sebelum kebangkitan Rasulullah s. a. w. 

Pertama : 

Peristiwa Firaun berbincang dengan kaumnya tentang Nabi Musa. Dalam 
perbincangan ini Firaun telah berusaha sedaya upaya untuk memutar belit fakta 
dan menyesatkan kaumnya agar tidak mengikut Musa. Firaun telah membuat 
keputusan sebelum perbincangan bermula. 

"Dan katakan pula orang yang beriman itu: "Wahai kaumku! Turutlah 
(nasihatku), aku akan menunjukkan kepada kamu jalan yang benar - (Ghafir; 
38) 

"Dan Firaun pula menyeru (dengan mengisytiharkan) kepada kaumnya, 
katanya: "Wahai kaumku! Bukankah kerajaan negeri Mesir ini - akulah yang 
menguasainya, dan sungai-sungai ini mengalir di bawah (istana) ku? Tidakkah 
kamu melihatnya. "Bahkan bukankah, aku lebih baik daripada orang yang 
hina keadaannya ini, dan yang hampir-htunpir tidak dapat menjelaskan 
perkataannya ? "(kala ulah i n seorang rasul) maka sepatutnya i n dipakaikan 
(oleh Tuhannya) gelang-gelang emas (yang menandakan ia seorang 
pemimpin) atau datang malaikat bersama-sama dengannya (sebagai saksi 
tentang kebenaran" - ( Az Zukhruf; 51-53). 

Oleh kerana para pembesar Firaun tidak mengenal erti syura yang 
sebenarnya maka meereka menerima saja pandangan dan keputusan Firaun, 
mereka bersubahat dengan jenayah Firaun dan jadilah mereka orang-orang yang 
fasik. 


Firman Allah Taala ; 

"(Dengan yang demikian), maka Firaun memperbodohkan kaumnya, lalu 
mereka mematuhinya; sesungguhnya mereka itu ialah kaum yang fasik- 
derhaka" (Az Zukhruf; 54) 

Apabila wujud pendapat umum yang rosak, maka syura akan menjadi 
perasmi kepada keputusan toghut. la merupakan usaha mengampu dan 
mendapatkan keredaan si zalim. 

"Firaun berkata kepada ketua-ketua kaum yang ada di sekelilingnya; 
"Sesungguhnya orang ini (Musa) ialah seorang ahli sihir yang maihir. ’ln 
bertujuan untuk mengeluarkan kamu dan negeri kamu dengan sihirnya maka 
apa yang kamu syorkan? Mereka berkuta "Tangguhkanlah. dahulu (sebarang 
tindakan) terhadapnya dan terhadap saudaranya, serta hantarlah ke bandar- 
bandar (negeri Mesir) orang-orang yang mengumpulkan (ahli-ahli sihir). 
"Supaya mereka mendatanghan kepadamu segala ahli yang mahir" - (As 
Syura; 34-37) 


Oleh sebab itu juga mereka menerima keputusan Firaun membunuh Musa 
dan pengikutnya. 

Dan berkatalah Firaun (kepada orang-orangnya) "Biarkanlah aku 
membunuh Musa, dan biarlah dia memohon kepada Tuhannya (meminta 
pertolongan)! Sesungguhnya aku bimbang dia akan menukar agama kamu, 
atau ia menimbulkan kerosakan di muka bumi" -(Ghafir; 26) 

Kedua 

Peristiwa Ratu Saba' berbincang dengan pembesarnya tentang kedatangan 
Nabi Sulaiman. Nabi Sulaiman meminta mereka berhenti menyembah matahari, 
jika tidak mereka akan ditundukkan dengan kekuatan tentera. Firman Allah 
Taala, bermaksud ; 

(setelah membaea surat itu), berkatalah Ratu negeri Saba: "Wahai ketua- 
ketua kaum! Sesungguhnya telah disampaikan kepadaku sepucuk surat yang 
mulia. "Sesungguhnya surat itu daripada Nabi Sulaiman dan kandungunnya 
(seperti berikut): "Dengan nama Allah, Yang Maha Pemurah lagi Maha 
Mengasihani. "Bahawa janganlah kamu meninggikan diri kepadaku, dan 
datanglah kamu kepadaku dengan menyerah diri (beriman dan mematuhi 
ajaran agama Allah)". Ratu itu berkata lagi: "Wahai ketua-ketua kaum, berilah 
penjelasan kepadaku mengenai perkara yang aku hadapi ini; aku tidak pernah 
memutuskan sesuatu perkara sebelum kamu hadir memberi pendapat dan 
mempersetujui". Mereka menjawab: "Kita ialah orang-orang yang kuat gagah 
dan amat berani merempuh peperangan; dan perkara itu (walau 
bagaimanapun) terserahlah kepadamu ; oleh itu f i kirkan la h apa yang engkau 
hendak perintah" - (An Naml; 29-33) 

Dalam ayat di atas, kelihatan para pembesar telah melepaskan hak bersuara 
mereka apabila menyerahkan sepenuhnya kepada Ratu Saba' membuat 
keputusan. Mereka tidak memberikan apa-apa pandangan alternatif. Perkara 
seperti ini tidak mendatang faedah kepada si pembuat keputusan kerana ia 
tidak berpeluang mendapat pandangan daripada pelbagai aspek. Akhirnya dia 
akan membuat keputusan berdasarkan pendapatnya yang sempit. Oleh itu Ratu 
Saba' telah membuat keputusan peribadi berdasarkan latar belakang dan 
kepercayaannya. 

' ^ ^ ^ ^ 4 ^ J* i ^ i ^ ^ ^ ^ 

"..dan ia dihalangi (daripada memeluk Islam pada masa yang lalu); apa yang 
ia pernah menyembahnya (daripada benda-benda) yang lain daripada Allah; 
sesungguhnya ia (pada masa itu) daripada puak yang kafir" - (An Naml; 43) 

Seterusnya dalam ayat 34 dan 35 ; 

"Ratu itu berkata: "Sesungguhnya raja-raja, apabila masuk k esebuah 
negeri, mereka merosakkannya dan mereka menjadikan penduduknya yang 
mulia hina dina dan sedemikian itulah mereka akan lakukan. "Dan bahawa 
aku hendak menghantarkan hadiah kepada mereka, kemudian aku akan 
menunggu, apakah balasan yang akan dibawa balik oleh utusan-utusan kita" 

Ayat-ayat seterusnya menceritakan kesilapan perhitungan yang dibuatnya. 

"Maka apabila (utusan pembawa hadiah itu) datang mengadap Nabi Sulaiman, 
berkatalah Nabi Sulaiman (kepadanya): "Tidaklah patut kamu memberi 
kepadaku pemberian harta benda, kerana apa yang telah diberikan Allah 
kepadaku lebih baik daripada apa yang telah diberikan kepada kamu; (bukan 
aku yang memandang kepada pemberian hadiah) Bahkan kamulah yang 
bergembira dengan harta kekayaan yang dihadiahkan kepada kamu (atau 
yang kamu hadiahkan dengan perasaan megah). "Kembalilah kepada mereka, 
(jika mereka tidak juga mahu beriman) maka demi sesungguhnya kami 
akan mendatangi mereka dengan angkatan tentera yang mereka tidak 
terdaya menentangnya, dan kami akan mengeluarkan mereka dari bumi Saba' 
dengan keadaan hina, menjadi orang-orang tawanan" - (An Naml; 36-37) 


Syura wajib diikuti 


Al-Quran, sunnah Rasulullah s. a. w. telah meletakkan syura sebagai nilai 
agung Islam dan kewajiban yang mesti dilaksanakan. 

s y 5? * s ^ S 

"Maka dengan sebab rahmat (yang melimpah-limpah) daripada Allah 
(kepadamu wahai Muhammad), engkau telah bersikap berlemah-lembut kepada 
mereka (sahabat-sahabat dan pengikutmu), dan kalaulah engkau bersikap 
kasar lagi keras hati, tentulah mereka lari dari kelilingmu. Oleh itu maafkanlah 
mereka (mengenai kesalahan yang mereka lakukan terhadapmu), dan 
pohonkanlah keampunan bagi mereka, dan juga bermesyuaratlah dengan 
mereka dalam urusan (peperangan dan soal-soal keduniaan) itu. Kemudian 
apabila engkau telah berazam (sesudah bermesyuarat untuk membuat sesuatu) 
maka bertawakallah kepada Allah, sesungguhnya Allah mengasihi orang-orang 
yang bertawakal kepada-Nya" - (Ali Imran ; 159) 

Ayat ini turun selepas peperangan Uhud untuk menyokong tindakan Rasulullah 
s. a. w. berbincang dengan sahabatnya sebelum pertempuran dengan kafir 
Quraisy. 


Daripada ayat tersebut; Maka dengan sebab rahmat (yang melimpah-limpah) 
daripada Allah (kepadamu wahai Muhammad), engkau telah bersikap berlemah- 
lembut kepada mereka (sahabat-sahabat dan pengikutmu). Inilah perkara yang 
jelas sekali bahawa sifat lemah lembut dan suasana tenang ialah faktor penting 
agar ahli-ahli mesyuarat dapat mengemukakan pandangan mereka sebaik 
mungkin, dengan menghilangkan perasaan takut dan risau daripada ahli 
mesyuarat dan memberi kelapangan kepada mereka untuk berbincang dengan 
pemimpin. Asasnya, ketaatan sama ada perkara tersebut disukai atau dibenci 
oleh manusia. 

Dan kalaulah engkau bersikap kasar lagi keras hati, tentulah mereka lari dari 

kelilingmu. Kalaulah para penasihat dan ahli mesyuarat berasa takut di dalam 
majlis pimpinan dan mereka dituntut untuk taat tanpa bantahan sebagai jaminan 
keselamatan mereka, sudah pasti mereka tidak akan dapat memberi pandangan 
yang bernas. Ini juga akan memaksa mereka menerima sahaja pandangan yang 
diberi oleh pihak pimpinan. Mereka juga tidak akan bersungguh-sungguh 
mempertahankan pandangan yang mereka utarakan. 

Maka suasana yang sepatutnya diwujudkan sebagaimana yang dinyatakan 
oleh Ibnu Kathir ialah mewujudkan suasana menjinakkan hati agar ia menjadi 
cergas dengan apa yang ia lakukan, sebagaimana firman Allah seterusnya ; Oleh 
itu maafkanlah mereka (mengenai kesalahan yang mereka lakukan terhadapmu), 
dan pohonkanlah keampunan bagi mereka, dan juga bermesyuaratlah dengan 
mereka dalam urusan (peperangan dan soal-soal keduniaan) itu. Apabila suasana 
ini dominan di kalangan ahli rnesyuarat para penasihat, sudah pasti mereka akan 
sedaya upaya mengutarakan cadangan, penyelesaian dan pilihan lain untuk 
menyelesaikan sesuatu isu dan masalah. Mereka juga akan membawa alasan 
alasan kenapa cadangan mereka relevan dan apakah prioriti yang sewajar 
diambil. 

Ini ditambah pula dengan sikap (antara tentatif majlis) bermaaf-maafan dan 
memohon keampunan daripada Allah. Ini kerana sudah pasti berlaku suasana 
tegang ketika berhujah dan keluarnya perkataan yang kasar dan kesat tanpa 
disedari. Sedangkan ahli majlis sama-sama menyedari bahawa kedudukan 
mereka di dalam majlis mesyuarat/penasihat ialah amanah yang memerlukan 
keikhlasan dan mereka sebenarnya berusaha mencari kemaslahatan untuk 
semua. 


Hukum Syura 

Ramai ulama yang memberi pandangan dalam hukum syura. Al-Imam Fakhru 
Razi mentarjih dalam tafsirnya hukumnya wajib kerana perkataan syura disebut 
(dalam al-Quran) dalam uslub arahan atau perintah. Begitu juga pendapat al- 
Qurtubi. 

Tetapi para ulama berselisih pendapat adakah ia mulzim atau sekadar mu'lim. 
Syura mulzim bererti pemimpin terikat dengan keputusan syura. Manakala Syura 
mu'lim pula pemimpin berbincang dengan ahli-ahli mesyuarat atau sesiapa yang 
layak, tetapi di akhir perbincangan pemimpin tersebut tidak terikat dengan 
pandangan-pandangan mereka dan ia boleh mengambil pandangan yang 
dikiranya baik selama mana tidak bertentangan dengan nas dan garis panduan 
yang telah sedia ada di dalam mengambil keputusan. 


Jika kita ikuti perbincangan para ulama', fuqaha', mujtahidin dan pemikir 
tentang syura, kita akan dapati mereka akhirnya berpendapat bahawa syura 
adalah mulzim selepas keputusan dibuat oleh majlis syura yang berkenaan, 
berdasarkan hujah al-Quran dan sunnah. 




M Jp li}i 4 


"dan juga bermesyuaratlah dengan mereka dalam urusan (peperangan dan 
soal-soal keduniaan) itu. Kemudian apabila engkau lelah berazam (sesudah 
bermesyuarat untuk membuat sesuatu) maka bertawakallah kepada Allah - 
(Ali Imran ; 159) 

Dalam sunnah pula kita dapati Rasulullah s. a. w. banyak melakukan syura 
sama ada dengan kaum lelaki, wanita, muda atau tua dalam pelbagai cara. 
Rasulullah s. a. w. pernah berkata kepada Abu Bakar dan Umar; 

Bermaksud: "Jika kamu berdua bersepakat tentang satu perkara, aku tidak akan 
menyanggahnya 

Ini jelas sebagai dalil penerimaan konsep majoriti dalam membuat keputusan. 
Itu adalah pendirian seorang nabi yang diutuskan dengan wahyu, sudah tentu 
pendirian sebegitu lebih dituntut ke atas pemimpin parti, kerajaan dan syarikat 
yang bukan nabi dan bukan rasul. 

Kebiasaannya mesyuarat akan berkurangan ketika waktu-waktu peperangan 
kerana suasana yang tidak mengizinkan, tetapi Rasulullah s. a. w. tetap melakukan 
syura ketika perang demi memantapkan syura sebagai prinsip masyarakat Islam. 
Baginda bermesyuarat dengan sahabat dalam peperangan Badar, Uhud, Khandaq 
dan menerima pandangan mereka. Tidak dijumpai dalam mana-mana buku 
seerah yang meriwayatkan Rasulullah s. a. w. menyalahkan para sahabat jika 
keputusan mereka tidak mendatangkan hasil. Ini semua agar tidak menekan 
perasaan mereka ketika bersyura kerana mereka memberikan pandangan yang 
ikhlas dan yakin. 

Pandangan Fuqaha Semasa 

Apabila kita membaca dan mengkaji pandangan ulama dan fuqaha ketika ini 
kebanyakan daripada mereka menyatakan bahawa syura adalah mulzim. 
Walaupun al-Imam al-Banna pada awal permulaan dakwahnya berpegang kepada 
syura yang mu'lim, tetapi pada akhir hayatnya beliau telah menegaskan prinsip 
syura mulzim. Berhubung perkara ini satu lajnah yangdiketuai oleh al-Imam 
sendiri telah merangka satu draf'undang-undang jamaah. Antara yang 
menganggotai lajnah tersebut ialah Abdul Karim Abidin, Tahir al-Khasyab dan 
Soleh al-Esymawi. Undang-undang itu telah diterima pakai pada 1948 iaitu 
setahun sebelum al-Imam syahid. Antara yang disebut dalam undang-undang itu 
ialah memakai suara majoriti. Jika bilangan ialah seri, maka pendapat ketua 
adalah dipakai. Ini ialah satu prosedur yang biasa dipakai dalam institusi-institusi 
seluruh dunia. 

Berdasarkan pengamatan, al Imam al-Banna menggunakan konsep syura 
mu'lim pada ketika pengikutnya masih mentah daripada sudut kesedaran dan 
kefahaman. Apabila mereka sudah matang maka syura mu'lim menjadi undang- 
undang tetap dalam tanzim yang diamalkannya. 

Al-Maududi juga mempunyai pandangan yang sama dengan al-Imam al- 
Banna. Dalam bukunya "Sistem kehidupan Islam" beliau berpandangan bahawa 
syura adalah mu'lim. Tetapi pengalaman memimpin tanzim yang diasaskannya 
menyebabkan al-Maududi mengubah pendapatnya kepada syura mulzim seperti 
yang ditegaskannya dalam buku "Kerajaan Islam". Dalam buku tersebut al- 
Maududi menegaskan jika syura tidak mulzim maka syura itu akan kehilangan 
erti dan nilainya. 

Dalam satu sesi wawancara dengan Dr. Ad-Dawalibi, pensyarah Usul Fiqh 
Universiti Damsyik, beliau menegaskan pandangannya bahawa syura adalah 
mulzim dan menyatakan perkara ini sudah sampai ke tahap ijma'. Manakala 
Ustaz Sa'id Hawa pula yang berpendapat sedemikian juga menegaskan: "Perkara 
ini ialah topik yang telah dibincangkan dengan panjang lebar dan tidak boleh 
dipandang ringan atau didiamkan kerana ia amat penting bagi hayat umat dan 
masa depannya". Dr. Abdul Karim Zaidan mempunyai pandangan yang sama 
dalam bukunya "Individu dan Daulah", di samping menambah konsep majoriti. 

Syeikh Muhammad al-Ghazali pula dalam satu wawancara dalam majalah al- 
Ummah yang diterbitkan di Qatar bilangan 43, beliau berbicara mengenai baiah 
dan syura secara terus terang sambil menolak pandangan syura tidak mulzim 
dengan nada yang agak keras: "Saya menolak mereka yang berkata: Pemerintah 

dalam Islam boleh bertindak tanpa persetujuan majlis syura. Ini adalah kata-kata 
yang tidak patut diucapkan. Sedangkan Rasulullah s. a. w. yang maksum itu tidak 
pernah berbuat demikian, maka bagaimana orang lain boleh? Kata-kata bahawa 
syura tidak mulzim merupakan kata-kata batil, saya tidak tahu daripada mana 
datangnya. Kemungkinan fikrah ini timbul dari fuqaha pemerintah dalam suasana 
tertentu untuk mengharuskan penindasan politik. Apa yang kita lihat dalam 
seerah Baginda ialah Kasulullah s. a. w. sentiasa beriltizam dengan syura. Syura 
ialah prinsip Islam sebelum wujud daulah lagi. Dikatakan kepada mereka (para 
sahabat) masyarakat kamu ini belum bertukar menjadi daulah, tapi mesti 
urusannya ditegakkan di atas asas syura. "dan urusan mereka dijalankan secara 
bermesyuarat sesama mereka". Itu pada zaman Mekah. Apabila masyarakat 
Islam berpindah ke Madinah, dikatakan kepada Rasulullah s. a. w. "Dan juga 
bermesyuaratiah dengan mereka dalam urusan (peperangan dan soal-soal 
keduniaan) itu". Ujian pertama syura ialah dalam peperangan Khandaq ketika 
baginda hampir-hampir mengadakan perjanjian dengan kabilah-kabilah jahiliyah 
di Madinah. Apabila dibincangkan dengan ketua Aus dan Khazraj, mereka 
menolak pandangan itu. Rasulullah s. a. w. menerima pandangan mereka". 

Antara para ulama' yang berpendapat syura mulzim ialah Dr. Mustafa Sibaie 
rahimahullah. Selama memegang jawatan ketua tanzim Ikhwan di Syria, beliau 
telah beriltizam dengan pendapat syura mulzim. Selain beliau ialah Syeikh 
Mahmud Syaltut, Dr. Yusuf al-Qaradhawi, as-Syahid Syed Qutb, as-Syahid Abdul 
Qadir Audah, Dr. Muhammad Abdul Qadir Abu Faris dan lain-lain. Mereka 
semuanya beriltizam dengan syura yang mulzim. 

Tidak Harus Membuat Keputusan Bersendirian 

Seorang ketua tidak boleh membuat keputusan sendiri kerana mempunyai 
pandangan dan maklumat yang lebih luas, jika dia berpeluang membentangkan 
segala maklumat itu untuk perbincangan majlis syura. 

Perkara ini boleh kita lihat dalam seerah Rasulullah saw ketika peperangan Uhud. 
Apabila Rasulullah saw mendengar berita kedatangan bala tentera Quraisy 
dan mereka semakin menghampiri Madinah (lebih kurang lima batu), Baginda 
menghantnr seseorang untuk mengintip agar keputusan tidak dibuat kecuali 
setelah mempunyai maklumat yang terperinci. Setelah itu Baginda berbincang 
dengan para sahabat. Terdapat dua pendapat; sebahagian mahukan muslimin 
bertahan di kota Madinah dan sebahagian yang lain mahu keluar untuk 
bertempur. Rasulullah s. a. w. sendiri cenderung kepada pendapat yang pertama 
iaitu bertahan di Madinah. Tetapi akhirnya Rasulullah saw. membuat keputusan 
berdasarkan pendapat majoriti para sahabat iaitu pendapat yang kedua. 

Jadi keputusan itu dibuat setelah berlaku perbincangan yang panjang lebar, 
bukan mengikut kemahuan individu semata-mata. 

Para khulafa' ar-Rasyidin telah menuruti jejak langkah Rasulullah s. a. w. 
dalam hal syura ini. Abu Bakar r.a. ketika mahu memerangi mereka yang enggan 
membayar zakat telah berbincang dengan para sahabat, antaranya Umar r.a 
yang tidak bersetuju dengan tindakan perang itu. Tetapi setelah berbalas hujah, 
Umar r.a. akhirnya menerima pandangan Abu Bakar yang memerangi mereka 
yang membezakan kewajiban solat dan zakat. 

Al-Qadhi Abu Yusuf menyebut dalam kitabnya "al-Kharaj" bahawa Umar r.a. 
telah bersyura dengan para sahabat tentang tanah-tanah di Iraq dan Syam yang 
menjadi milik muslimin melalui hukum 'al-Fai'. Pandangan Umar ialah mahu 
mengekalkan tanah-tanah tersebut tidak dibahagi-bahagikan kepada tentera 
muslimin sebagai hak umum orang Islam. Flasilnya boleh digunakan untuk 
perbelanjaan jihad, membayar gaji pegawai kerajaan dan membantu janda, 
anak yatim dan mereka yang memerlukan. 

Pendapat Umar ini disanggah oleh mereka yang tidak bersetuju. Maka mereka 
berbincang dan berhujah selama tiga hari yang akhirnya keputusan dibuat 
berdasarkan pandangan Umar setelah diterima oleh semua pihak. 

Jangan pula ada sesiapa yang menuduh Umar r. a. melakukan tekanan 
psikologi ke atas majlis syura. Bahkan sebaliknya Umar r. a. berkata: "Aku tidak 
mahu mengganggu kamu kecuali kerana aku mahu kamu menyertai aku dalam 
amanah ini dan bebanan urusan kamu yang aku pikul. Aku merupakan salah 
seorang daripada kamu. Kamu putuskan kebenaran hari ini. Sanggahlah sesiapa 
yang mahu menyanggahiku, bersetujulah sesiapa yang bersetuju denganku. 
Kamu mempunyai kitab yang berkata benar daripada Allah. Demi Allah aku tidak 
mahu kecuali kebenaran dalam apa saja yang aku ucapkan". Mereka berkata: 
"Kami dengar wahai Amir al-Mukminin..." 

Tetapi jika terdapat dua pendapat yang seri, maka ketua berhak memilih 
mana-mana pandangan untuk membuat keputusan, bersesuaian dengan sabda 
baginda s. a. w. kepada Abu Bakar dan Umar: "Kalau kamu berdua bersepakat 
dalam satu mesyuarat, aku tidak akan menyanggahi kamu". 

Jika terdapat banyak pandangan tetapi tiada yang majoriti, maka syura 
sebenarnya belum sempurna. Ketua dan ahli syura hendaklah berusaha lagi agar 
majoriti boleh diperolehi. Ketika itu keputusan yang dibuat akan disambut dengan 
rasa puas dan tenang oleh setiap ahli syura. Usaha tersebut boleh dilakukan 
melalui pembentangan lebih terperinci, mendengar pandangan pakar dan 
mendalami pemahaman terhadap al-Quran dan al-Sunnah. 

Islam telah memerintahkan jamaah Islam agar menjadi syura sebagai sistem 
yang dipatuhi. Semua orang boleh mengemukakan pendapat tanpa disekat, 
dihina atau tidak diendahkan. 'Najwa' atau perbincangan sesuatu kelompok 
dalam jamaah secara sembunyi-sembunyi tanpa diketahui oleh pemimpin 
merupakan perbuatan yang boleh mendatangkan bahaya kepada binaan jamaah. 
Oleh sebab itulah Allah Taala telah melarang perbuatan 'Najwa' kerana kesannya 
yang boleh melukakan hati, memutuskan hubungan silatur rahim dan 
merosakkan perasaan kasih sayang yang mengikat semua anggota jamaah. 

Syura dan Najwa' 

Ada sesetengah musliniin ynng belum biasa dengan sensitiviti tanzim Islami, 
berkumpul dan berbincang sesama mereka tanpa pengetahuan pimpinan dalam 
perkara-perkara yang mereka tidak puas hati. Perbuatan itu adalah salah di sisi 
tanzim. Ruh dan tabiat tanzim Islami menuntut agar setiap pandangan dan 
pendapat hendaklah dikemukakan kepada pihak pimpinan tanpa mengadakan 
apa-apa perkumpulan sampingan. Perkumpulan itu sebahagiannya boleh 
membawa kepada keadaan kucar-kacir dan tidak menentu dalam jamaah, 
walaupun niatnya tidak bermaksud untuk memudaratkan jamaah. Perkumpulan 
itu juga boleh membawa kepada sikap tidak taat. 

Wahai orang-orang yang beriman! Apabila kamu berbisik-bisik sesama 
sendiri, maka janganlah kamu berbisik-bisik untuk melakukan dosa dan 
pencerobohan serta perbuatan derhaka kepada Rasulullah; dan (sebaliknya) 
berbisik-bisiklah untuk berbuat kebajikan dan takwa. Dan hendaklah kamu 
tetap bertakwa kepada Allah yang kepada-Nya kamu semua akan dihimpunkan 
(pada hari kiamat untuk dihitung amal kamu dan menerima balasan). 
Sesungguhnya perbuatan berbisik-bisik (dengan kejahatan) itu adalah daripada 
hasutan syaitan, untuk menjadikan orang-orang beriman berdukacita; sedang 
bisikan itu tidak akan dapat membahayakan mereka sedikitpun melainkan 
dengan izin Allah; dan kepada Allah jualah hendaknya orang-orang yang 
beriman berserah diri" - (Al Mujadaiah ; 9-10) 

Allah s. w. t melarang 'Najwa' dalam perkara dosa, pormusuhan dan maksiat 
(tidak taat) kepada rasul dan membenarkannya dalam perkara-perkara kebaikan 
dan taqwa. 

Al-Imam Ahmad berkata. Bermaksud: Bahz dan Affan telah menceritakan 
kepada kami: "Hamam telah menceritakan kepada kami daripada Qatadah, 
daripada Safwan bin Mihraz katanya: "Aku memegang tangan Ibnu Umar ketika 
dia dihalang oleh seorang lelaki lalu bertanya: Macam mana kamu dengar 
Rasulullah s. a. w bercakap mengenai najwa pada hari kiamat? Kata Ibnu Umar: 
Aku dengar Rasulullah s. a. w. berkata. 

"Sesungguhnya Allah mendekati seorang mukmin dan melindunginya 
daripada pandangan manusia sambil menunjukkan dosa-dosanya: Adakah 
kamu tahu dosa ini ? Adakah kamu tahu dosa sekian-sekian ? Hingga apabila 
dia telah melihat dan mengakui kesemua dosa itu dan berasa dia akan 
musnah, berkata Allah Taala: Sesungguhnya Aku telah menyembunyikannya 
daripada engkau semasa di dunia dan pada hari ini aku ampunkan semuanya. 
Kemudian dia diberi buku catatan kebaikannya. Adapun orang-orang kafir dan 
munafiqin, maka berkatalah para saksi: Mereka ialah orang yang 

mendustakan Tuhan mereka, maka laknat Allah ke atas orang-orang yang 
zalim" - (Riwayat Bukhari & Muslim) 


Allah Taala telah melarang najwa kerana kesannya boleh mendatangkan rasa 
dukacita tidak thiqah dan kecewa di hati mukmin. Rasulullah s. a. w. bersabda. 

®ljj) “U j £ dUi jli \yy>-[^ jUoi 2J*>U .*zuS"" lil 

"Jika kamu bertiga maka janganlah dua orang berbisik-bisik tanpa 
rakannya itu kerana perbuatan itu menyedihkannya" - (Riwayat Bukhari & 

Muslim ) 


Ianya merupakan akhlak yang terpuji yang akan menjauhkan daripada 
suasana prasangka. Tetapi tidak menjadi suatu kesalahan jika perjumpaan atau 
perkumpulan untuk membincangkan beberapa perkara yang perlu dirahsiakan 
daripada pengetahuan umum yang biasanya dilakukan antara para pimpinan. 
Yang tidak sepatutnya berlaku ialah perkumpulan di luar daripada pengetahuan 
jamaah. Fenomena inilah yang ditegah al-Quran. Kerana tindakan sebegini akan 
memecahkan jamaah ataupun setidak-tidaknya akan menjerumuskan 
saf/anggota ke dalam jurang prasangka dan hilang kepercayaan sesama mereka. 
Kita perlu sedar bahawa suasana perpecahan di kalangan saf jamaah amat 
disukai oleh syaitan agar jamaah muslimah tidak akan sampai kepada matlamat 
dan objektif yang dituju. 


Syura menyelesaikan khilaf 

Prinsip syura bukan setakat untuk golongan tertentu sahaja, balikan faedah 
syura seharusnya dapat dinikmati oleh semua muslimin. Barisan pemimpin yang 
mukhlis ialah mereka yang sentiasa menjaga kesatuan dan permuafakatan dalam 
saf. Di samping ia sentiasa berhati-hati terhadap perselisihan pendapat yang 
boleh membawa kepada perpecahan seterusnya kelemahan. Kesemuanya itu 
tidak akan dapat dilaksanakan jika tiada kejernihan hati, menafikan kemahuan 
nafsu dan ketaatan sempurna kepada Allah, Rasul dan pemimpin dalam perkara 
bukan maksiat. 

Antara tindakan yang dapat menjamin keutuhan jamaah ialah merujuk 
kepada syura, dengan syarat anggota-anggotanya terdiri daripada kalangan yang 
berpengetahuan dan layak. Tunduk kepada pandangan jamaah selepas 
mongambil kira semua pandangan dan perbincangan tidak akan meninggalkan 
kesan negatif. Allah Taala berfirman. 


"Maka dengan sebab rahmat (yang melimpah-limpah) dari Allah (kepadamu 
wahai Muhammad), engkau telah bersikap lemah-lembut kepada mereka 
(sahabat-sahabat dan pengikutmu), dan kalaulah engkau bersikap kasar lagi 
keras hati, tentulah mereka lari dari kelilingmu. Oleh itu maafkanlah mereka 
(mengenai kesalahan yang mereka lakukan terhadapmu), dan pohonkanlah 
keampunan bagi mereka, dan juga bermesyuaratlah dengan mereka dalam 
urusan (peperangan dan soal-soal keduniaan) itu. Kemudian apabila engkau 
telah berazam (sesudah bermesyuarat untuk membuat sesuatu) maka 
bertawakallah kepada Allah, sesungguhnya Allah mengasihi orang-orang yang 
bertawakal kepada-Nya" - (Alt Imran; 159) 

Seterusnya Allah Taala berfirman lagi; 


* 


'■f ® Ji 

"Dan juga (lebih baik dan lebih kekal bagi) orang-orang yang menyahut 
dan menyambut perintah Tuhannya serta mendirikan sembahyang dengan 
sempurna; dan urusan mereka dijalankan secara bermesyuarat sesama 
mereka; dan mereka pula menderma sebahagian daripada apa yang Kami beri 
kepadanya" (As Syura; 38) 

Syura hanya boleh dilakukan dalam perkara yang diputuskan melalui ijtihad, 
tidak dalam perkara yang telah diputuskan oleh nas atau wahyu. Rasulullah 

s. a. w. bersabda. 


L5 > -j 4-* Jj4 i 

"A/eu hanya menghukum antara kami dalam perkara yang tidak diturunkan 
wahyu". 

Diriwayatkan daripada Ali bin Abi Talib "Aku berkata: Wahai Rasulullah! 
Berlaku suatu peristiwa pada kami yang tiada hukumnya dalam al-Quran dan 
sunnah"Lalu berkata Rasulullah; 


<U3 1 yjsJU 'j J (_£ j jAj IjJlE jl . aJ ljjta^-1 

"Kumpulan mereka yang arif atau abid di kalangan mukminin, maka 
bincangkan peristiwa itu antara kamu dan janganlah putuskan hukumnya 
dengan pandangan seorang individu sahaja" 


Barisan pimpinan hendaklah berusaha bersungguh-sungguh untuk 
mendapatkan pandangan yang paling tepat atau paling kurang mudaratnya atau 
paling tinggi maslahatnya. Biasa dikatakan: Orang yang berakal ialah yang dapat 
membezakan antara yang baik dan jahat, manakala orang yang bijak ialah yang 
dapat memilih kemudaratan yang paling ringan, jika ada pilihan. 

Oleh yang demikian, persekitaran yang jernih dan suci adalah apabila para 
ulama' dan cerdik pandai dapat mengeluarkan buah fikiran dan berbincang yang 
menatijahkan bercambahnya gaya amal dan sudut pandangan yang pelbagai. 
Fenomena itu menghasilkan kekuatnn fikiran, sikap menghormati pandangan, 
mencari kebenaran dan menerimanya, 

Inilah jalan yang diasaskan oleh Baginda .s. a. w. dalam urusannya dengan 
para sahabat. Walaupun Rasulullah s. a. w. bersifat maksum dan disokong oleh 
wahyu, Baginda tidak mengetepikan para sahabat demi menegakkan prinsip 
syura dan melayan naluri manusia. Natijah sikap Maginda ini ialah banyak 
keputusan yang dibuat dalam pelbagai kes mengambarkan ruh jamaah. 

Peristiwa-peristiwa sedemikian terlalu banyak, cukuplah satu peristiwa di sini 
sebagai contoh. Peristiwa ini berlaku selepas peperangan Badar. Rasulullah s. a. w, 
bertanya pendapat para sahabat tentang tawanan perang Badar. Kalau para 
sahabat menyerahkan urusan itu kepada keputusan Rasulullah s. a. w., itu tidak 
mengurangkan kedudukan mereka, kerana yang bertanya itu ialah seorang rasul 
yang mendapat wahyu. Oleh itu berlakulah perbezaan pendapat di kalangan 
sahabat tentang tawanan tersebut. 

Abu Bakar r. a. berpendapat tawanan itu tidak dibunuh, malah disuruh 
bertaubat. Umar r. a pula berpandangan mereka perlu dipenggal kepala kerana 
telah mendustakan Rasulullah s. a. w. dan menghalau baginda dari Mekah. 
Abdullah bin Rawahah pula mengatakan; "Ya Rasulullah! Kamu berada dalam 
wadi yang mempunyai banyak kayu api, maka nyalakan api dan campakkan 
mereka ke dalamnya" 

Rasulullah s. a. w. diam lalu masuk ke dalam rumah Baginda. 

Kemudian Baginda keluar dan berkata: "Allah Taala melembutkan hati rijal 
sehingga lebih lembut dari susu, dan Dia mengeraskan hati rijal sehingga lebih 
keras daripada batu. Kamu wahai Abu Bakar seperti Ibrahim alaihi salam yang 


www.dakwah.info 


73 



berkata. 







"Oleh itu sesiapa yang menurutku (dalam Islam yang menjadi 
peganganku) maka ia adalah daripada golonganku; dan sesiapa yang 
menderhaka kepadaku (dengan menyalahi agama ku), maka sesungguhnya 
engkau Maha Pengampun, lagi Maha Mengasihani (kiranya ia insaf dan 
bertaubat)" -(Ibrahim; 36) 


dan juga seperti Isa alaihi salam yang berkata. 

c-ii ^ 3^ ojj 

J/'Ara Engkau menyiksa mereka, (maka tidak ada yang menghalanginya) 
kerana sesungguhnya mereka ialah hamba-hamba-Mu; dan jika Engkau 
tnengampunkan mereka, maka sesungguhnya Engkau sahaja yang Maha 
Kuasa, lagi Maha Bijaksana - (Al Maidah ; 118) 

Kamu pula wahai Umar seperti Musa alaihi salam ; 

Wahai Tuhan kami! Binasakanlah harta benda mereka dan meteraikanlah 
hati mereka (sehingga menjadi keras membatu), maka dengan itu mereka 
tidak akan dapat beriman sehingga mereka melihat azab yang tidak terperi 
sakitnya - (Yunus ; 88) 

dan seperti Nuh alaihi salam yang berkata. 

Dan Nabi Nuh (merayu lagi dengan) berkata: Wahai Tuhanku! Janganlah 
Engkau biarkan seorangpun daripada orang-orang kafir itu hidup di atas muka 
bumi -(Nuh; 26) 

Jelas sekali dalam peristiwa ini Rasulullah s. a. w. menghormati pandangan- 
pandangan tersebut dan cuba mencari latar belakang yang positif di sebalik 
pandangan-pandangan itu. 


Syura Di sisi Kita Bersifat Mulzim 

Syura adalah faktor yang meinbezakan antara dua masyarakat: Masyarakat 
yang zalim dan masyarakat beriman dan aman. Masyarakat yang pertama 
temanya ialah kata kata: Aku tidak tunjukkan kecuali pandanganku dan aku tidak 
tunjukkan kecuali jalan yang bijak. Inilah kata-kata pemimpinnya, manakala 
kata-kata pengikut pula: Kita mempunyai kekuatan, urusan ini diserahkan 
kepadamu, maka lihatlah apa saja yang kamu putuskan". 

Oleh yang demikian, barisan pimpinan amal Islami hendaklah tidak mengikut 
gaya masyarakat yang pertama, yang menafikan pandangan dan pemikiran rijal. 
Tidak harus baginya menguatkuasakan keputusan individu dan mengetepikan 
syura. Bahkan pimpinan jamaah Islam mestilah menuruti Rasulullah s. a. w. dan 
para sahabat yang beriltizam dengan syura. 

Tidak di sana mana-mana idea atau pandangan perseorangan yang boleh 
mencapai tahap suci dan tidak boleh dipatuhi. Al-Imam Malik sendiri pernah 
berkat: "Aku hanyalah seorang manusia, kadang-kadang silap, kadang-kadang 
betul. Maka telitilah pandanganku, setiap yang menepati al-Quran dan sunnah 
ambillah, manakala yang menyanggahinya tinggalkanlah". 


Sebuah hadis yang diriwayatkan daripada Said bin Musayyab daripada Ali bin 
Abi Talib r.a berkata. Bermaksud: "Aku berkata dengan Rasulullah s. a. w apabila 
terjadi sesuatu perkara kepada kami sedangkan al-Quran tidak menerangkan 
tentang perkara tersebut, begitu juga al-Sunnah tidak menjelaskanya. Lalu 
Rasulullah s. a. w. menjawab; 

<US 1 'j J jl aJ 

Kumpulkanlah orang-orang yang alim di kalangan mukmin agar niereka 
bermesyuarat bersama kamu dan jangan sekali-kali kamu berhukum dengan 
satu pandangan sahaja 

Syura dan Nasihat 

Syura akan menjadi lebih sempurna dengan nasihat. Nasihat adalah harus 
sama ada daripada individu atau ramai. Nasihat boleh diberi atau diminta semasa 
syura atau selepasnya iaitu semasa perlaksanaan syura. Ini berlaku dalum 
peperangan Badar ketika al-Habab bin al-Munzir bertanya kepada Rasulullah 
s. a. w. tentang penempatan tentera Badar, adakah ianya wahyu arahan Allah 
Taala atau ia datang dari ijtihad Rasulullah s. a. w. sebagai strategi menghadapi 
musuh. Rasulullah s. a. w. menjawab bahawa tempat itu hasil ijtihad dan strategi 
baginda semata-mata. Apabila mendengar jawapan itu, al-Habab pun 
memberikan pandangan dan nasihat, agar tempat, dan kubu muslimin di alihkan 
ke tempat lain yung lebih strategik kerana boleh menghalang tentera muauh dari 
sumber air. Rasulullah s. a. w. menerima nasihat al-Habab dan melaksanakannya. 

Antara peristiwa lain yang berkaitan nasihat ialah peperangan 
Khandaq. Tentera muslimin telah menggali parit yang besar dan dalam, 
berdasarkan nasihat Salman al-Farisi. Dalam perjanjian Hudaibiah pula Rasulullah 
s. a. w. menerima dan melaksanakan nasihat isterinya Ummu Salamah r.a. agar 
Baginda memulakan penyembelihan dam. 

Topik syura adalah dalam perkara-perkara yang tidak mempunyai nas. Dalam erti 
kata lain, tidak ada ijtihad dengan wujudnya nas seperti kata para ulama usul 
fiqh. Contohnya ialah Rasulullah s. a. w. tidak menerima sebarang pandangan 
dalam pemeteraian perjanjian Hudaibiah kerana ia adalah perintah Allah taala. 
Firman Allah Taala; 

"Sesungguhnya perkataan yang diucapkan oleh orang-orang yang beriman ketika 
mereka diajak kepada kitab Allah dan sunnah Rasui-Nya, supaya menjadi hakim 
memutuskannya sesuatu di antara mereka, hanyalah mereka berkata: Kami 
dengar dan kami taat; dan mereka itulah orang-orang yang beroleh kejayaan" - 
(An Nur; 51) 

"Dan tidaklah harus bagi orang-orang beriman, lelaki dan perempuan apabila 
Allah dan Rasul-nya menetapkan keputusan mengenai sesuatu perkara (tidaklah 
harus mereka) mempunyai hak memilih ketetapan sendiri mengenai urusan 
mereka. Dan sesiapayang tidak taat kepada hukum Allah dan Rasui-Nya maka ia 
sesungguhnya telah sesat denga kesesatan yangjelas nyata" - (Al Ahzab ; 36) 

Sandaran syura ialah al-Qurun dan al-Sunnah. Kedua-dua sandaran dan sumber 
rujukan itu membezakan syura daripada institusi seumpamanya sepert i 
demokrasi. 

Usaha membina kembali kehidupan Islam yang mithali menuntut wujudnya 
persefahaman dan penyelarasan antara muslimin. Persefahaman itu hanya dapat 
dipupuk melalui peranan positif yang dimainkan oleh syura dalam semua bidang 
Perkara ini sudah cukup untuk mengelakkan pertelingkahan dan perpecahan yang 
boleh membantutkan usaha pembinaan semula. 

Syura adalah mulzim ke atas ahli syura secara umum dan ke atas pimpinan 
secara khusus. Untuk layak menjadi ahli syura, seseorang itu hendaklah 
sekurang-kurangnya melepasi tahap minima ahli ijtihad. Saya tidak bermaksud 
syarat-syarat ijtihad fiqh yang disebut dalam buku fiqh, bahkan bagi setiap 
bidang ada syaratnya tersendiri. Sesiapa yang berijtihad mempunyai 
pengetahuan yang mencukupi dalam bidang yang dijtihadkan, maka beliau 
menghukum sesuatu tanpa ilmu dan bukti. Kes ini samalah dengan hadith. 

"Hakim ada tiga kategori: Dua masuk neraka, satu masuk syurga. Seorang hakim 
menjatuhkan hukuman berdasarkan pengetahuannya yang sebenar, maka ia 
masuk syurga. Hakim yang menjatuhkan hukuman tanpa mengetahui apa-apa, 
maka ia masuk neraka. Hakim yang mengetahui kebenaran tetapi zalim dalam 
hukumannya (tidak berhukum berdasarkan pengetahuannya itu), maka ia masuk 
neraka. Riwayat Tabrani dan al-Hakim 

Jelas dalam hadith tersebut, mereka yimg manjatuhkan hukuman tanpa ilmu 
akan masuk ke dalam neraka, sama seperti yang menjatuhkan hukuman batil 
walaipun ia tahu kedudukan sebenar. Sepatutnyn jika seseorang itu tidak 
mengetahui, maka lebih baik ia mengundurkan diri atau meminta bantuan dari 
mereka yang arif. Bahkan jika keputusannya betul sekalipun, ia tidak dikira 
kerana keputusan itu samalah seperti ungkapan serkap jarang. 

Jika keputusan telah dibuat menerusi syura, maka tiada siapa yang boleh 

melanggarinya, Kerana syura adalah mulzim di sisi kita. Adapun mereka ynng 
tidak menganuti fahaman dan manhaj kita maka kita katakan padanya seperti 
kata-kata al-Imam al-Banna: "Kita bantu-membantu dalam perkara yang kita 
sepakati dan saling memaafkan dalam perkara yang kita perselisihkan". Oleh 
kerana semua faktor yang disebutkan tadi, syura di sisi al-Imam al-Banna adalah 
mulzim. Ini mesti diikuti oleh para pengikut kerana syura yang mulzim 
merupakan unsur tetap jamaah. 

Unsur Kelapan 


Menghormati sistem dan peraturan adalah akhlak baiah kita. 

Sesungguhnya amal tarbawi yang bersistem, produktif dan jama'i merupakan 
manhaj asli Islam. Tiada jamaah tanpa sistem dan tiada sistem tanpa jamaah. 
Kedua-duanya ibarat dua muka bagi sekeping wang syiling. 

Kita telah bersetuju bahawa jamaah adalah tuntutan syarak dan merupakan 
unsur tetap Islam. Tetapi jemaah itu hanyalah sebatang tubuh tanpa nyawa jika 
tidak wnjud sistem dan peraturan dalamnya. Sistem yang dimaksudkan 
merangkumi aqidah, ibadat dan harakah. Oleh yang demikian al-Imam al-Banna 
telah menggariskan manhaj akdahh, manhaj ibadat dan manhaj harakah, agar 
kefahaman dapat disatukan, perjalanan dapat dikawal dan kepatuhan kepada 
sistem menjadi unsur tetap jamaah. 

Sesiapa yang ingin masuk dan menjadi akh yang menyertai harakah, maka 
hendaklah menghormati sisttem dan peraturan. Ini satu perkara yang mudah 
untuk difahami. Sesiapa saja yang menyertai mana-mana kelab, syarikat atau 
persatuan, dengan sendirinya tertakluk kepada peraturan dan sistem institusi 
tersebut. Jika ia tidak menghormati peraturan maka hukuman atau denda yang 
setimpal akan dikenakan. Bahkan ahli politik yang mengeluarkan kenyataan yang 
bertentangan dengan idealisme dan pemikiran partinya akan berhadapan dengan 
tindakan jawatankuasa disiplin. 

Sudah tentu sebuah jamaah yang ingin menegakkan agama dan khilafah yang 
telah jatuh, tidak akan dapat mencapai matlamat dan objektifnya tanpa sistem 
dan peraturan. Bolehkah seseorang berkata: "Saya meyakini fikrah, tasawur dan 
objektif yang dibawa tetapi saya tidak boleh beriltizam dengan sistem dan 
peraturan jamaah". Apalagi dengan kata-kata yang lebih keras: "Apa kena- 
mengena kami dengan undang-undang, peraturan, sistem dan manhaj yang 
mengongkong gerakan. Biarkan kami bekerja, kami bukan budak kecil lagi". Ada 
yang berkata begini: "Tidakkah lebih baik, selepas ditarbiyah, kamu biarkan 
ikhwah bekerja dan masuk ke medan dakwah tanpa disekat dengan undang- 
undang dan peraturan". Sesebuah sekolah tidak akan dapat mencapai tujuannya 
tanpa wujudnya pengetua, guru-guru, murid-murid, pekerja dan undang-undang. 

Kes-kes melanggar peraturan memerlukan ketegasan pimpinan dalam 
menanganinya. Jika tidak, sudah tentu akan berlaku keadaan tidak stabil dalam 
jamaah. Ada beberapa contoh kes perlanggaran undang-undang yang pernah 
berlaku dalam jamaah. Antaranya ialah kes Syeikh Ahmad Hasan al-Haquri 
rahimahullah. Beliau menerima tawaran jawatan menteri dalam kabinet Jamal 
Abdul IMasir tanpa izin Mursyidul Am Hasan al-Hudhaibi. 


Mursyid : 

Apakah pendirian kamu sekarang? 


Al Itaquri : 

Saya meletak jawatan daripada Maktab Irsyad. 


Mursyid : 

Kemudian apa pula? 


AI'Baquri : 

Saya menarik diri daripada 

Pengasas. 

Lembaga 

Mursyid : 

Kemudian apa pula? 


Al-Baquri : 

Saya keluar daripada jamaah Ikhwan Muslimin. 

Mursyid : Itulah penyelesaiannya. 

Kemudian Mursyid telah pergi ke Kementerian Waqaf mengucapkan tahniah 
kepada Syeikh Ahmad Hasan al-Baquri. 

Pada tahun 1965 berlaku fitnah takfir (kafir mengkafir) iaitu wujud satu golongan 
dalam ikhwan yang mengkafirkan orang lain. Selain fikrahnya yang 
menyeleweng, golongan takfir ini mempunyai kesan yang merbahaya kepada 
jamaah ikhwan, boleh memecah belahkan Ikhwan dari dalam. 

Keputusan yang dibuat ialah memulaukan golongan agar mereka kembali kepada 
fikrah dan peraturan jamaah. Yang berbahagia Mursyid Am Hasan al-lludhaibi 
sendiri telah mengarang buku khusus bagi menjawab fitnah takfir ini sejelas- 
jelasnya. Apabila ada pihak yang moncadangkan agar fikrah itu dibincangkan 
semula, Ustaz Mursyid tidak bersetuju seraya berkata: "Fikrah ini (takfir) lebih 
bahaya daripada cemeti dan penyeksaan yang dilakukan oleh algojo Abdul Nasir, 
dan ia telah diselesaikan. 

" Supaya Allah melakukan sesuatu perkara (kemenangan Islam) yang telah 
ditetapkan berlakunya, iaitu supaya orang (kafir musyrik) yang binasa itu, binasa 
dengan keterangan (yang membuktikan kesalahannya), dan supaya orang (Is- 
lam) yang hidup itu, hidup dengan keterangan (yang membuktikan 
kebenarannya)" (Al Anfal; 42) 

Hasilnya ramai yang kembali kepada fikrah yang asal dan jamaah terpelihara 
dengan ketegasan itu. Yang tinggal hanyalah segelintir yang keluar daripada 
jamaah daripada sudut fikrah dan tanzim. Ada sesetengah mereka berkata: 
"Kami berbaiah dalam semua perkara dengan jamaah kecuali masalah takfir". 
Ustaz Mursyid menjawab: "Bahkan dalam semua perkara termasuk yang ini 
(takfir), sesiapa yang tidak berbaiah sedemikian maka hendaklah ia mencari 
platform yang lain selain daripada Ikhwan Muslimin". Kita boleh lihat dengan jelas 
kepentingan mentaati peraturan-peraturan jamaah yang membezakan pengikut 
dari penyeleweng. 

Allah s. w. t telah mengajarkan kita bahawa alam ini mempunyai undang-undang 
dan peraturannya yang tidak boleh dilanggar. 

"Dengan ketentuan yangdemikian, matahari tidak mudah baginya mengejar 
bulan, dan malam pula tidak dapat mendahului siang; kerana tiap-tiap satunya 
beredar terapung-apung di tempat edarannya masing-masing" - (Yaasin; 40) 

Bintang di langit mempunyai orbit dan sistemnya sendiri. Jika bintang itu keluar 
dari sistemnya sudah tentu in akan hancur dan hilang peranannya. Bahkan Allah 
Taala menjadikan bagi insan undang-undang dan manhaj kehidupan agar 
mendatangkan kebahagian dan kesejahteraan kopada mereka. 

" Tang tidak dapat didatangi sebarang kepalsuan dari mana-mana arah dan 
seginyu; ia diturunkan daripada Tuhan Yang Maha Bijaksana, lagi Maha Terpuji" - 
(Fussilat; 42) 

Rasulullah pula mengajar kita bahawa sesiapa yang mengikut al Quran, 
melaksanakan arahan Nya, meninggalkan larangan-Nya dan sabar di atas 
kesusahan yang menimpa maka dia mendapat hidayah. Sesiapa yang tidak 
menuruti perintah al-Quran dan menyanggahi arahan dan larangan-Nya maka 
musnahlah ia. 

"Maka sesiapayang mengikut petunjuk-Ku itu nescaya ia tidak akan sesat dan ia 
pula tidak akan menderita azab sengsara. Dan sesiapa yang berpaling ingkar 
daripada ingatan dan petunjuk-Ku, maka sesungguhnya adalah baginya 
kehidupan yang sempit, dan kami akan himpunkan dia pada hari kiamat dalam 
keadaan buta" -(TaaHa; 123-124) 

Dalam ayat lain, bagaimana ALIah menjelaskan bahawa "Barang siapa yang taat 
kepada Rasul, maka sesungguhnya ia telah taat kepada Allah" 

Jadi di sana ada unsur tetap untuk memelihara alam dan manhaj tetap untuk 
membahagiakan manusia. 

Antara pengajarannya ialah mesti ada sistem yang mapan yang mampu 
menghimpunkan kesemua individu dalam ketaatan kepada Allah dan rasul-Nya 
selama mana kita meyakini kesahihan iktikadnya, kebenaran pengikutnya dan 
keikhlasan pimpinannya. Di kala itu ketaatan menjadi ibadat kepada Allah Taala. 

Oleh itu di samping menghidupkan jiwa dengan keimanan, tabiat harakah 
Islamiah juga menuntut agar berjalan secara bersistem dan berperaturan. Ikatan 
ukhuwah yang kuat tidak sepatutnya melalaikan daripada keperluan kesatuan 
kefahaman dan kesatuan tanzim yang bertindak sebagai tarbiyah idariah (latihan 
pengurusan) yang mempunyai hubungan dengan nilai keimanan. 

Antara halangan tarbiyah ialah berlakunya kecenderungan yang lebih pada sudut 
teori ke atas sudut amali dan perlaksanaan, tanpa dihubungkan dengan tarbiyah. 
Oleh itu mesti wujud tiga perkara iaitu iman yang memberikan keyakinan 
terhadap amal. Keduanya taqwa yang menanamkan sikap berhati-hati dalam 
setiap amalan kerana merasai diri sentiasa diperhatikan. Sikap sedemikian 
akhirnya menyebabkan seseorang individu melakukan amalnya dengan penuh 
rasa tanggungjawab dan bersungguh-sungguh sehingga sampai ke tahap ihsan. 
Ketiga-tiga perkara ini akan menjadi lebih sempurna dengan adanya sistem, 
kepimpinan dan pengarahan yang satu. Semuanya itu akan menukarkan seorang 
muslim menjadi ledakan tenaga yang begitu kuat, melakukan amalan dan 
pencapaian yang maksima. 

Kesemua perkara itu bertujuan untuk melaksanakan ubudiyah kepada Allah Taala 

melalui syiar ibadat, sistem, peraturan, akhlak dan pengurusan. Titik tolak kita 
ialah ubudiyah kepada Allah yang Esa dan tugas kita ialah mengeluarkan manusia 
dari perhambaan sesama hamba kepada perhambaan kepada Allah semata-mata. 

Unsur Kesembilan 


Pilihan fiqhiah adalah hak jamaah 

Al-Imam al-Banna telah menerangkan bahawa perkara-perkara yang 
diperselisihkan berkaitan dengan peraturan eksekutif atau urusan tanzim dan 
beberapa permasalahan fiqh dalam jamaah ialah khusus bagi jamaah sahaja. Ini 
bermaksud mereka yang tidak berada di dalam saf jamaah tidak ada kena 
mengena dengan keputusan yang dibuat oleh jamaah kerana ia mrupakan 
perkara ijtihad. Tetapi bagi anggota yang telah membaiah pimpinan jamaah, 
mereka mestilah mematuhi semua arahan jamaah berkaitan dengan sistem dan 
peraturan yang telah dipilih. Apabila jamaah telah memilih sesuatu sistem atau 
peraturan atau pendapat fiqh maka mereka mestilah tunduk pada pilihan 
tersebut. 

Adapun perselisihan pendapat dalam ibadat khusus yang tidak memberi kesan 
kepada harakah jamaah, maka keputusannya terletak pada individu itu sendiri 
untuk membuat pilihan berdasarkan hujah-hujah yang dapat diterima akalnya 
dan tenteram hatinya. 

Tetapi jika perselisihan itu berkaitan langsung dengan harakah jamaah, maka 
keputusannya terletak pada tangan jamaah. Apabila jamaah telah membuat 
pilihan dan keputusan, individu mestilah mematuhinya. Sebagai contoh jamaah 
telah memilih pendapat bahawa syura itu mulzim. Pilihan itu telah menjadi unsur 
tetap jamaah yang tidak boleh disanggah oleh sesiapa yang berintima' pada 
jamaah. 

Al-Imam al-Banna berkata: "Pendapat imam (pemimpin tertinggi) dan naibnya 
dalam perkara yang tidak mempunyai nas dan dalam perkara yang mempunyai 
banyak pilihan dan dalam perkara masalih mursalah adalah dipakai selama mana 
tidak bertentangan dengan kaedah syarak. Pendapat itu boleh berubah mengikut 
zuruf, uruf dan adat. Asas dalam ibadat ialah taabud tanpa melihat pada hikmah. 
Asas dalam adat ialah melihat kepada rahsia, hikmah dan tujuan". Al-Imam Ibnu 
Taimiyah berkata mengenai perkara ibadat: "Perselisihan dalamnya, jika hukum 
yang diperselisihkan itu menyalahi sunnah atau ijma maka wajiblah 
mengingkarinya, begitu juga wajib mengingkari sipelakunya. Jika perkara itu 
tidak ada sunnah dan ijma maka padanya ada beberapa mazhab. Tidak diingkari 
mereka yang menyalahi mana-mana mazhab sama ada ia mujtahid atau muqallid 
(orang yang bertaklid)". 

Dalam berselisih pendapat, terdapat beberapa adab yang mengawal kita: 

1. Tidak taksub pada satu pendapat untuk mendapatkan pengaruh. Taksub 
tidak sama dengan iltizam. 

2. Jamaah atau individu tidak boleh mendakwa dirinya maksum. 

3. Kita mencari kebenaran tidak kira daripada lidah kita atau orang lain. 
Imam Syafie berkata: "Aku tidak berbalas hujah dengan seseorang 
melainkan aku berharap kebenaran terbit dari lidahnya". 

Kita tidak mencari keaiban orang lain dengan tujuan menjauhkan manusia 
daripadanya. 

Persepakatan dalam perkara asas tidak bermakna bersepakat dalam perkara 
cabang. Mentafsir apa yang diperkatakan oleh orang lain untuk kebaikannya. 
Ibnu Taimiyah pernah mentafsirkan kata-kata Murjiah bahawa : Sesiapa yang 
dicintai Allah, dosa tidak memudaratkannya. Ibnu Taimiyah berkata: "Dia 
bermaksud sesiapa yang dicintai Allah nescaya Allah memberinya taufik agar 
bertaubat." 

Kita memuliakan ulama, tidak mensucikan mereka. Kelemahan mereka 
tenggelam dalam kebaikan mereka. Benarlah kata-kata: "Sesiapa yang tidak 
mengetahui perselisihan ulama', tidak menghidu bauan fiqh". 

Antara pendirian tetap dan bukan taktikal ialah pendirian jamaah terhadap: 

1. Kekerasan dan keganasan. 

2. Kaum Qibti. 

3. Syura. 

4. Wanita. 

5. Penyertaan dalam kerajaan. 

Semua pendirian itu ialah unsur tetap yang tidak berubah, la dibuat tanpa 
menyembunyikan apa-apa maslahat atau manfaat. 

Unsur Kesepuluh 


Allah ialah matlamat dalam semua unsur tetap dan berubah, dalam 
setiap perkataan dan perbuatan kita. 

Tugas, risalah dan matlamat kejadian setiap insan ialah beribadat kepada Allah 
Taala yang esa sebagaimana firmannya ; Tidaklah Aku ciptakan jin dan manusia 
melainkan untuk beribadat kepada-Ku. Ibadat yang dimaksudkan ialah yang 
syumul dan lengkap. Setiap insan tidak dapat mencapai kebahagiaan, kebebasan, 
kemuliaan, ketamadunan dan kemanusiaannya kecuali dengan keikhlasan 
ubudiyah kepada Allah semata-mata. Diri insan yang mulia terletak pada 
kehinaannya di hadapan Allah. Oleh itu seorang muslim merupakan seorang 
hamba yang bebas apabila ia mengungkapkan: "Hanya engkau yang kami 
sembah dan hanya engkau yang kami mohon pertolongan". Ibadatnya mengambil 
semua detik kehidupannya, tidak kira malam atau siang, ketika menjadi rahib di 
malam hari atau bagaikan pahlawan di siang hari. Dia adalah hamba di dalam 
masjid, rumah, institusi, tempat kerja dan di jalanraya. "Katakanlah: 
Sesungguhnya sembahyangku dan ibadatku, hidupku dan matiku, hanyalah untuk 
Allah Tuhan yang memelihara dan mentadbir sekelian alam. Tiada sekutu bagi- 
Nya - (AlAnam; 162-163). 

Dia ialah hamba dalam kehidupan pendidikannya, ilmunya, politiknya, sosialnya 
dan kekeluargaannya. Dia adalah hamba dalam kehidupan peribadi dan 
umumnya. Hamba dalam perencanaan dan pengurusannya. Hamba dalam hala 
tujunya. Ciri istimewa yang ada padanya ialah ibadat kepada Allah. Garis tetap 
dalam kehidupannya ialah ibadat. 

"Pada hal mereka tidak diperintahkan melainkan supaya menyembah Allah 
dengan mengikhlaskan ibadat kepada-Nya, lagi tetap teguh diatas tauhid" - (Al 
Bayyinah ; 5) 

Ini kerana dengan ibadah kita boleh sampai ke peringkat pimpinan dunia. 
Benarlah kata al-Imam al-Banna: "Jadilah kamu hamba-hamba sebelum menjadi 
pemimpin. Ibadat menyampaikan kamu kepada sebaik-baik kepemimpinan". 

Oleh itu dia tidak akan meninggalkan perhambaannya itu selama-lamanya. 
Kesempurnaan ibadat menyebabkan dia tidak takut kepada keganasan toghut, 
walaupun tidak mempunyai apa-apa kekuatan material. 

"Dan ingatlah ketika kamu sedikit bilangannya serta tertindas di bumi, kamu 
takut orang-orang menangkap dan melarikan kamu, maka Allah memberi kamu 
tempat tinggal dan diperkuatkan-Nya, serta di kurniakan-Nya kamu daripada 
rezeki yang baik, supaya kamu bersyukur" (Al Anfal; 26) 

Di samping itu kita katakan bahwa seseorang insan tidak akan maju dengan 

kedua belah kakinya, malah dengan tiga perkara iaitu akal, jasad dan jiwanya. 


Punca yang bersih 

Al-Quran merupakan punca yang bersih bagi muslim di zaman Rasulullah s. a. w. 
Walaupun wujud tamadun Rom dan Parsi, bahkan Yahudi dan Nasrani di 
Semenanjung Tanah Arab. Mereka tidak membaca al-Quran sebagai satu 
keseronokan atau kebudayaan, tetapi dibaca untuk dilaksanakan serta merta. 
Seolah-olah apabila seseorang daripada mereka masuk Islam, dia telah mencabut 
semua unsur jahiliyah dari tengkuknya seperti seorang bayi yang berbogel 
bersedia untuk memakai baju Islam. "Dan pakaian takwa itu ialah sebaik-baik 
pakaian" 

Kekuatannya diambil daripada iman dan akidahnya yang menerangi 
kehidupannya. Dia berakhlak dengan akidah ini sehingga membentuk 
keperibadian seorang individu. Individu itu membentuk masyarakat. Mereka 
diikat dengan kesatuan perasaan, nilai dan kasih sayang. Tidak akan wujud 
kesatuan dalam masyarakat jika tiada kesatuan suluk dan akhlak pada setiap 
individunya. 

Oleh itu sistem akhlak Islam merangkumi setiap sudut kehidupan insan; sosial, 
politik dan scbagainya. la menggariskan hubungan insan sesama insan, hubungan 
insan dengan penciptanya dan hubungan insan dengan alam semesta. Daripada 
situ berlakulah keseimbangan, jelaslah segala hak dan tanggungjawab. Sabda 
Rasulullah s. a. w. 

"Sesungguhnya Tuhanmu ada hak ke atasmu, dirimu ada hak ke atasmu, 
keluargamu ada hak ke atasmu, isterimu ada hak ke atasmu, maka tunaikanlah 
setiap yang mempunyai hak akan haknya". 

Jika kita dapat menunaikan tanggungjawab dan hak kesemuanya, secara pasti 
kita dapat bangkit untuk mencapai matlamat. 

Betul kita mahu bangkit. Tetapi matlamat kebangkitan ialah untuk mencapai 
ubudiyah kepada Allah Taala. Maka kita hendaklah menjadi hamba-hambanya 
yang sentiasa berwuduk dan sujud, berkaki kematu akibat ibadat, air mata yang 
selalu mengalir, lidah yang sentiasa berzikir, hati yang bergetar kerana Allah dan 
anggota yang sentiasa khusyuk. 

"Sesungguhnya orang yang beriman itu (yang sempurna imannya) ialah mereka 
yang apabila disebut nama Allah (dan sifat-sifat-Nya) gementarlah hati mereka; 
dan apabila dibacakan kepada mereka ayat-ayat-Nya, menjadi mereka 
bertambah iman, dan kepada Tuhan mereka jualah mereka berserah. Iaitu orang- 
orang yang mendirikan sembahyang dan yang mendermakan sebahagian 
daripada apa yang kami kurniakan kepada mereka. Merekalah orang-orang yang 

beriman dengan dengan sebenar-benarnya. Mereka akan mendapat pangkat- 
pangkat yang tinggi di sisi Tuhan mereka dan keampunan serta limpahan 
kurniayang mulia (di syurga)" - (Al Anfal; 2-4) 

Mereka adalah mukminun sebenar kerana matlamat mereka ialah Allah. Sehingga 
masuk ke syurga pun matlamat mereka tetap Allah. Matlamat ini ialah unsur 
tetap dakwah. Unsur tetap ini menuntut setiap akh yang berintima' dengan 
dakwah ini agar sentiasa menimbang segala aktiviti berdasarkan neraca 
matlamat ini. Setiap sesuatu bermaksud keredaan Allah adalah diterima dalam 
dakwah ini. Sebaliknya setiap sesuatu yang menyebabkan kemurkaan Allah 
adalah dbenci dan tidak diterima dalam dakwah ini. 

Kerajaan hanyalah wasilah. 

Sistem dan pengurusan bahkan keraaan, Ngo dan jamaah jamaah yang 
ditubuhkan oleh manusia, hanya sebagai wasilah untuk menunaikan tujuan atau 
objektif, la bukalah matlamat itu sendiri. Namun kemulian wasilah diimbas dari 
kemulian matlamatnya dan ia dilakukan untuk tujuan mencapai peratusan 
terbesar daripada matlamat yang tidak mungkin dicapai melalui usaha individu. 
Maka dari sini terbentuknya jamaah , kumpulan dan kepimpinan. 

Kesan dari itu maka tidak harus sama sekali dalam apa suasana sekalipun 
wasilah bertukar menjadi matlamat. Tetapi hendaklah ia kekal sebagai wasilah 
yang ditentukan berkadar dengan keperluan untuk mencapai objektif yang kita 
imbaskan sebelum ini, iaitu: melaksanakan pengabdian kepada Allah dan 
memperolehi keredhaannya. 

Oleh itu bukanlah menjadi matlamat dakwah kepada Allah dan amal islami dalam 
bentuknya yang berbagai untuk mendapat pemerintahan dan kuasa melalui 
peribadi peribadi dan cara cara yang syarie atau tidak syarie. Sebaliknya 
pemerintahan itu sendiri pada pandangan muslim tidak lebih hanya sebagai cara 
untuk merialisasikan ubudiah kepada Allah, menyebarkan dakwah dan 
melindunginya dalam jangkaan yang lebih luas dan ruang yang lebih syumul. Ini 
adalah kerana bagi seorang muslim perkara yang utama ialah merialisasikan 
pengertian dan maani yang dikehendaki oleh Islam, kemudian ia meneruskan 
perjalanan amal islami dan terpikul ke atas bahu mereka tanggungjawab 
tanggungjawab baru yang kian berkembang dalam rangka menyempurnakan 
pengabdian diri kepada Allah dengan taklif yang lebih besar. Yang menjadi 
matlamat kepada itu semua ialah Allah. Firman Allah dalam al Quran: 

"Iaitu mereka (umat Islam) yang jika Kami berikan mereka kekuasaan 
memerintah di bumi nescaya mereka mendirikan sembahyang serta memberi 
zakat, dan mereka menyuruh berbuat kebaikan serta melarang dari melakukan 
kejahatandan perkara yang mungkar. Dan (ingatlah) bagi Allah jualah kesudahan 
segala urusan" - (Al Hajj; 41) 

Sesungguhnya seseorang muslim itu apabila tidak menyempurnakan pengabdian 
ini dan menunaikan hak yang sepatutnya ia akan menjadi seburuk hidupan yang 
merayap seperti yang dijelaskan oleh firman Allah 

"Sesungguhnya sejahat-jahat makhluk yang melata, pada sisi (hukum dan 
ketetapan) Allah, ialah orang-orang yang pekak lagi bisu, yang tidak mahu 
memahami sesuatupun (dengan akal fikirannya). Dan kalau la h Allah mengetahui 
ada kebaikan pada mereka, tentulah Ia menjadikan rnereka dapat mendengar; 
dan kalau Allah menjadikan mereka dapat mendengar juga (dengan keadaan 
yang demikian), nescaya mereka tidak menerimanya sambil memalingkan diri" 
(AlAnfal; 22,23). 

Natijah perlaksanaan. 

Dengan terlaksananya ubudiah(pengabdian) akan tercerna pada diri seseorang 
muslim: 

1. Perasaan takut kepada Allah subhanahu waataala 

2. Iltizam dalam bentuk akhlak dan peradaban terhadap perkara yang ia 
percayai dan anuti 

3. Rasa tanggungjawab individu yang membawa kepada penggabungan 

4. Cinta untuk melakukan kewajiban biar apa risiko sekalipun 

5. Menghargai masa dan bimbang akan terlepas, kerana ia akan dihisab 
terhadap cara penggunaannya. Maka ia tidak mensia siakanya dengan 
bertengkar, dan berjadal sebaliknya digunakan sebaiknya untuk beramal 
dan membuat pengorbanan. 

6. Bersikap positif dalam melaksanakan tuntutan dengan melakukan proaktif 
dan bertindak menyegerakan tindakan 

7. Menanamkan rasa tenang dalam diri, optimis dalam hati serta thiqah 
kepada pencipta. 

8. Mengurniakannya keberanian, kegagahan dan tidak takut dalam diri. Lalu 
ia mengenalpasti halangan halangan diperjalanan. Dengan sifat sifat itu ia 
mengatasi kesukaran, mengatasi kepayahan, meredah kebatilan, 
menyebarkan kebenaran dan menuntut bela terhadapnya. Ia meyakini 
akan kemenangan serta menunggunya atau memperolehi shahadah. 

9. Menggunakan senjata kebenaran, keikhlasan, iltizam dan kelainan dan 
senjata ukhuwwah dan thiqah kepada Allah. 

10. Gigih melaksanakan akad keimanan dan akad ukhuwwah dibantu oleh 
kethiqahan hanya kepada Allah dan kemudian kepada saudaranya. 

Tidak akan terlaksana itu semua kecuali dengan keikhlasan beramal dan 
menyerahan diri kepada Allah tuhan seru sekelian alam. Ini adalah kerana 
pertautan yang kukuh hanya dapat dicetuskan oleh iman, sebagaimana 
kehilangannya adalah satu wajah dari wajah kekufuran. Allah berfirman yang 
bermaksud "Sesungguhnya orang-orang yang beriman itu bersaudara.." dan 
firmannya lagi ; 

"Wahai orang-orang yang beriman! Jika kamu taat akan sesuatu puak dari 

orang-orang (Yahudi dan Nasrani)yang diberikan Kitab itu, nescaya mereka akan 
mengembalikan kamu menjadi orang-orang kafir sesudah kamu beriman" (Al 
Imran, 100). 

Para ulama' mengatakan bahawa: ayat ayat yang mulia ini bermaksud: mereka - 
yakni ahli kitab- menjadikan kamu berpecah belah setelah kamu bersatupadu. 
Mereka tidak menjadi begitu kecuali apabila berselisih hati, berpecah dan 
bercabang matlamat. Dalam kes yang seperti ini turunnya ayat tersebut dan 
kerana urusan ini ia didedahkan. Rasulullah s. a. w menarik perhatian kita kepada 
pengertian ini sewaktu ia menghadapkan mukanya kepada sahabat sahabat 
baginda r. a. dan mengimbas kepada sebab turun ayat yang mulai itu lalu berabda 
dengan maksud: jangan kamu kembali selepasku menjadi kafir, sebahagian kamu 
memanggal tengkuk sebahagian yang lain. 

Untuk tujuan itu al quran memandu kepada nilai ukhuwah dan kesatuan diatas 
asas agama. Dan kerana itu wirid rabitah mengingatkan kamu kepada kesatuan 
hala tuju dan matlamat pada waktu kamu berdoa untuk ikwan kamu: wahai 
tuhan sesungguhnya Engkau mengetahui bahawa hati hati ini bersatu dalam 
mengasihi mu, bertemu dalam ketaatan kepadamu, bersatu dalam dakwahmu, 
berjanji setia untuk mendokong syariatmu, maka kukuhkanlah pertautannya, 
kekalkanlah kasih sayangnya, tujukkan kepadanya jalannya, penuhinya dengan 
cahaya yang tidak akan malap, terangkan hatinya dengan dengan limpahan iman 
kepadamu, keindahan tawakkal kepadamu, hidupkanlah ia dengan dengan 
makrifahmu, dan matikanlah ia dalam keadaan syahid dijalanmu, sesungguhnya 
engkau sebaik baik tempat pergantungan dan sebaik baik penolong. 

Maka pertemuan disini bukan pertemuan tubuh badan tetapi pertemuan hati hati 
diatas kecintaan kepada Allah dan ketaatan kepadanya. Itu semua tidak akan 
berlaku kecuali apabila Allah menjadi matlamat kita, Rasulullah s. a. w menjadi 
ikutan kita, al Quran perlembagaan kita, jihad jalan kita dan mati dijalan Allah 
adalah setinggi tinggi cita cita kita. 

Sesungguhnya mengukuhkan pegangan bahawa Allah matliunat kita adalah 
antara perkara tetap dalam dakwah kita yang perlu diawasi. Dan kepekaan 
bahawa segala yang menyanggah matlamat perlu ditolak menimbulkan 
kesedaran untuk berdepan dengan segala perkara yang membatalkan matlamat 
ini. Memelihara syiar Allah matlamat kami sebagai satu ungkapan kepada 
matlamat kita yang tertinggi menuntut susunan objektif lain diletakkan 
ditempatnya yang sesuai pada tahap - tahap amal. Ini bererti kita tidak berupaya 
mengabaikan objektif strategi yang menyampaikan kita kepada matlamat yang 
tertinggi(wawasan), sebagaimana kita tidak mungkin bertolak ansur untuk 
meningggalkan mana step daripada step step yang telah ditetapkan. Menegakkan 
khilafah ar rasyidah diatas manhaj nubuwah- misalnya- adalah salah satu 
daripada tahapan/step yang tidak akan menyampaikan kita kepada matlamat 
tanpa menegakkanya. Di fahami dari sini adalah tidak harus kita 
menggugurkannya dari pegangan kita. Ketidakmampuan kita menegakkannya 
hari ini lantaran penguasaan musuh kita dan cengkaman sistem mereka yang 
univesal terhadap keupayaan kita serta kedudukan mereka yang mengatasi kita, 
tidak bererti kita harus memadamnya dari tahapan amal kita. Kita tidak harus 
menghapuskannya dari matlamat kita kerana menyelamatkan diri dari belasahan 
musuh. Kerana ini akan menyebab berlaku pengaburan kepada jenerasi 
mendatang, memesongkan mereka dari salah satu kewajihan mereka yang juga 
merupakan penurunan pada tahapan objektif kita yang akan menyebabkan 
mereka berada pada anak tangga dibawah dari yang sepatutnya dan seterusnya 
menghalang mereka dari merealisasikan matlamat membawa kebahagian yang 
abadi. Allah adalah matlamat kita. 

Penyelewengan (Inhiraf) dari matlamat. 

Penyelewengan dari matlamat adalah sebahaya- bahaya bentuk penyelewengan 
dan halangan yang paling serius terhadap tarbiah. Kerana itu setiap murabbi 
harus mengetahui bahawa matlamat keberadaan kita diatas jalan dakwah ialah 
Allah suhanahu wata'ala. Jauh dari matlamat atau inhiraf daripada matlamat 
bererti ia bermaksud selain dari Allah. Sedia diketahui bahawa penyelewengan 
bentuk ini walaupun sedikit mendedahkan manhaj tarbiah kepada kecacatan yang 
membahayakan. Maka riya', bongkak, sombong, angkuh, ingin menjadi ketua, 
menonjol diri dan mahu kedepan serta kecenderongan duniawi lain yang hina 
adalah antara penyakit hati yang menyelewengkan sesiapa yang dijangkitinya 
daripada matlamat asal. Ia merosakkan amal dan mengugurkan niat yang ikhlas. 

Tidak semestinya penyelewengan dari matlamat itu bererti berpaling kepada 
tujuan tujuan keduniaan, tetapi semata mata wujud penyelewengan samada 
dalam tasawwur atau amal, ia akan menganggu manhaj tarbiah yang sahih. 

Mereka yang menjadikan matlamat mereka mengukuhkan struktur tanzim, 
mengemaskan perancangan strategi atau menjadikan matlamat mereka untuk 
mendirikan tamadun kebendaan dan ilmu teknologi- ini semua adalah urusan 
yang dituntut dan digalakkan tetapi- ia bukanlah matlamat. Ia hanyalah wasael 
dan natijah. Sekadar mana seseorang itu melakukan usaha dan mengikhlaskan 
niat ia akan diberi ganjaran berdasarkan usaha dan niatnya. Ia dengan itu telah 
mencapai satu darjat dari darjat syhada' wal hal ia berada dirumahnya. 

"Dan tidak juga berdosa orang-orang yang ketika mereka datang kepadamu 
(memohon) supaya engkau memberi kenderaan kepada mereka, engkau berkata: 
"Tidak ada padaku kenderaan yang hendak kuberikan untuk membawa kamu", 
mereka kembali sedang mata mereka mengalirkan airmata yang bercucuran, 
kerana sedih bahawa mereka tidak mempunyai sesuatupun yang hendak mereka 
belanjakan (untuk pergi berjihad pada jalan Allah" (At Taubah; 92). 

Dengan roh yang seperti ini muslimun telah mencapai kemenangan dan dengan 
semangat yang seperti ini kelimah mereka menjadi tinggi. Bandingkan diniana 
kedudukan kita dari mereka. Firman Allah: 

"(Mereka itu ialah): orang-orang yang bertaubat, yang beribadat, yang memuji 
Allah, yang mengembara (untuk menuntut ilmu dan mengembangkan Islam), 
yang rukuk, yang sujud, yang menyuruh berbuat kebaikan dan yang melarang 
daripada kejahatan, serta yang menjaga batas-batas hukum Allah. Dan 
gembirakanlah orang-orang yang beriman (yang bersifat demikian)". (At Taubah: 
112 ) 

Dimanakah roh kita dari kumpulan yang menjadikan Allah sebagai matlamat 
mereka - Allah matlamat kita dalam tuturkata dan perbuatan kita- ia diberi 
ganjaran samada ia telah membuahkan hasil dan memetik buah atau menanam 
benih dan hasilnya dituai oleh jenerasi yang seterusnya. Benarlah sabda 
Rasulullah s. a. w ketika baginda mengucapkan dalam satu hadis yang 
diriwayatkan oleh Abdullah bin Jabir bin Abdullah al Ansori- r. a- yang bermaksud 
Kami besama Nabi s. a. w dalam peperangan Tabuk, lalu baginda bersabda: 
sesungguhnya di Madinah ada lelaki yang sentiasa bersama kanu setiap kali 
kamu menyambung perjalanan dan meredah lembah tetapi mereka dihalang oleh 
sakit - dalam satu riwayat - mereka berkongsi pahala dengan kamu. (Muslim) 

Junjungan besar Nabi Muhammad s. a. w pembawa risalah telah berbicara 
mengenai berita besar ini, bagi menenangkan hati para sahabat tentang saudara 
saudara mereka yang tidak berkesempatan kerana keuzuran. Baginda 
menganyam kasih sayang didalam hati, menpertautkan antara jiwa jiwa. Mereka 
semua dilapangan perjuangan Islam seolah olah satu jasad. Mereka dikumpulkan 
oleh niat yang baik, diikat dengan ketulusan niat menuju satu hadaf. Mereka 
menuju ke Tabuk sebagai tentera mujahidin. Mereka mendapat pahala kerana 
menanggung kesukaran perjalanan, berpisah meninggalkan keluarga dan tanah 
air, meneruskan perjalanan menjual nyawa dijalan Allah dengan harga yang 
murah. 

Mereka adalah golongan yang dihalang oleh keuzuran, sakit pada jasad dan 
tubuh badan, namun ketulusan iman menggerakkan mereka. Hati mereka 
bergelora dengan jihad, melonjak lonjak untuk menemui musuh. Mereka 
dijadikan oleh Rasulullah s. a. w rakan kongsi kepada pahala dan ganjaran 
lantaran ketulusan niat mereka. Baginda gabungkan mereka kepada kumpulan 
mujahidin dengan roh mereka. Baginda bersabda: (mereka bersama kita). 
Sesungguhnya Allah melihat kepada hati yang melompat kerana cintakan jihad 
dan terbang kepada kebaikan dimana ia didapati serta berlegar bersama 
ketulusan di semua lapangan. Yang menjadi ukuran dalam semua keadaan ialah 
pada hati., kerana matlamat kedua dua mereka adalah Allah. 

Adapun apabila matlamat sudah terpesong, tamadun mesti terbina, perancangan 
mesti berjaya, penilaian dilihat kepada natijah amal tanpa mengambil kira hal 
dan akhlak dan pahala diukur setakatmana amal menatijahkan hasil, maka itu 
semua adalah jauh dari matlamat. Ketika mana Allah sebagai matlamat, Allah 
mengatakan; 

"Maka barangsiapa yang melakukan amal kebaikan sebesar zarah ia akan 
melihatnya dan barangsiapa yang melakukan keburukan sebesar zarah ia akan 
melihatnya" (Al Zalzalah; 7-8) 


Pahala bagi satu zarah amal kerana matlamat adalah Allah. 

Kerana itu ketika mana kita menilai seseorang lelaki berdasarkan aktiviti mereka, 
tanpa melihat kepada jauh dekat mereka daripada matlamat, sesungguhnya kita 
telah melakukan kesilapan, kerana tidak memberikan mereka nilaianya yang 
sebenar, kita memperkecilkan amalan mereka dan mengurangkan sukatannya. 
Ini menyebabkan perjalanan terganggu oleh kelecehan kefahaman yang seperti 
ini. 


Kadang kadang seseorang muslim berjaya melaksanakan perencanaan, tetapi ia 
gugur dalam ujian yang dahsyat, atau oleh hawa dalam diri, atau dihidapi 
penyakit hati (ghurur) yang mengugurkan amal, meskipun halus dan merosakkan 

perancangan walaupun kewaspadaan telah diambil. Ini berlaku ketika mana 
seorang muslim menyangka bahawa ia mempunyai keistimewaan yang mengatasi 
orang lain dari segi pengalaman, kecerdikan, kebijaksanaan dalam mengurus, 
mahir dalam seni berpolitik, selok belok strategi, perancangannya dan teknik 
teknik berkonfrantasi dengan musuh. Ia bersikap sombong terhadap kawan 
kawannya, memandang kerdil terhadap mereka walaupun mereka adalah 
merupakan orang orang yang senior dalam dakwah. Ia membahagikan mereka 
kepada dua golongan: satu golongan dianggap memiliki pandangan dan ahli 
musyawarah, kedudukan mereka dibarisan depan dan segolongan lagi otodok, 
keterbelakang tidak berhak terlibat dalam perancangan dan pemesyuaratan. 

Keredhaan Allah kepada seorang sahabat yang bejihad bersama Rasulullah s.aw. 
: (aku tidak tahu bilangan selepas daripada seribu....) dalam masa yangsama dia 
adalah sahabat yang mengucapkan: "Sesunguhnya Allah yang mengutuskan kami 
untuk mengeluarkan sesiapa yang ia kehendaki dari mengabdikan diri kepada 
hamba kepada mengabdikan diri kepada Allah ) dan sahabat kepada setiap ahli 
ibadat yang bertungkus lumus dengan ibadatnya, sebagaimana ia juga sahabat 
kepada setiap pakar perancang yang handal. 


Manusia seperti mereka apabila tercapai kebaikan dakwah melalui tangan 
mereka, mereka akan memulangkannya kepada kebolehan mereka dan 
kehandalan mereka. Mereka lupa dengan kurniaan Allah, bantuan dan taufiknya. 

"Dan kalaulah tidak kerana limpah kurnia Allah dan rahmatNya kepada kamu, 
nescaya tidak ada seorang pun di antara kamu menjadi bersih dari dosanya 
selama-lamanya; akan tetapi Allah membersihkan sesiapa yang dikehendakiNya" 
(An Nur ; 21) 


Logik mereka seperti logik golongan yang kagum dengan tamadun barat 
(Alangkah seronoknya!) 

"Kalaulah aku memiliki seperti apa yang dimiliki oleh Qarun, sesungguhnya ia 
adalah manusia yang amat beruntung" - (Al Qasas ; 79) 

Kemudian ia membandingkan dirinya dengan sahabat sahabatnya, dia merasakan 
keluasan ufuk dan dirinya hebat, lalu berkata ; "Segala yang aku miliki itu adalah 
hasil ilmu dan kebijaksanaanku" - (Al Qasas; 78). Sesungguhnya mereka perlu 
memeriksa keikhlasan hati mereka dan mempastikan tujuan dan matlamat 
kewujudan mereka. Benarlah apa yang diucapkan oleh as Syahid Syed Qutub 
ketika beliau mengatakan: anggota jamaah silih berganti dijangkiti penyakit 
gopoh, satu demi satu mereka gugur seperti gugurnya daun kering dari pokok 
besar. Kadang kala musuh bergayut di dahan pokok itu dan menyangka ia akan 
mencabut pokok dari umbinya, sehingga tiba waktunya dahan itu patah 
ditangannya seperti kayu api kering yang tidak berair dan tidak ada kehidupan, 
namun pokok masih kekal abadi. 

Kalaulah Allah yang menjadi matlamat sudah tentu tingkah laku menjadi lurus, 
amal menjadi sahih dan akan tercapai dengan hati yang diperiksa oleh Allah lalu 
diturunkan ketenangan kepadanya dan dikurniakan kemenangan yang hampir, 
supaya ia tunduk sujud dan meninta ampun di waktu kemenangan; 

Apabila tercapai kemenangan maka Aliahlah yang menjadi matlamat. 
Akhir doa kita ialah setinggi pujian bagi Allah tuhan sekelian alam. 

